ނުދާނޭ ތިޔަ ހަނދާންފިލާ…14 | FenvaruOnline\nނުދާނޭ ތިޔަ ހަނދާންފިލާ...14\n01:40 - 13 ޖުލައި 2018 -9comments\nނުދާނޭ ތިޔަ ހަނދާންފިލާ\nއަހަރެން އެހެން އިންދާ މީހަކު އަހަރެންގެ ދެކޮނޑުގައި ހިފާ ނެގިއެވެ. އަދި އަހަރެން ގެންގޮސް އެމޭގެ ތެރޭގައި ބޮނޑިކޮށްލިއެވެ. ނަމަވެސް ހަމަ އެސިކުންތުގައި އެމީހެއްގެ އަތުގެ ތެރެއިން އަހަރެން ވީއްލިގަތީމެވެ. އެވަގުތު ލިބުނު ސިހުމުގައި އަހަރެންނަށް ދެފިޔަވަޅު ފަހަތަށް އަޅާލެވުނެވެ. ދެލޯ ބޮޑުވެ ކަރުނަތަކަށްވެސް ހުއްޓުމެއް އައެވެ.\n"ޒާލް...." އަހަރެން ހާސްވިއެވެ. އެފަދަވަގުތެއްގައި ފިޒާލް އައުމުން ހަދާނެ ގޮތް ހުސްވިއެވެ. އަހަރެން ދެއްކި ވާހަކަ ފިޒާލް އަށް އަޑުއިވުނު ކަން ފިޒާލްގެ ދެލޮލުން އަންނަމުން ދިޔަ ކަރުނަތައް ހެކިދިނެވެ.\n"ލަޔާ... އައިމް ސޯ ސޮރީ..." އަހަރެން ގެނެސް މެޔާލައި ބޮނޑިކޮށްލަމުން ފިޒާލް ބުނެލިއެވެ.\n"ޒާލް.. ކިތަންމެ ބޭނުން ވިޔަސް އަހަރެމެން ދެމީހުންގެ ލޯބީގެ ނިޝާނެއް މިދުނިޔެއަށް އުފަންކުރުމުގެ ނަސީބެއް އަހަރެންނަކަށް ނުލިބޭނެ...." އަހަރެންނަށް ރޮވެން ފެށުނެވެ. ފިޒާލްއަށް ހަގީގަތް އެނގުމުން އަހަރެން އިތުރަށް ފޮރުވާކަށް ނުހަދަމެވެ. އެހެންކަމުން ފިޒާލްގެ ކުރިމަތީގައި އަހަރެންގެ ހިތުގެ ހާލު ބަންޑުން ކުރަމުން ދިޔައީމެވެ.\n"ޕްލީޒް ސްޓޮޕް.... ބޭބީ... ޕްލީޒް..... ޝްޝްޝް..." ފިޒާލް ބުނަމުން ދިޔައެވެ.\n"ޒާލް.... އަހަރެންނަކީ ކިހާ ބަދުނަސީބު މީހެއް....." އަހަރެންގެ ކެތްތެރިކަން ކޮޅުންލައިގެން ދިޔައެވެ. ރޮވޭވަރުން އަނގަމަތީ އަތްއަޅައި ބާރުކޮށްލެވުނެވެ.\n"ލަޔާ.... ޕްރިންސަސް.... ތިހެން ނުބުނޭ..... ހުރިހާ ކަމަކަށް ކުޅަދުންވަންތަ ފަރާތެއް ވޭ.... އެފަރާތުގެ ކުޅަދުންވަންތަކަމުގެ ހެކިތައް ބަލައިލި ކޮންމެ ދިމާއަކުން މިފެންނަނީ..... ކިހިނެތް އެނގޭނީ ފަހުން ވާނެ ގޮތެއް...... ކުއްޖަކު ނުލިބޭނެ ކަމެއްވެސް ކިހިނެތް އެނގޭނީ.... ހަމަ ލިބިވެސް ދާނެ.... އެއީ އެއްމެ ފަރާތެއްގެ ބާރުގެ ދަށުގައި ވާކަމެއް.... ޑޮކްޓަރުންވެސް ކުދިން ނުލިބޭނެޔޭ ބުނާ ކިތަށް މީހުންނަށް ކުދިން ލިބިފައި އެބަހުރި..... އެހެންވީމަ ދެރަނުވޭ..... ދެން ހުއްޓާލާ.... ލަޔާއަށްވުރެ އެހެން ކަމެއް އަހަންނަކަށް މުހިއްމެއް ނޫން.... ކުއްޖަކު ލިބުން އެއީ އަހަރެމެންގެ ތަގުދީރުގައި ލިޔެވިފައި ނެތް ކަމަކަށް ވާނަމަ އެގޮތްވެސް ބަލައިގަންނަން އަހަރެން މިހުރީ ތައްޔާރަށް.... އަހަރެން ލަޔާ އާއި ކައިވެނި ކުރީ ލަޔާ ދެކެ ލޯބިވާތީ.... ލަޔާ އާއި އެކު އުޅެން ބޭނުންވާތީ.... ދުވަހަކުވެސް ލަޔާ ދޫކޮށްލާކަށް އަހަރެން ބޭނުމެއް ނޫން.... މިއަދުވެސް އަހަރެން މިބުނީ އަހަރެން ލަޔާ މިބަލައިގަތީ ލަޔާގެ ހުރިއްޔާ ހުރި އުނިކަމަކާއި އެކީ... މާދަމާ އަހަރެންގެ ގައިން އުނިކަމެއް ފެނުނީމަ އަހަރެންވީ ލަޔާ ދޫކޮށް ދާންތަ.... އޭރުން ކޮބާ އިންސާފެއް.... ސޯ ޕްލީޒް... ދެރަނުވޭ މައި ޕްރިންސަސް...." އަހަރެންގެ ކޯތާފަތުގައި ދެއަތުން ހިފަހައްޓާލައިގެން ހުރެ ފިޒާލް ބުނެލިއެވެ. އޭރު ފިޒާލްގެ ލޮލުންވެސް ކަރުނަ އަންނަމުން ދިޔައެވެ.\n"ވަގުތު ހަމަވެއްޖެ..... ހިނގާ ދާން...." ފަހަތުން އިވުނު އަޑަށް އަހަރެންނަށް އެދިމާއަށް ބަލާލެވުނެވެ. އެވަގުތު ފިޒާލް ވެސް އަހަރެންނާއި ކުޑަކޮށް ދުރަށް ޖެހިލިއެވެ.\nއަހަރެން ބަލާލިއިރު އަކިއަލް ގެންދިޔުމަށް ފުލުސް މީހާ އައިސް ހުއްޓެވެ. އަކިއަލް ފަހު ފަހަރަށް އަހަރެންނާއި ދިމާއަށް ބަލާލިއެވެ. އަދި ހިނިތުންވެލިއެވެ. ރައްދުގައި އަހަރެން ވެސް ހިނިތުންވެލީމެވެ. އެއާއިއެކު އަކިއަލް އެނބުރި ދިޔުމަށް ހިނގައިގަތެވެ.\n"ވެއިޓް...." އަހަރެންނަށް ވަރަށް ބާރަށް ބުނެވުނެވެ.\nއަހަރެންގެ އަޑަށް އަކިއަލްގެ ފިޔަވަޅުތައް މަޑުޖެހުނެވެ. އަދި ފަސް އެނބުރި އަހަރެންނާއި ދިމާއަށް ބަލާލިއެވެ. ފިޒާލް ވެސް ހައިރާންވެފައި އަހަރެންނާއި ދިމާއަށް ބަލާލިއެވެ. އަހަރެން ގޮސް އަކިއަލްގެ ކުރިމަތީގައި ހުއްޓުނީމެވެ.\n"ތޭންކްސް.... ހިތުން ރުހުމުން އަހަރެން އަކިއަލް އަށް މި މަޢާފު ކުރަނީ މިއަދަކީ އަހަރެންނަށް ލިބުނު ހިތާމައާއި އެއްވަރަށް އުފާވެރި ކަމެއްވެސް ލިބުނު ދުވަހަކަށް ވާތީ.... ތޭންކްސް..." އަހަރެން ހިނިތުންވެލީމެވެ. އަކިއަލް ވެސް ހުރީ ހިނިތުންވެލައިގެންނެވެ.\n"އަހަރެން ވެސް މިއަދު ވަރަށް އުފާވެއްޖެ.... ތިދެމީހުންނަށް ބާއްޖަވެރި އުފާވެރި ދިރިއުޅުމެއް މިންވަރު ކުރައްވާށި...." އަކިއަލް ހިނިތުންވެލިއެވެ. އަދި އެނބުރި ދިއުމަށް ހިނގައިގަތެވެ.\n"އަދި އެއްފަހަރު ތިޔަ ދުލުން ބުނެވިދާނެތަ...." އަހަރެން އައިސް ފިޒާލްގެ ކުރިމަތީގައި ހުއްޓުމާއިއެކު ފިޒާލް ބުނެލިއެވެ. އަދި އަހަރެންގެ އަތުގައި ހިފައި ފިޒާލް އާއި ގާތަށް ދަމާލިއެވެ. ފިޒާލްގެ އެއަމަލުން އަހަރެން ލަދުގަންނަ ގޮތްވިއެވެ.\n"ކޯއްޗެއް...." އަހަރެން ނޭނގޭ ކަމަށް ހެދީމެވެ. ފިޒާލްގެ ލާނެތްކަން ފެނި އަހަރެން ހުރީ ލަދުން ފިޒާލް އާއި ހަތަރުކަޅި ހަމަކޮށްލަންވެސް ނުކެރިފައެވެ.\n"އަހަރެންދެކެ ލޯބިވާ ވާހަކަ... ހަމަ އެހާ ބޮޑަށް އަހަރެންދެކެ ލޯބިވޭތަ....." ލާނެތްކަން އަޑަށް ގެންނަމުން ފިޒާލް ބުނެލިއެވެ.\nފިޒާލްގެ އެސުވާލުގެ ޖަވާބުގައި އަހަރެން ބޯޖަހާލީމެވެ. އެއާއިއެކު ފިޒާލްގެ އަތުގެ ތެރޭގައި އަހަރެން އިތުރަށް ގައިދުކޮށްލިއެވެ. ދުވަހަކު ދޫކޮށްނުލާނަމޭ ބުނާ ފަދައިންނެވެ. ފިޒާލްގެ އެފަދަ ލޯބިވެތި އަމަލުތަކަކީ އަހަރެންނަށް އެހާ ފަސޭހައިން ފިޒާލް އަށް ހިތްދެވުނު އެއް ސަބަބެވެ.\n"އުހުނ... ތިގޮތަކަށް ނޫން.... ތިޔަ ލޯބި އަޑު އަހާލާ ހިތުން މިހިތް ކެތްމަދުވެފައިވާ ވަރެއް ޕްރިންސަސް އަކަށް ނޭނގޭތަ.... ޕްރިންސަސް އަހަރެންދެކެ ލޯބިވާ ވާހަކަ އަބަދު އަޑު އިވުނަސް އަހަރެން ފޫއްސެއް ނުވާނެޔޭ... ދެން އިތުރަށް އަހަރެން ނުތަޅުވާ ބުނެބަލަ.... އެހެން ނޫނީ....." އަހަރެންގެ ނޭފަތުގައި ހިފާލަމުން ފިޒާލް ބުނެލިއެވެ.\n"އެހެން ނޫނީ؟..." އަހަރެންނަށް ދެލޯ ބޮޑުކޮށްލެވުނެވެ.\nއަހަރެން އެސުވާލުކޮށްލުމާއިއެކު ފިޒާލް އަހަރެންގެ ކަންފަތް ދަށުގައި ބުނެލި އެއްޗަކުން އަހަރެންނަށް ތެޅި ގަނެވުނެވެ. ލަދުން މުޅި މީހާ ފިނިވިއެވެ. ފިޒާލް ހުރީ ހިނިތުންވެލައިގެންނެވެ. އަހަރެންނާއި ދިމާއަށް ބަލަހައްޓައިގެން ހުރި ގޮތުން އަހަރެން އިތުރަށް ލަދުގަންނަ ގޮތްވިއެވެ. ވަގުތުން ފިޒާލްގެ މޭގެ ތެރޭގައި މޫނު ފޮރުވާލީމެވެ.\n"ޕްރިންސަސް އަދިވެސް އަހަރެންދެކެ ހަމަ އެހާ ލަދުގަނޭތަ..... އަވަހަށް ބުނޭ އިނގޭ.... އެހެންނޫނީ އެނގެއެއްނު ވާނެ ގޮތް...." ފިޒާލް ހޭން ފެށިއެވެ.\n"ކީއްވެ މަޖުބޫރު ކުރަނީ...." ހިތްހަމަ ނުޖެހޭކަން ދައްކަމުން އަހަރެން ބުނެލީމެވެ. ނަމަވެސް ހަގީގަތުގައި އަހަރެން ހުރީ ހިނގަނޑު ހިފަހައްޓާލައިގެންނެވެ. ފިޒާލް އާއި ސަމާސާކޮށްލަން ބޭނުންވި ވަރުންނެވެ.\nއަހަރެން އެހެން ބުނުމާއިއެކު ފިޒާލް އަހަރެން ދުރަށް ޖައްސާލިއެވެ. އަދި ދެޖީބަށް އަތްޖަހާލުމަށްފަހު ދުރަށް ނަޒަރު ހުއްޓާލިއެވެ. ފިޒާލް އެގޮތަށް ކަންތައް ކުރުމުން އަހަރެން ދެރަވިއެވެ. އެހެން ނުބުނެވުނު ނަމައޭ ހިތަށް އެރިއެވެ. އަހަރެން އެހާ އުފަލުން ހުއްޓާ އަނެއްކާވެސް ކަންތައް ގޯސްވަނީ ހެއްޔެވެ. ފިޒާލް އެހާ އަވަހަށް ސީރިއަސް ވެދާނެ ކަމަކަށް އަހަރެން ހިއެއް ނުކުރަމެވެ. ލަސްފިޔަވަޅު ތަކެއްގައި އަހަރެން ގޮސް ފިޒާލްގެ ފުރަގަހުގައި ހުއްޓުނީމެވެ. ފިޒާލްގެ މޫނު ނުފެންނާތީ އަހަރެން ހުރީ ނޭވާ ހިފަހައްޓާލައިގެންނެވެ. ފިޒާލްގެ އަތުގައި ހިފާލުމަށް އަހަރެން އަތް ހިއްލާލީމެވެ. ނަމަވެސް ފިޒާލް ކަންތައް ކޮށްފާނެ ގޮތެއް ނޭނގޭތީ އަހަރެން ޖެހިލުންވިއެވެ. ހިތްވަރުކޮށްފައި ފިޒާލްގެ ގައިގައި އަހަރެން ބައްދާލީމެވެ. އެވަގުތު ފިޒާލްގެ ގައިން ދުވި ލުއި ސެންޓެއްގެ ވަހުން އަހަރެންގެ ޙިއްސުތައް ހޭލައްވާލިއެވެ.\n"ސޮރީ.... އަހަރެން ޒާލްދެކެ ވަރަށް ލޯބިވޭ.... ވަރަށް ބޮޑަށް ލޯބިވޭ...." އަހަރެން އެހެން ހުރެ ފިޒާލް ދެކެ ލޯބިވާކަން ހާމަކުރަމުން ދިޔައީމެވެ.\nއަހަރެންގެ އަޑުއިވުމާއިއެކު ފިޒާލް މަޑުމަޑުން ހީލިއަޑު އިވުނެވެ. ފިޒާލް ސަމާސާ އެއް ކޮށްލީކަން އެނގުމާއިއެކު އަހަރެން ވަގުތުން ފިޒާލް އާއި ދުރަށް ދިޔައީމެވެ. އެވަގުތު ފިޒާލް އެނބުރި އަހަރެންނާއި ދިމާއަށް ބަލާލިއެވެ. ފިޒާލް ބަލާލުމާއިއެކު އަހަރެން ދެލޯ ހަނިކޮށްލީމެވެ.\n"ނޫޅެން ދެން ބުނާކަށްވެސް...." އަހަރެން އަނެއް ފަރާތަށް އެނބުރުނީމެވެ.\n"ޕްރިންސަސް.... ނޮޓް އެގެއިން.... ތިދުލުން އަހަރެންދެކެ ލޯބިވާވަރު ބުނެލާ އަޑު އަހާލާ ހިތުން އަހަރެން ކެތް މަދުވީ.... ބޭބީ އަށް އެނގެއެއްނު މަމީ ކިހާ ކެތްމަދު މީހެއްކަން ދޯ.... ސޯ ޕްލީޒް... ޕްލީޒް... ޕްލީޒް ޕްލީޒް... އަދި ހަމަ އެއްމެ ފަހަރަކު.... އަދިވެސް މިހިތެއް ނުފުރެޔޭ...." ފިޒާލް އައިސް އަހަރެން އުރާލިއެވެ.\n"ވަރަށް ލޯބިވޭ.... ވަރަށް ލޯބިވޭ..." އަހަރެން ބުނަމުން ދިޔައީމެވެ.\nދޮރުމަތީގައި ތިބި މަންމަ އާއި ބައްޕަ އަހަރެންގެ ލޮލުގައި އަޅައިގަތީ އެވަގުތުއެވެ. އަހަރެން ހާސްވިއެވެ. ވަގުތުން ފިޒާލް އާއި ދިމާއަށް ބަލާލެވުނެވެ. އޭރު ފިޒާލްވެސް ހުރީ މަންމަމެންނާއި ދިމާއަށް ބަލަހައްޓައިގެންނެވެ. އެމޫނު މަތިންވެސް ކަންބޮޑު ވުމުގެ އަސަރު ފާޅުވާން ހުއްޓެވެ. ދެން ހަދަންވީ ގޮތެއް ނޭނގިފައި ދެމީހުންނަށްވެސް ކުޑައިރުކޮޅަކު ތިބެވުނެވެ.\n"މަންމަ ބޭނުން ވާހަކައެއް ދައްކާލަން..." މަންމަ އެހެން ބުނެލުމަށްފަހު ބައްޕަ ގޮވައިގެން އެތެރެއަށް ވަނެވެ.\n"ޒާލް... ތިހެން ހުރެގެންތަ މަންމަމެންގެ ކުރިމައްޗަށް ދަނީ..." އަހަރެން ފިޒާލް އާއި ދިމާކޮށްލީމެވެ.\n"އަދި އަދަބު އޮތީ އިނގޭ ކުރިޔަށް...." ފިޒާލް އަހަރެން ތިރީގައި ބަހައްޓާލަމުން ބުނެލިއެވެ.\n"ޕްރިންސަސް.... ހާސްނުވޭ... އިންޝާﷲ ހުރިހާ ކަމެއްވެސް ދެން ދާނީ ރަނގަޅަށް...." ފިޒާލް ބުނެލިއެވެ. އަދި އަހަރެންގެ އަތުގައި ހިފާލީ ހިތްވަރު ދިނުމުގެ ގޮތުންނެވެ.\nޝަރީއަތުގެ މަޖިލީހަށް ޙާޟިރުކުރެވިފައިވާ ކުށްވެރިންތަކެއް ފަދައިން އަހަރެންނާއި ފިޒާލް ތިބީ މަންމަގެ ކުރިމަތީގައެވެ. ޖެހިގެން ހުރި ސޯފާއަށް މަންމަ އިޝާރާތް ކޮށްލިއެވެ. އެއާއިއެކު އަހަރެންނާއި ފިޒާލް ގޮސް ސޯފާގައި އިށީނީމެވެ. މަންމަ ދައްކަން އުޅޭ ވާހަކައެއް ނޭނގޭތީ އަހަރެން ހާސްވަމުން ދިޔައެވެ. އަހަރެންނަށް އިނދެވުނީ އެއްއަތުން އަނެއްއަތުގައި ބާރަށް ހިފަހައްޓާލައިގެންނެވެ. މަންމަ އާއި ހަތަރުކަޅި ހަމަކުރަން ވެސް އަހަރެން އިނީ ޖެހިލުންވެފައެވެ.\n"ކުރިމަގު ބިނާކުރެވޭނީ އެކަކު އަނެކެއްގެ އެހީތެރިކަމާއި އެއްބާރުލުމާއިއެކު.... އެކަކު އަނެކަކަށް ކަންކަން ސިއްރުކުރުމުގެ ބަދަލުގައި ޚިއްސާކޮށްގެން.... ވާނުވާ ނޭނގި ކައިވެނި ރޫޅުނުނަމަވެސް ތިޔައިން އެއްވެސް ކުއްޖަކަށް އުފާވެރިކަމެއް ނުލިބުނީސް..... ހިތާމައެއް ވިޔަސް އުފަލެއް ވިޔަސް ޚިއްސާކުރުމަކީ ދެމަފިރިންގެ ދޭތެރޭ އޮންނަ އިތުބާރު ވަރުގަދަވެގެންދާނެ ކަމެއް.... މަންމަމެން މިތިބީ ވަރަށް އުފަލުން.... ތިޔަ ދެކުދިންނަށް ބާއްޖަވެރި މުސްތަޤުބަލަކަށް އެދެން.... މަންމައަށް މައްސަލައެއް ނެތް ދަރިފުޅުމެން މިގޭގައިވެސް ހަމަ އުޅެންވީ.... އެއްވެސް ހުރަހެއް ނޯންނާނެ...." ފަހަރަކު މީހެއްގެ މޫނަށް ބަލާލަމުން މަންމަ ވާހަކަ ދައްކަމުން ދިޔައެވެ.\nއަހަރެންނަށް ހަމަޖެހުމުގެ ނޭވާއެއް ދޫކޮށްލެވުނެވެ. އަހަރެން ހީކުރި ގޮތާއި ޚިލާފަށް މަންމަ އިނީ ވަރަށް ހަމަޖެހިފައެވެ. އުފާވެސް ވެފައެވެ. މަންމަގެ ވާހަކަތަކަށް ބައްޕަވެސް ތާޢީދުކުރަމުން ދިޔައެވެ. އަހަރެންނަށް ފިޒާލް އާއި ދިމާއަށް ބަލާލެވުނެވެ. ފިޒާލް އެއްޗެއް ބުނާނެ އިރެއްގެ އިންތިޒާރުގައި އަހަރެން މަޑުކުރީމެވެ.\n"މަންމާ.... އަޅުގަނޑަށް މަޢާފުކުރޭ.... ވެދިޔަ ކަންތަކަށްފަހު އަޅުގަނޑަށް ލަޔާ އާއި ދޭތެރޭ ކަންތައް ކުރެވުނީކީ ރަގަޅަކަށް ނޫން..." ފިޒާލް އިނީ ދެރަވެފައެވެ.\n"ނޫން ދަރިފުޅާ.... ކުށްކުރެވުނީ މަންމައަށް.... ޖަޒުބާތުގައި ޖެހި މަންމަ ބޭނުންވީ ތިދެކުދިން ދުރުކުރުވަން... އެކަމަކު އެއީ މަންމައަށް ހެދުނު ވަރަށް ބޮޑު ގޯހެއް.... ދަރިފުޅާއި ދޭތެރޭވެސް މަންމައަށް ކަންތައްކުރެވުނީ ވަރަށް ގޯސްކޮށް.... މަންމައަށް މަޢާފުކޮށްދީ...." މަންމަގެ ދެލޮލުން ކަރުނަ އަންނަމުން ދިޔައެވެ. އެތަން ބަލަން އަހަރެންނަކަށް ކެތެއް ނުވިއެވެ. އަހަރެން ގޮސް މަންމަގެ ގައިގައި ލޯބިން ބައްދާލީމެވެ. އަދި މަންމަގެ ލޮލުން އަންނަމުންދިޔަ ކަރުނަތައް ފޮހެލަދިނީ ލޯތްބާއިއެކުގައެވެ.\n"ނޫން މަންމާ... މަންމަ މަޢާފަށް އެދޭކަށް ނުޖެހޭނެ... ދަރިއަކަށް އެފަދަ ބޮޑު ކަމެއް ދިމާވީމަ ކޮންމެ މަޔަކަށް ވެސް ވާނީ އެކަހަލަ ގޮތެއް.... އެއީ މަންމަ ގަސްތުގައި ކުރި ކަމެއް ނޫނެއްނު.... އަޅުގަނޑުގެ ހިތް މަންމަ އާއި ދޭތެރޭ ހަމަ ސާފު...." ފިޒާލް އައިސް މަންމަގެ ކުރިމަތީގައި ހުއްޓިލަމުން ބުނެލިއެވެ.\nމަންމަމެންނާއި ވާހަކަ ދައްކާލަން ކުޑަ ވަގުތުކޮޅަކު ތިބުމަށްފަހު އަހަރެމެން ބޭރަށް ނުކުތީ މަންމަމެން ނިދަން ވަނުމުންނެވެ. ހުރިހާ ކަމެއް ހަމަޔަކަށް އެޅުމުން އަހަރެން ހުރީ ވަރަށް އުފަލުންނެވެ.\nއަހަރެންގެ އަތުގައި ހިފާލައިގެން ފިޒާލް ހިނގަމުންދިޔައެވެ. ފިޒާލް ވަކި އެއްޗެއް ނުބުނާތީ އަހަރެންވެސް ފިޒާލް އާއި އެއްވެސް ސުވާލެއް ނުކުރަމެވެ. ފިޒާލް މެންގެ ގެއާއި ހަމައަށް ދެވުމާއިއެކު އަހަރެން ހުއްޓުން އެރިއެވެ. ފިޒާލް އަހަރެން ގޮވައިގެން އެގެއަށް ދިޔުމުން ހިތުގައި ސުވާލު އުފެދުނެވެ. އަހަރެން ފިޒާލްއަށް ފުރިހަމައަށް އިތުބާރު ކުރަމެވެ. އެހެންކަމުން އެއްވެސް ޝަކުވާ އެއް ކުރުމެއްނެތި ފިޒާލްގެ ފަހަތުން ގޮސް ގޭތެރެއަށް ވަނީމެވެ. އަހަރެމެންނަށް ގެއަށް ވަދެވުނީ ފިޒާލްގެ މަންމަ އާއި މާމަގެ އިތުރުން ބައްޕަވެސް ސިޓިންގްރޫމުގައި ތިބި ވަގުތެއްގައެވެ. އަހަރެން ފެނުމާއިއެކު ތިން މީހުން އެއްފަހަރާ ކަހަލަ ގޮތަކަށް ސޯފާއިން ތެދުވިއެވެ. އޭރު އެއިން ކޮންމެ މީހެއްގެ މޫނުމަތިންވެސް ފެންނަމުން ދިޔައީ ހައިރާން ކަމެވެ.\n"ދަރިފުޅާ.... މަންމަމެންނަށް މަޢާފުކޮށްދީ.... ދަރިފުޅަށް ދިމާވި ކަންތައްތަކަށްފަހު މަންމަމެން މިތިބެނީ ދަރިފުޅުގެ ކުރިމައްޗަށް އަރަންވެސް ނުކެރިފައި....." ފިޒާލްގެ މަންމަ އައިސް އަހަރެންގެ ކުރިމަތީގައި ހުއްޓިލަމުން ބުނެލިއެވެ.\n"ނޫން މަންމާ.... އެކަމުގައި މަންމަގެ އެއްވެސް ކުށެއް ނެތެއްނު.... ކުށްކުރި މީހަކީ އަކިއަލް.... އަކިއަލްއަށް އަޅުގަނޑު ހެޔޮހިތުން މަޢާފުކޮށްފިން....." އަހަރެން ހިނިތުންވެލީމެވެ.\n"މަންމަ ވަރަށް އުފާވެއްޖެ ދަރިފުޅާ.... އާދޭ އަވަހަށް އެތެރެއަށް...." އަހަރެން ކައިރީ އެތެރެއަށް ވަންނަން ބުނަމުން ފިޒާލްގެ މަންމަ ހިނގައިގަތެވެ. އަހަރެންނަށް ބަލާލެވުނީ ފިޒާލް އާއި ދިމާއަށެވެ. އޭރު ފިޒާލްވެސް ހުރީ ހިނިތުންވެލައިގެންނެވެ. ފިޒާލްގެ ހިނިތުންވުން އަހަރެންގެ ހިތް ފިދާކުރުވިއެވެ.\n"ދަރިފުޅާ....ބައްޕައަށް މަޢާފުކުރޭ...." އަހަރެން ގޮސް އިށީނުމާއިއެކު ފިޒާލްގެ ބައްޕަ ބުނެލިއެވެ. އޭރު ފިޒާލްގެ ބައްޕަގެ ދެލޮލުން ކަރުނަ އޮހެމުން ދިޔައެވެ. ފިޒާލްގެ ބައްޕަގެ އެސިފައަކީ މީގެ ކުރިން އަހަރެންނަށް ފެނިފައިވާ ސިފައެއް ނޫނެވެ. އެހެންކަމުން އަހަރެންނަށް ކުޑަވަރެއްގެ ޝޮކެއް ލިބުނެވެ.\n"ބައްޕައަށް ދަރިފުޅާއި ދޭތެރޭ ކަންތައް ކުރެވުނީ ރަގަޅަކަށް ނޫން.... އަކިއަލް ދަރިފުޅަށް ފަންޑިތަ ހަދަން އެދުނު ނަމަވެސް ބައްޕަ އެކަމެއް ނުކުރަން.... ފަންޑިތައިގެ ބާރުގައި ކައިވެނި ކުރުވުމަކީ ބައްޕަ އެއްއިރެއްގައި ވެސް ރުހުނު ކަމެއް ނޫން.... އަކިއަލްގެ ކައިރީ ބައްޕަ ބުނިން ދަރިފުޅަށް ފަންޑިތަ ހަދަމޭ.... އެކަމަކު އެއީ ހަމައެކަނި އަކިއަލްގެ ހިތްހަމަ ޖައްސާލަދިނުމުގެ ބޭނުމުގައި..... އަހަރެން އެކަން ނުކޮށްދީފިނަމަ އެހެން މީހެއްގެ ކައިރިއަށް ގޮސް ކުރުވަފާނެތީ އަހަރެން ޖެހިލުންވީ.... ފަންޑިތަ އާއި ސިޙުރަކީ ކޯއްޗެއްކަން ބައްޕައަށް ވަރަށް ރަގަޅަށް އެނގޭ.... އަދި އެކަން ކުރަންވެސް..... އެކަމަކު އެކަމުގެ ސަބަބުން ލިބޭނީ ވަގުތީ އުފަލެއް.... އެކަން ކުރަން ބައްޕައަށް އެނގުނަސް ގޯސްގޮތުގައި އެކަންކަން ކުރާކަށް ބައްޕަ ބޭނުމެއް ނޫން...." ފިޒާލްގެ ބައްޕަ ވާހަކަ ދެއްކުން ހުއްޓާލިއެވެ. އަދި ސޯފާއިން ތެދުވެ ފިޒާލް އާއި ދިމާއަށް ހިނގައިގަތެވެ. އަދި ފިޒާލްގެ ކައިރިއަށް އައިސް ކުޑަކަކޫ މައްޗަށް ތިރިވިއެވެ.\n"ދަރިފުޅާ..... ކޮއްކޮއަކީ ކުޑައިރުއްސުރެވެސް ސިކުނޑީގެ މައްސަލަ ހުންނަ ކުއްޖެއް..... އެހެންވެ ކޮއްކޮ ދެރަވާ ކަހަލަ ކަމެއް ކުރަން ބައްޕަ ޖެހިލުންވީ.... މިވީހާ ތަނަށްވެސް ކޮއްކޮ އާއި ދެކޮޅަށް ބައްޕަ ނުނިކުތީ އެހެންވެ.... އެކަމަކު އަކިއަލް ލަޔާލް އާއި ދޭތެރޭ ކަންތައް ކުރިގޮތް އެނގުމުން ބައްޕަ ވަރަށް ދެރަވި.... އަމިއްލަ ނަފުސު ކުށްވެރިކުރެވުނު.... ލަޔާލްގެ ކުރިމައްޗަށް އަރަންވެސް ލަދުގަތް...." ފިޒާލްގެ ބައްޕަގެ އަޑު ކުރެހުނެވެ.\n"ބައްޕާ...." ފިޒާލްވެސް އިނީ ވަރަށް ދެރަވެފައެވެ. އަމިއްލަ ބައްޕަ އެހާލުގައިވާތަން ދުށުމަށް ދަރިއަކަށް ކެތްވާނެ ހެއްޔެވެ. ފިޒާލް އޭނާގެ ބައްޕަ ނަގައި ސޯފާގައި ބޭންދިއެވެ.\n"ފިޒާލްގެ ކައިވެނި ހަމަޖެހުނު އިރު ބައްޕައަކަށް ނޭނގެ އެއީ ލަޔާލް އާއި ކަމެއް..... ބައްޕައަށް ދަރިފުޅު ފެނުމުން ފުރަތަމަވެސް ވިސްނާލެވުނީ އަކިއަލް އާއި ދޭތެރޭގައި.... ބައްޕަ ވަރަށް ޖެހިލުންވި.... އަކިއަލްއަށް އެނގުމުން ވާނެ ގޮތަކާއި ދޭތެރޭ ވިސްނުނު... ބައްޕައަށް އެނގޭ އަކިއަލް އަށް އެނގުމުން ގޯސް ހަދާނެކަން.... އެކަމަކު އޭރު ކައިވެނީގެ ހުރިހާ ކަމެއް ހަމަޖެހިއްޖެ... އެކަން ވެސް ހުއްޓުވާނެހާ ހިތްވަރެއް މި ބައްޕަގެ ގަޔަކު ނެތް.... ދަރިފުޅުވެސް ލަޔާލް ދެކެ ވާ ލޯބި ބައްޕައަށް އެނގޭ...." ފިޒާލްގެ ބައްޕަ ވާހަކަ ދައްކަމުން ދިޔަ ވަރަކަށް އަހަރެންގެ ހިތް ސާފުވަމުން ދިޔައެވެ. ފިޒާލްގެ ބައްޕަގެ ވާހަކައިގެ ތެދުކަން ކުރިން ކަން ހިނގައިދިޔަ ގޮތާއި ދޭތެރޭ ވިސްނާލުމުން އެނގިގެން ދިޔައެވެ.\n"ބައްޕާ... އެއީ ބައްޕަ ކުރި ކުށެއް ނޫނޭ... އެއީ ބައްޕަ އަޅުގަނޑަށް ވެދިން އިޙުސާންތެރިކަމެއް.... މަޢާފަށް އެދެންޖެހޭ ވަރުގެ ކަމެއް ނޫން އެއީ... އަޅުގަނޑުގެ ހިތް ހަމަ ސާފު.... މިއަދު އަޅުގަނޑު އުފާކުރަން ތިކަހަލަ ބައްޕައެއް ލިބުނީތީ...." އަހަރެން އުފާވިއެވެ. އަހަރެން ހީކުރިކަހަލަ ގޯސް މީހަކަށް ފިޒާލްގެ ބައްޕަ ނުވުމުންނެވެ.\nހަނދުވަރުގެ ރިހި އަލި އެޅިފައިވާ ދޮންވެލި ތުނޑިމަތީ އަހަރެން އިށީނދެލައިގެން އިނީމެވެ. ލޯބިވާ ފިރިމީހާގެ ހިމާޔަތުގައެވެ.\n"ޒާލް.... އަހަރެން ބޭނުން ޒާލްގެ ކައިރީ ވަރަށް ބޮޑު ވާހަކަ އެއް ބުނަން... އަދިވެސް ޒާލްއަށް ނޭނގޭ އެތައް ކަމެއް އެބަހުރި..... އެކަމަކު ޚަޔާތުގެ އާބާބެއް ފަށަން އަހަރެން ބޭނުންވަނީ އަހަރެންގެ ދުލުން ފިޒާލް އަށް އެހުރިހާ ވާހަކައެއް ޙިއްސާ ކުރުމަށްފަހު...." ފިޒާލްގެ މޭގައި ލައްވެލައިގެން އިނދެ އަހަރެން ބުނެލީމެވެ. އަދި އަހަރެންނާއި އަކިއަލް ދިމާވި ގޮތާއި އެކުގައި ހޭދަކުރެވުނު ވަގުތުތަކުގެ ވާހަކަ ފިޒާލް އާއި ޚިއްސާކުރީމެވެ.\n"ލަޔާ.... އަހަރެންނަށް ލަޔާ އާއި އަކިއަލްގެ ގުޅުން ވަނީ އެނގިފައި.... އަކިއަލް ދިޔުމުގެ ކުރިން އަހަރެންނާއި ބައްދަލުކޮށް އެވާހަކަތައް ވަނީ ކިޔާދީފައި..... އެކަމަކު އަހަރެމެންނަށް ކުއްޖަކު ނުލިބޭނެ ވާހަކަ އަކިއަލް އަހަރެންގެ ކައިރީ ބުނެފައެއް ނުވޭ...." ފިޒާލް ފުން ނޭވާއެއް ދޫކޮށްލިއެވެ.\n"އެދުވަހު އަކިއަލް ދެއްކި ވާހަކަތައް ފުރަތަމަ އަހަރެންނަށް ގަބޫލުކުރަން ދަތިވި.... ހީކުރީ އެއީ މީހަކު އަހަރެންނާއި ކޮށްލާ ސަމާސާ އެކޭ.... ހަގީގަތަކީ އަހަރެން އެކަންކަން ގަބޫލުކުރަން ބޭނުން ވެސް ނުވުން.... ލަޔާ.... ތިކަމުގައި އަހަރެން ލަޔާ ކުށްވެރިކުރާކަށް ބޭނުމެއް ނޫން.... ކުށްކުރީ ލަޔާއެއް ނޫން.... ކުށްކުރީ އަކިއަލް.... ލަޔާދެކެ އަކިއަލް އެހާ ލޯބިވާނަމަ ލަޔާއަށް އޮޅުވާލައިގެން ލަޔާ އާއި އެކު އެފަދަ ގުޅުމެއް ނުބޭއްވީސް.... ލަޔާއަށް ތިފަދަ ގޮތެއް މެދުވެރިވީ އަކިއަލްގެ ސަބަބުން.... އަހަރެން ދުވަހަކުވެސް އަކިއަލް އަކަށް މަޢާފެއް ނުކުރާނަން...." އަހަރެންނަށް ދަރިން ނުލިބެނީ އަކިއަލްގެ ސަބަބުންކަން އެނގުމުން ފިޒާލް އިނީ އަކިއަލް ދެކެ އިންތިހާއަށް ރުޅި އައިސްފައެވެ.\n"ނޫން ޒާލް.... ތިހެން ނުބުނޭ.... އާލް އަކީ ގޯސް މީހެއް ނޫން..... އާލް އަކީ ގޯސް މީހެއްނަމަ މިއަދު ވެސް މަސައްކަތް ކުރީހީ ގަދަބާރުން އަހަރެންގެ ލޯބި ހާސިލްކުރާކައްނު.... އެކަން ކުރުމުގެ ބާރު އާލް އަށް ލިބިގެން ވާނެ.... އެކަމަކު އާލް އަހަރެން ދޫކޮށް އެދިޔައީ އަހަރެންދެކެ ލޯބިވާތީ.... އަހަރެންނަށް ގެއްލުމެއް ލިބެން ނޭދޭތީ.... ޒާލް... ކޮންމެ މީހަކަށްވެސް ކުށެއް ކުރެވިދާނެ.... ތަޢުބާވުމުގެ ފުރުޞަތުވެސް އޮވެއެއްނު...." އަހަރެން މަސައްކަތް ކުރީ ފިޒާލްގެ ވިސްނުން ބަދަލުކުރެވޭތޯއެވެ. އަކިއަލް ގަސްތުގައި އަހަރެންނަށް ގެއްލުމެއް ދޭން އެއްވެސް މަސައްކަތެއް ކޮށްފައެއް ނުވެއެވެ.\n"ތިކަން އަހަރެން ގަބޫލުކުރަން.... އަކިއަލް ލަޔާދެކެ ލޯބިނުވެއެކޭ އަހަރެންވެސް ނުބުނަމެއްނު.... އެކަމަކު ލަޔާ... އަކިއަލް ލަޔާ ދެކެ އެހާ ލޯބިވާނަމަ ދޫކޮށްލާފައި ދިޔުން ފަސޭހަ ކަމަކަށް ވާނެތަ.... އަހަރެންވެސް ލަޔާދެކެ އިންތިހާއަށް ލޯބިވޭ.... އެކަމަކު އަހަރެންނަށް ލަޔާ ދޫކޮށްލާފައިދާން ފަސޭހަކަމަކަށް ނުވި.... ދާކަށް ބޭނުމެއްވެސް ނުވި.... އެހެންވީމަ އަކިއަލް ލަޔާ ދޫކޮށްދާނީ ކިހިނެތް..... އެމީހުން ގަބޫލުކުރާ ގޮތުން ވިއްޔާ ލަޔާ ހުރީ އޭނަގެ އަނބިމީހާގެ މަގާމުގައި.... މަށަށް އެނގިފައި އޮތް ގޮތުން އެމީހުން އެހާ ފަސޭހައިން އަނބިމީހާ ދޫކޮށްލާފައެއް ނުދާނެ..... އަމިއްލަ ފުރާނަ ޤުރުބާން ކުރަންޖެހުނަސް އެމީހުން އެކަން ކުރޭ.... އެކަމަކު އެމީހުންގެ އަނބިދަރިން ދޫކޮށްލާކަށް އެއްބަހެއް ނުވޭ..... ލަޔާ އަހަރެން އެކަމުގެ މަޢުލޫމާތު ވަރަށް ގިނަ ގޮތްގޮތުން ހޯދައިފިން..... ލަޔާއަށް ހީވޭތަ އަކިއަލް އެހެދީ ތެދެއް ހެން.... ޖިންނި ޝައިތޯނުންނަކީ ވަރަށް ދޮގުހަދާ މަކަރުވެރި ބައެއް...." ފިޒާލް އޭނައަށް އެނގޭ މިންވަރުން ވާހަކަ ދައްކަމުން ދިޔައެވެ.\nފިޒާލްގެ ވާހަކަ ކަނުލާ އަޑުއަހަން އަހަރެން އިނީމެވެ. އެވާހަކަ ތަކާއިމެދު އަހަރެންނަށް ވަރަށް ފުންކޮށް ވިސްނާލެވުނެވެ. ފިޒާލް އެބުނީ މުޅިއަކުން ދޮގު ވާހަކަ އެއްވެސް ނޫނެވެ. ނަމަވެސް އެކަން ގަބޫލުކުރާކަށް އަހަރެން ބޭނުމެއް ނުވިއެވެ. ފިޒާލް ދެކެ ކިތަންމެ ލޯބިވި ނަމަވެސް އަކިއަލްގެ ހަނދާންތައް އަހަރެންގެ ހިތުން ދުވަހަކުވެސް ފިލައިގެނެއް ނުދާނެއެވެ.\n"ޒާލް.... ދެން އެވާހަކަ ބާއްވާ.... އެކަން އެނިމުނީނު.... ދެން ހިނގާ އަހަރެމެން ދެމީހުންނަށް ރަނގަޅު ލައިފްއެއް ފެށޭތޯ ބަލަމާ...." އަހަރެން އެވާހަކަ އިތުރަށް ކުރިޔަށް ގެންދަން ބޭނުން ނުވުމުން ބުނެލީމެވެ. ނަމަވެސް އޭރުވެސް ފިޒާލް އިނީ ފުންވިސްނުމެއްގެ ތެރޭގައެވެ.\n"ދެން ހީލަބަލަ... ޒާލް އަކާއި ނުގުޅެއޭ ތިހާ ސީރިއަސްވެފައި އިނީމަ...." ފިޒާލް އާއި އިތުރަށް ގާތްވެލަމުން އަހަރެން ބުނީމެވެ. އެއާއިއެކު ފިޒާލް ހިނިތުންވެލިއެވެ. އަދި އަހަރެންނާއި އިތުރަށް ގާތްވެލިއެވެ. ފިޒާލްގެ ހޫނު ނޭވާ އެޅޭހާ ކައިރި ވުމާއިއެކު އަހަރެން ލޯމަރާލީ ފިޒާލްއަށް ފުރިހަމައަށް ދަޢުވަތު ދެމުންނެވެ. ފިޒާލް އަހަރެންގެ ކޯތާފަތުގައި ބޮސްދިނެވެ. އެއާއިއެކު އަހަރެންގެ ގައިގައި ހުރި ހުރިހާ ލޯލިތަކެއް ކޮޅަށް ޖެހިގެން ދިޔައެވެ.\n"ހިނގާ ގެއަށް ދޯ.... ކޮން ގެއަކަށް ދާނީ.... މިހާރު ގެތައް ގިނަކަމުންވެސް ދާނެ ތަނެއް ނޭނގެ.... ހެހެހެ.... މިރޭ ދާނެ ތަނެއް ޗޫޒް ކުރާނީ މަގޭ ޕްރިންސަސް.... މިރޭމީ ވަރަށް ޚާއްސަ ރެޔަކަށް ވާން އަހަރެން ބޭނުން..." އަހަރެންގެ ނިތްކުރީގައި ތުންފަތް ޖައްސާލަމުން ފިޒާލް ބުނެލިއެވެ.\n"މިރޭ ދާނީ އަހަރެންގެ ގެއަށް..... ނޭނގެ ކީއްވެކަމެއް މިރޭ ހަމަ ގޭގައި މަޑުކޮށްލާ ހިތްވަނީ.... ކުޑަކޮށް ހަމަޖެހިލައިގެން ޒާލްމެންގެ ގެއަށް ބަދަލުވާނީ... އެގޮތް އޯކޭތަ..." އަހަރެން ސުވާލުކޮށްލީމެވެ. އެއާއިއެކު ފިޒާލް ބޯޖަހާލިއެވެ.\nގެއަށް ދިޔުމަށްޓަކައި އަހަރެމެން ހިނގަމުން ދިޔައީމެވެ. ނަމަވެސް އަހަރެންގެ ހިތް ނުތަނަވަސްވަމުން ދިޔައެވެ. ފިޒާލް ދެއްކި ވާހަކަތަކާއި މެދު އަހަރެންނަށް ވިސްނެމުންދިޔައެވެ. އަކިއަލް އެނބުރި އައިސްދާނެ ހެއްޔެވެ؟ އެހެން ވެއްޖެނަމަ ވާނީ ކިހިނެތް ހެއްޔެވެ؟ ނޫނެކެވެ. އަހަރެން އެގޮތް ގަބޫލުކުރާކަށް ބޭނުމެއް ނޫނެވެ.\nހިނގަމުންދިޔަ ވަރަކަށް އަހަރެންގެ ބޮލަށް ބަރުވާން ފެށިއެވެ. ހީވަނީ ނިދިގެން ވެއްޓެއް އުޅޭހެންނެވެ. ދެފައިން ވާގިދާހެން ވެސް ހީވަމުން ދިޔައެވެ. އަހަރެންގެ ދެފައި ތުރުތުރު އަޅަން ފެށިއެވެ. އެވަގުތު ކޮޅަށް ހުރުމަށް އަހަރެންނަށް ދަތިވެގެން ދިޔައެވެ. އޭރު ކަޅު އަނދިރި ގަނޑަކުން މުޅި މީހާ ވަށާލަމުން ދާކަހަލަ އިޚުސާސްއެއް އަހަރެންނަށް ކުރެވެމުން ދިޔައެވެ.\n"ޒާ....ލް..." އަހަރެންނަށް ފިޒާލް އަށް ގޮވާލެވުނެވެ. އަހަރެންގެ އަޑުވެސް ނިކުތީ ކެނޑިކެނޑި ގެންނެވެ. ދެވަނަ ފަހަރަށް ވެސް އެއްޗެއް ބުނަން އަނގަ ހުޅުވާލީމެވެ. ނަމަވެސް ދޫ އިތުރަށް ހަރަކާތެއް ނުކުރެވުނެވެ. ފިޒާލް އަހަރެންގެ ގައިގައި ވަރަށް ބާރަށް ހިފަހައްޓާލިއެވެ. އެއާއިއެކު އެއަތްދަނޑި މައްޗަށް އަހަރެން ދެމުނެވެ.\n"ލަޔާ.... ބޭބީ ކިހިނެތްވީ.... ވަޓްސް ރޯންގް.... ޕްލީޒް ބޭބީ.... އައިމް ވޮރީޑް.... މަޖަލަކަށް ތިކަހަލަ ކަންތައް ނުކުރައްޗޭ..... މިހާރު މަ ބިރުންގަންނަން ފަށައިފި.... ދެން ތި އެކްޓްކުރުން ހުއްޓާލާ... މަގުމަތިން މީހަކުވެސް ފެންނާކަށް ނެތޭ... ބޭބީ...." ފިޒާލްގެ އަޑު އަހަރެންގެ ކަންފަތަށް އިވެމުންދިޔައެވެ. ނަމަވެސް ފަހަރަކަށްވުރެ ފަހަރެއް އެއަޑު ދިޔައީ މަޑުވަމުންނެވެ. ބައެއް ފަހަރު އެއަޑު އެކޯވަމުން ދާހެން ވެސް އަހަރެންނަށް ހީވެއެވެ.\nއެއްޗެކޭ ބުނަން މަސައްކަތް ކުރި ނަމަވެސް އަހަރެންނަކަށް އެކަމެއް ނުކުރެވުނެވެ. ހަރަކާތެއްވެސް ނުކުރެވުނެވެ. ފިޒާލްގެ އަޑު މަޑުވަމުން ގޮސް މުޅިންހެން އެއަޑު ކެނޑުނެވެ. ނަމަވެސް އޭރުވެސް ފިޒާލްގެ ބީހުންތަކުގެ އަސަރު އަހަރެންގެ ހަށިގަނޑުގައި ނުފިލާ ހުއްޓެވެ. މަޑުމަޑުން އަހަރެންގެ ހިއްސުތައް ކެނޑެމުން ގޮސް އެކީހެން ކެނޑިގެން ދިޔައެވެ.\nނޯޓް: މިވާހަކައިގެ ފުރަތަމަ ސީޒަން މިހާ ހިސާބުން ނިމުނީއެވެ. އެއީ ލަޔާލްގެ ނަޒަރުން މިވާހަކަ ދެން އިތުރަށް ކުރިޔަށް ނުގެންދެވޭނެތީއެވެ. ދެވަނަ ސީޒަން އަކަށް އިންތިޒާރު ކޮށްލައްވާ.....\nޝިޔާމް-މަޢުރޫފް ސޮކަރ ކަޕް: ވެލިދޫ ބަލިކޮށް ލަންދޫ ފައިނަލަށް\nރައީސް ޔާމީންގެ ޝަރީއަތުގެ އަޑުއެހުމެއް ދެން އޮންނާނީ އަންނަ މަހުގެ 9ގައި\n13 ޖުލައި 2018, 15:28\nއޭސް… ވ ވ ވ ވ ސަޅި.. ކީޕް އިޓް އަޕް… ނެކްސްޓް ޕާޓް އަވަސްކޮށްދޭތި\n13 ޖުލައި 2018, 17:38\nThank you so much dear. varah happy vehje mi part kamudhiyaeema. 🙂\n13 ޖުލައި 2018, 20:51\nEysh mi part vx varah varah reethi…when is the next part\n15 ޖުލައި 2018, 08:08\nInoo dear mi season nimunee mi. Next season Insha Allaah liyevunuhaa avahakah up kuran fashaanan. Thank u so much dear. So happy that u liked. ?\n13 ޖުލައި 2018, 21:59\nWow v nice mi story gendhiyagoi dhn knirakun next season up kohdheyny dear vvvvvvv kiyaa hithun mihury next I just love ur story dear.. That’s way I can’t wait dear… ????\n15 ޖުލައި 2018, 08:10\nNaju dear thank u so much. Varah happy vehje story gendhiya goiy kamudhiyaeema ? next season liyevunuhaa avahakah upkuran fashaanan Insha Allaah. ? so sweet of u ❤\n14 ޖުލައި 2018, 19:55\nKihineh mi v….I don’t understand\n15 ޖުލައި 2018, 11:15\nނިމުނީތަ ހާދަ ދެރައޭ ނިމުނީމަ އަނެއް ސީޒަން އަށް ވަރަށް އިންތިޒާރު ކުރާނަން ވަރަށް ރީތި މިވާހަކަ ވެސް\n27 ޖުލައި 2018, 21:10\nMi season nimun iru jinni akiyal fizaal kokko ge sooraaga annan jehun sababeh neynge\nގެއްލުނު ސިމާ ހޯދަން ޑައިވިން ރޮބޮޓް ބޭނުންކުރަން ފަށައިފި\n14 ޓީމާއި އެކު އައިލެންޑަރސް ފުޓްސަލް ޗެލެންޖް މާދަމާ ފަށަނީ\n9 ފެބުރުއަރީ 2019\nދުންފަތުގެ ބާވަތްތައް ވަކިން ވިއްކުން މަނާ ކޮށްފި\nކީޕަރު އިމްރާންގެ ވަދާއީ މެޗުން އޭނާގެ ޓީމު މޮޅުވެއްޖެ


Jabir rulhi annanee Dhiyana fandiyaarakah nuhovigen: Rozaina | Mihaaru\nމަޖިލިހުގެ ޖަލްސާއެއްގައި އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް ބައިވެރިވެވަޑައިގަންނަވަނީ. --- ފޮޓޯ: މަޖިލިސް\nޖާބިރު ރުޅި އައީ ދިޔާނާ ފަނޑިޔާރަކަށް ނުހޮވިގެން: ރޮޒެއިނާ\n07 ނޮވެމްބަރ 2019 - 12:33 20 comments\nއިންތިގާލީ އިންސާފުގެ ބިލަށް މަޖިލިހުގައި އިއްޔެ ބަހުސް ކުރައްވަމުން ޖާބިރު ވަނީ އެމްއެމްޕީއާރުސީގެ ހިޔާނާތުގެ މަންފާ ލިބިވަޑައިގަތް ބޭފުޅުންގެ ތެރޭގައި ރައީސާއި ރޮޒެއިނާ ހިމެނިވަޑައިގަންނަވާ ކަމަށް ވިދާޅުވެ، އެ މައްސަލަ ވީހާ ވެސް އަވަހަށް ތަހުގީގު ކުރުމަށް އެދިވަޑައިގެންފަ އެވެ. ޖާބިރު ވިދާޅުވި ގޮތުގައި ރޮޒެއިނާ ވަނީ ހިޔާނާތުގެ ފައިސާ ބޭނުން ކުރައްވައިގެން ގެސްޓްހައުސެއް އަޅުއްވައިފަ އެވެ.\nHiyaanaathuge faisaa in Rozaina guesthouse eh elhi kamuge thuhumathu Jabir kuravvaifi!\nއެކަމަކު، އެއީ ހަގީގަތެއް ނެތް ވާހަކަތަކެއް ކަމަށް ރޮޒެއިނާ ވަނީ ވިދާޅުވެފަ އެވެ.\nމަޖިލިހުގެ ޖަލްސާއެއްގައި ޖާބިރު ބައިވެރިވެވަޑައިގަންނަވަނީ. --- ފޮޓޯ: މަޖިލިސް\nރޮޒެއިނާ ވިދާޅުވީ ޚިޔާނާތުގައި ބައިވެރިވި ކަމުގެ ތުހުމަތު ކުރެވިފައިވާ ކުރީގެ ނައިބު ރައީސް އަހުމަދު އަދީބާ ބައްދަލުވެފައި ވަނީ އެންމެ ފަހަރަކު ވެލާނާ އިންޓަނޭޝަނަލް އެއާޕޯޓުން ކަމަށެވެ. އެފަހަރު ވެސް މަޝްވަރާ ކުރެއްވީ މަޖިލިހަށް ހުށަހެޅި ބިލަކާ ބެހޭ ގޮތުން ތާއީދު ހޯދަން ކަމަށް އޭނާ ވިދާޅުވި އެވެ.\n"އެ ނޫން ގޮތަކަށް އަދީބާ އަޅުގަނޑާ ނޯންނާނެ އެއްވެސް އިރެއްގައި ވާހަކަ ދައްކާފައި. ފޯނަކުން ނޫނީ އެހެން ގޮތަކަށް ވެސް އަދީބަކާ ވާހަކައެއް ނުދައްކަން،" ރޮޒެއިނާ ވިދާޅުވި އެވެ.\nރޮޒެއިނާ ވިދާޅުވި ގޮތުގައި ރައީސް އިބްރާހިމް މުހައްމަދު ސޯލިހާއި އޭނާ އަށް ދެކެ ޖާބިރު ރުޅި އަންނަނީ ޖާބިރުގެ އަނބިކަނބަލުން ދިޔާނާ ސައީދު، ސުޕްރީމް ކޯޓަށް އައްޔަން ނުކޮށް "ކަޓުވާލަން" އުޅުނު ކަމަށް ބުނެ އެވެ. އެކަމަކު، އޭގައި ވެސް ހަގީގަތެއް ނެތް ކަމަށް ރޮޒެއިނާ ވިދާޅުވި އެވެ.\n"އަޅުގަނޑު އެއް ދުވަހު ސައި ކޮޓަރިއެއް ވަން ތަނުން ޖާބިރު ވިދާޅުވީ، ދިޔާނާ ކަޓުވާލަން މަސައްކަތް ކުރަނީ އަޅުގަނޑު ކަމަށް. ދިޔާނާ އަށް ވޯޓު ނުލުމަށް އަޅުގަނޑާއި އަލީ އާޒިމް (މެދުހެންވޭރު ދާއިރާގެ މެމްބަރު) މެމްބަރުންނަށް ގުޅައިގެން މަސައްކަތް ކުރީ ކަމަށް ވިދާޅުވީ. އެކަމަކު އަޅުގަނޑުމެން ނޯންނާނެ ވަކި ބޭފުޅަކު ހޮވުމަށް ނޫނީ ތާއީދު ހޯދަން މަސައްކަތްކޮށްފައެއް،" ރޮޒެއިނާ ވިދާޅުވި އެވެ.\nއިދިކޮޅު އެއްވުމެއްގައި، ކުރީގެ ބަންޑާރަ ނައިބު ދިޔާނާ ވާހަކަ ދައްކަވަނީ.- ފޮޓޯ: ހުސެއިން ވަހީދު/ މިހާރު\nސުޕްރީމް ކޯޓުގައި ހުސްވެފައިވާ ފަނޑިޔާރު ކަމުގެ މަގާމަށް ރައީސް މަޖިލިހަށް ފޮނުއްވީ ދިޔާނާގެ ނަމާއި ޑްރަގް ކޯޓުގެ ގާޒީ މަހާޒް އަލީ ޒާހިރުގެ ނަމެވެ. އަދި މަހާޒް ސުޕްރީމް ކޯޓުގެ ފަނޑިޔާރު ކަމަށް އައްޔަންކުރަން ފާސްވީ ވޯޓުގައި ބައިވެރިވެވަޑައިގެންނެވި 55 މެމްބަރުންގެ އިއްތިފާގުންނެވެ. އޭގެ ކުރިން، މަހާޒަށް ރުހުން ދޭން ފެންނަ ކަމަށް އެމްޑީޕީގެ ޕާލަމެންޓްރީ ގްރޫޕުން ނިންމި އެވެ.\nއެކަމަކު ދިޔާނާ ކަޓުވާން ކުރެއްވި އެއްވެސް މަސައްކަތެއް ނޯންނާނެ ކަމަށް ރޮޒެއިނާ ވިދާޅުވި އެވެ. އަދި ދިޔާނާ ކަޓައިގެން ދިޔައީ ޖާބިރު އުޅުއްވި "ވައްތަރުން" ކަމަށް ރޮޒެއިނާ ވިދާޅުވި އެވެ.\nރޮޒެއިނާ ވިދާޅުވީ ޖާބިރު ސަރުކާރަށް ދައްކަން ޖެހޭ އެތައް ފައިސާ އެއް އެބަހުރި ކަމަށެވެ. އެހެންވެ، އެ ފައިސާ ދެއްކެވިއްޔާ މާ "ތާހިރު" ވާނެ ކަމަށް ވެސް ރޮޒެއިނާ ވިދާޅުވި އެވެ.\nސުޕްރީމް ކޯޓުގެ ފަނޑިޔާރު ކަމަށް ދިޔާނާ އައްޔަން ކުރަން މަޖިލިހުން ރުހުން ނުދިން މައްސަލައިގައި ޖާބިރު ކުރިން ވިދާޅުވީ ފަނޑިޔާރު ކަމަށް އައްޔަން ކުރަން ޖެހޭނީ ފުރަތަމަ އެމްޑީޕީގެ ޕާލަމެންޓްރީ ގްރޫޕަށް ފޮނުވައިގެން ނޫން ކަމަށެވެ. އަދި އެމްޑީޕީ ޕާލަމެންޓްރީ ގްރޫޕްގެ ބައްދަލުވުމުގައި މަހާޒަށް ރުހުން ދޭން އެމްޑީޕީން ވިޕެއް ނެރުނީ ފަނޑިޔާރުގެ ތެރެއަށް އެމްޑީޕީން އަތް ބޭނުމަށް ކަމަށް އޭނާ ވިދާޅުވި އެވެ.\nއިތުރު ލިޔުންތައް ރައްޔިތުންގެ މަޖިލިސް މަޖިލީހުގެ މެމްބަރުން މެމްބަރު އަބްދުﷲ ޖާބިރު (ކާށިދޫ) މެމްބަރު ރޮޒައިނާ އާދަމް (އައްޑޫ މީދޫ) އެމްއެމްޕީއާރުސީ އެމްއެމްޕީއާރްސީގެ ކޮރަޕްޝަން


ޖީއެމްއާރު މައްސަލައަށްފަހު ޗައިނާއާއި ދިވެހިރާއްޖޭގެ އަސްކަރީގުޅުން ބަދަހިކުރަނީ!! - MV Times\nޖީއެމްއާރު މައްސަލައަށްފަހު ޗައިނާއާއި ދިވެހިރާއްޖޭގެ އަސްކަރީގުޅުން ބަދަހިކުރަނީ!!\n1 December 12th, 2012 - 12:09 PM\nޗައިނާގެ އޮންލައިން ނޫހެއްކަމަށްވާ "ޕީޕަލްސް ޑެއިލީ" ގައި ބުނެފައިވަނީ ރާއްޖޭގެ ޑިފެންސް މިނިސްޓަރު މުހައްމަދު ނާޒިމު ޗައިނާއަށް ކުރެއްވި ރަސްމީދަތުރުފުޅުގައި ޗައިނާގެ ޑިފެންސް މިނިސްޓަރ ލިއާންގ ގުއާންގްލިއޭ އާއި ބައްދަލު ކުރައްވާފައިވާކަމަށެވެ. އަދި އެ ބައްދަލުވުމުގައި އިންޑިއާގެ އެންމެބޮޑު އެއް ހަތުރުކަމުގައިވާ ޗައިނާއާއި ދިވެހިރާއްޖޭގެ އަސްކަރީ ގުޅުން ބަދަހިކުރުމަށް އެއްބަސްވެފައިވާކަމަށެވެ.\nމިބައްދަލުވުމުގައި ދިވެހިރާއްޖެއާއި ޗައިނާއާއި ދެމެދުގައި އިތުރަށް ގުޅުން ބަދަހިވާނެ ކަމަށް އުންމީދު ކުރައްވާކަމަށާއި، ޗައިނާގެ "ވަން ޗައިނާ" ޕޮލިސީއަށް ތާއީދު ކުރައްވާކަމަށް ނާޒިމު ވިދާޅުވިކަމަށް "ޕީޕަލްސް ޑެއިލީ" ގައި ލިޔެފައިވެ އެވެ.\nއިންޑިއާގެ ޖީއެމްއާރު ކުންފުނި އަތުން އިބްރާހިމް ނާސިރު އިންޓަނޭޝަނަލް އެއާޕޯޓު އަތުލުމަށް އެންމެ އިސްކޮށް މަސައްކަތްކުރެއްވި އެއްބޭފުޅަކީވެސް ޑިފެންސް މިނިސްޓަރު މުހައްމަދު ނާޒިމެވެ. ޖީއެމްއާރު އަތުން އެއާޕޯޓު އަތުލަން ނިންމުމުން އިންޑިއާއިން ވަނީ ދިވެހިރާއްޖެއަށް ބަހުގެ ހޫނު ހަމަލާތަކެއް ދީފަ އެވެ. އިންޑިއާގެ ޖީއެމްއާރު ކުންފުނި އަތުން އެއާޕޯޓު އަތުލުމަށް އިންޑިއާގެ އެމްމެބޮޑު އެއްހަތުރު ޗައިނާއިން ހަރަދު ކުރިކަމަށް އަޑު އަރާފައިވަނިކޮށް، ޖީއެމްއާރު އަތުން އެއާޕޯޓު އަތުލުމާއިއެކު ނާޒިމުގެ އެންމެ ފުރަމަ ރަސްމީ ދަތުރުފުޅުވެސް ކުރައްވާފައިމިވަނީ ޗައިނާއަށެވެ.\nދިވހިރާއްޖޭގައި މިހާރު ވެރިކަންކުރާ ބަޔަކީ ސީނުކަރަންކާގެ ނާޒިމް ބާޢީ


ތަވްޙީދު ފިލާވަޅު 13 (ކިތާބުއް ތަވްޙީދުގެ ޝަރަޙަ) – DhiSalafiyyah\nތަވްޙީދު ފިލާވަޅު 13 (ކިތާބުއް ތަވްޙީދުގެ ޝަރަޙަ)\n14/03/2012 ޢަޤީދާއާއި ފިރުޤާތައް, ފިލާވަޅުއައްޝައިޚް މުޙައްމަދު ޝަމްޢޫން\nقَالَ اللَّهُ تَعَالَى: قُلْ تَعَالَوْا أَتْلُ مَا حَرَّمَ رَبُّكُمْ عَلَيْكُمْ أَلا تُشْرِكُوا بِهِ شَيْئًا وَبِالْوَالِدَيْنِ إِحْسَانًا وَلا تَقْتُلُوا أَوْلادَكُمْ مِنْ إِمْلاقٍ نَحْنُ نَرْزُقُكُمْ وَإِيَّاهُمْ وَلا تَقْرَبُوا الْفَوَاحِشَ مَا ظَهَرَ مِنْهَا وَمَا بَطَنَ وَلا تَقْتُلُوا النَّفْسَ الَّتِي حَرَّمَ اللَّهُ إِلا بِالْحَقِّ ذَلِكُمْ وَصَّاكُمْ بِهِ لَعَلَّكُمْ تَعْقِلُونَ\nކަލޭގެފާނު ވިދާޅުވާށެވެ! ތިޔަބައިމީހުން އަންނާށެވެ! ތިޔަބައިމީހުންގެ މައްޗަށް، ތިޔަބައިމީހުންގެ ވެރިރައްބު ޙަރާމްކުރެއްވި ކަންތައް ކިޔައިދެއްވާ ހުށީމެވެ. ތިޔަބައިމީހުން، އެއިލާހާއި އެއްވެސް އެއްޗެއް ބައިވެރިކޮށް ޝަރީކު ނުކުރާށެވެ! އަދި މައިންބަފައިންނަށް ހެޔޮކޮށް ހިތާށެވެ! އަދި ފަޤީރުކަމުގެ ސަބަބުން ތިޔަބައިމީހުން ދަރިން ނުމަރާށެވެ! ތިޔަބައިމީހުންނަށާއި، އެ ދަރިންނަށް ރިޒުޤުދެއްވަނީ، ތިމަންއިލާހެވެ. އަދި ފާޙިޝްކަންތައްތަކާ ތިޔަބައިމީހުން ކައިރި ނުވާށެވެ! އޭގެތެރެއިން ފާޅުވެގެންވާ ކަންތަކާއި، ވަންހަނާ ވެގެންވާ ކަންތަކެވެ. އަދި ﷲ ޙުރުމަތްތެރި ކުރައްވާފައިވާ ނަފްސެއް، ޙައްޤަކާ ނުލައި ނުމަރާށެވެ! އެކަންތައްތަކާމެދު، އެއިލާހު ތިޔަބައިމީހުންނަށް ވަޞިއްޔަތް ކުރެއްވީ، ތިޔަބައިމީހުން ވިސްނުމަށްޓަކައެވެ.\n(وَلا تَقْتُلُوا النَّفْسَ الَّتِي حَرَّمَ اللَّهُ إِلا بِالْحَقِّ): އަދި ﷲ ޙުރުމަތްތެރި ކުރައްވާފައިވާ ނަފްސެއް، ޙައްޤަކާ ނުލައި ނުމަރާށެވެ!\nﷲ ޙުރުމަތްތެރިކުރައްވާފައިވާ ނަފްސަކީ، މުސްލިމުންނާއި، ކާފިރުންގެ ތެރެއިން އެމީހުންނާއި (ހަނގުރާމަ ނުކުރުމަށް) މުޢާހަދާއެއް ކުރެވިފައިވާ މީހުންނާއި، މުސްލިމުންނަށް ޖިޒުޔަދޭ ޛިއްމީންނާއި، މުސްލިމުންގެ ހިމާޔަތް ލިބިފައިވާ މުސްތައުމަނުންނެވެ. މުސްލިމުންގެ ޙިމާޔަތުގައި އެޤައުމުތަކަށް ޒިޔާރަތްކުރާ ކާފަރުންނަށް ހަމަލާދިނުމަކީ އިސްލާމްދީނުގައި ހުއްދަކަމެއް ނޫނެވެ. އެމީހުންނަށް ހަމަލާދީ، އެމީހުން ޤަތުލުކުރެވޭނީ، ޤަތުލުކުރުން ޙައްޤުވާފަދަ ކަމަކަށް އެމީހުންވެސް އަރައިގެންފިނަމައެވެ. އެހެންކަމުން ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. مَنْ قَتَلَ مُعَاهَدًا لَمْ يَرِحْ رَائِحَةَ الْجَنَّةِ (رواه البخاري) “މުޢާހަދަކު މަރައިފިމީހަކަށް ސުވަރުގޭގެ ވަސްވެސް ނުލިބޭހުއްޓެވެ.”\nﷲ ޙުރުމަތްތެރި ކުރައްވާފައިވާ ނަފްސެއް ޤަތުލުކުރުން ޙައްޤުވާނީ މައިގަނޑު3ކަމަކުންނެވެ. ރަސޫލުﷲ ޞައްލަﷲ ޢަލައިހިވަސައްލަމަ ޙަދީޘްކުރައްވާފައިވެއެވެ. لاَ يَحِلُّ دَمُ امْرِئٍ مُسْلِمٍ يَشْهَدُ أَنْ لاَ إِلَهَ إِلاَّ اللَّهُ وَأَنِّى رَسُولُ اللَّهِ إِلاَّ بِإِحْدَى ثَلاَثٍ الثَّيِّبُ الزَّانِي وَالنَّفْسُ بِالنَّفْسِ وَالتَّارِكُ لِدِينِهِ الْمُفَارِقُ لِلْجَمَاعَةِ (متفق عليه) “ﷲތަޢާލާ ފިޔަވައި ޙައްޤުގޮތުގައި އަޅުކަންވެވޭ އިލާހެއް ނުވާކަމަށާއި، ތިމަންކަލޭގެފާނަކީ އެއިލާހުގެ ރަސޫލާކަމަށް ހެކިވާ މުސްލިމެއްގެ ލޭ3ކަމެއްގެ ތެރެއިން ކަމަކުން މެނުވީ ހުއްދަ ނުވާހުއްޓެވެ. ޝަރުޢީ ކައިވެންޏަކުން ކައިވެނިކޮށްފައިވާ މުޙްޞަން ޒިނޭކުރާމިހާއާއި، ނަފްސަކަށް ނަފްސެއްގެ ގޮތުންނާއި (ހުރުމަތްތެރިކުރައްވާފައިވާ ނަފްސެއް ޙައްޤަކާނުލައި މަރާމީހާއާއި)، ޖަމާޢާތުންވަކިވެ އިސްލާމްދީންދޫކޮށް މުރުތައްދުވާ މީހާއެވެ.” އަދި މީގެ އިތުރުން ބިންމަތީގައި ފަސާދަކުރުމާއި، މަގުފޭރުންފަދަ ކަމެއްގެ ސަބަބުންވެސް ޤަތުލުކުރެވިދާނެކަން އެހެން ދަލީލުތަކުން ޘާބިތުވެއެވެ.\nޙައްޤަކާނުލައި ﷲޙުރުމަތްތެރި ކުރައްވާފައިވާ ނަފްސެއް މެރުމީ މުއުމިނުންގެ ޞިފައެއް ނޫނެވެ. އަދިކިއެއް! އެއީ ނަރަކައިގެ އަހުލުވެރިންގެ ޞިފައެކެވެ. ﷲތަޢާލާ ވަޙީކުރައްވާފައިވެއެވެ. وَالَّذِينَ لا يَدْعُونَ مَعَ اللَّهِ إِلَهًا آخَرَ وَلا يَقْتُلُونَ النَّفْسَ الَّتِي حَرَّمَ اللَّهُ إِلا بِالْحَقِّ وَلا يَزْنُونَ وَمَنْ يَفْعَلْ ذَلِكَ يَلْقَ أَثَامًا (الفرقان: ٦٨) ” އެބައިމީހުންނީ (މުއުމިނުންނީ) ﷲއާއެކު އެހެން އިލާހަކަށް ދުޢާކޮށް އަޅުކަންކޮށް ނަހަދާމީހުންނެވެ. އަދި ﷲ ޙުރުމަތްތެރި ކުރައްވާފައިވާ ނަފްސެއް، ޙައްޤުގޮތުންނޫނީ، ނުމަރާ މީހުންނެވެ. އަދި ޒިނޭނުކުރާ މީހުންނެވެ. އެއިން ކަމެއްކޮށްފިމީހާ (އެކަމުގެ) ޢުޤޫބާތާ ބައްދަލުކުރާނެތެވެ.” އެހެން އާޔަތެއްގައި ﷲތަޢާލާ ވަޙީކުރައްވާފައިވެއެވެ. وَمَنْ يَقْتُلْ مُؤْمِنًا مُتَعَمِّدًا فَجَزَاؤُهُ جَهَنَّمُ خَالِدًا فِيهَا وَغَضِبَ اللَّهُ عَلَيْهِ وَلَعَنَهُ وَأَعَدَّ لَهُ عَذَابًا عَظِيمًا (النساء: ٩٣) “އަދި، ޤަޞްދުގައި މުއުމިނަކު މަރާމީހާ (ދަންނާށެވެ!) ފަހެ، އެމީހާގެ ޖަޒާއަކީ ނަރަކަޔެވެ. އެތާނގައި ދެމިހުންނަނިވި ގޮތުގައެވެ. އަދި، ﷲ، އެމީހާގެ މައްޗަށް ކޯފާލައްވައި ލަޢުނަތްލެއްވިއެވެ. އަދި، ބޮޑުވެގެންވާ ޢަޛާބު އެމީހާއަށް ތައްޔާރު ކުރެއްވިއެވެ. “\n(ذَلِكُمْ وَصَّاكُمْ بِهِ لَعَلَّكُمْ تَعْقِلُونَ): އެކަންތައްތަކާމެދު، އެއިލާހު ތިޔަބައިމީހުންނަށް ވަޞިއްޔަތް ކުރެއްވީ، ތިޔަބައިމީހުން ވިސްނުމަށްޓަކައެވެ.\nވަޞިއްޔަތް ކުރެއްވުމުގެ މުރާދަކީ، އެކަމަށް ބާރުއަޅުއްވައި އަމުރުކުރެއްވުމެވެ.\nتَعْقِلُونَ ގެ މާނައަކީ ވިސްނައިފިކުރުކޮށް ހުއްދަނޫން ކަންތައްތަކުން ދުރުހެލިވުމެވެ. ޢަޤްލަށް (ބުއްދިއަށް) ޢަޤްލޭ ކިޔުނީވެސް އެކަށީގެންނުވާ ކަންތަކުން އިންސާނާ ދުރުކުރާތީއެވެ. ޖަމަލު ގެއްލިގެންދިޔުމުން ސަލާމަތްކުރުމަށްޓަކައި އޭތި ބަނުމަށް ބޭނުންކުރެވޭ ފަށަށް ޢިޤާލް އޭ ކިޔާފަދައިންނެވެ.\nއަންނަނިވި ސުވާލުތަކަށް ޖަވާބުދޭށެވެ!\n1-ﷲ ޙުރުމަތްތެރި ކުރައްވާފައިވާ ނަފްސުތަކަކީ ކޮބާ؟\n2-ޙައްޤަކާ ނުލައި މެރުމޭ ބުނެވޭ ބަހުގެ މުރާދަކީ ކޮބާ؟ އަދި މެރުން ހުއްދަވާނެ ކަންތައްތަކަކީ ކޮބާ؟\n3-ބުއްދިއަށް އަޤުލް އޭ ކިޔުނީ ކީއްވެ؟


މަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން އދ. މާމިގިލީ ޕޮލިސް ސްޓޭޝަނާއި ފުލުހުންގެ އިންސްޓެލިޖެންސް ގުޅިގެން ކުރިއަށް ގެންދިޔަ އޮޕަރޭޝަނެއްގައި މަސްތުވާތަކެއްޗާއެކު މާމިގިލީން މީހަކު ހައްޔަރުކޮށްފިއެވެ.\nމި މައްސަލައާ ގުޅިގެން ހައްޔަރުކޮށްފައިވަނީ 44 އަހަރުގެ ދިވެހި ފިރިހެނެކެވެ.\nއޭނާ ހައްޔަރުކޮށްފައިވަނީ މާމިގިލީގައި މީހަކު މަސްތުވާތަކެތި ބޭނުންކޮށް އެތަކެތީގެ ވިޔަފާރިކުރާ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން، މި މާރިޗު މަހުގެ 25 ވަނަ ދުވަހު ކުރިއަށް ގެންދިޔަ އޮޕަރޭޝަނެއްގައި ކޯޓު އަމުރެއްގެ ދަށުންނެވެ.\nމި އޮޕަރޭޝަންގައި އޭނާ ހައްޔަރުކޮށް، އޭނާ ދިރިއުޅޭ ގެ ކޯޓު އަމުރެއްގެ ދަށުން ބަލައި ފާސްކުރިއިރު މަސްތުވާތަކެތި ކަމަށް ޝައްކުކުރެވޭ އެއްޗެއް ހުރި ފަސް ސެލޯފިންކޮޅު ފެނިފައިވެއެވެ.\nމި މައްސަލައާ ގުޅިގެން އޭނާގެ ބަންދާމެދު ގޮތެއް ނިންމުމަށް އދ. މާމިގިލީ މ ޖިސްޓްރޭޓް ކޯޓަށް ހާޒިރުކުރުމުން މިނިސްޓްރީ އޮފް ހޯމް އެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 10 ދުވަހުގެ މުއްދަތު ދީފައިވެއެވެ.\nމި މައްސަލަ މާމިގިލީ ޕޮލިސް ސްޓޭޝަނުން ދަނީ ތަހުގީގު ކުރަމުންނެވެ.


ރެސިޕީ : އޯރިއޯ ފަޖް – Dhen.mv\nރެސިޕީ : އޯރިއޯ ފަޖް\nދެން އެމްވީ April 27, 2020 - 2:20 am\n270 ގްރާމް ވައިޓް ޗޮކްލެޓް\n20 އޯރިއޯ ބިސްކޯދު\nފުރަތަމަ ފަޖް ސެޓް ކުރަން ބޭނުން ކުރާނެ ތަބައް ތައްޔާރުކުރާށެވެ. އަހަރުމެން ބޭނުން ކުރީ9އިންޗި6އިންޗީގެ ތަބަކެކެވެ. ތަބައް ތައްޔާރު ކުރީ އޭގައި ބޭކިންގް ކަރުދާސް އަޅައިގެންނެވެ. ބޭކިންގް ކަރުދާސް ނެތްނަމަ ތެޔޮ ކޮޅެއް ނުވަތަ ބަޓަރު ކޮޅެއް ތަބަކުގައި، އަރިމަތި ތަކާއިއެކު، ރަނގަޅަށް އުނގުޅާލިޔަސް ރަނގަޅުވާނެއެވެ.\nދެން އޯރިއޯ ބިސްކޯދުތައް އަތުން ބިންދާލާނީއެވެ. ކޮންމެ ބިސްކޯދެއް ބިންދާލާނީ ތިން ނުވަތަ ހަތަރު ބައަށް ވާގޮތަށެވެ.\nއެއަށް ފަހު ނޮން ސްޓިކް ބާވަތުގެ ތެއްޔެއްގެ ތެރެއަށް ޗޮކުލެޓާއި ގެރިކިރު ކޮޅު އަޅާލާފައި އުނދުން މައްޗަށް އުދާށެވެ. ވަރަށް މަޑުކޮށް ގިނި ބަހައްޓައިގެން ގިރަމުން ޗޮކުލެޓުތައް ވިރި ކިރާއި ރަނގަޅަށް އެއްވަންދެން ކައްކާށެވެ. އަހަރުމެންނަށް މިކަމަށް ނެގީ5މިނެޓެވެ.\nދެން އުނދުން މަތިން ތެލި ބާލައި އޭގެ ތެރެއަށް އޯރިއޯ ބިސްކޯދު ކޮޅުގެ ދެބައިކުޅަ އެއްބަޔާއި ވެނީލާ އެސެންސްކޮޅު އަޅާލާ ރަނގަޅަށް އެއްކޮށްލާށެވެ. އެއްކުރާއިރު ބިސްކޯދުތައް މާބޮޑަށް ފުނޑުވި ޗަސްވިޔަ ނުދެއްޗެވެ.\nތައްޔާރުކުރި ތަބަކުގެ ތެރެއަށް ތެލީގައި ހުރި ސާމާނު އޮއްސާލާށެވެ. ދޭފަތެއް ކަހަލަ އެއްޗެއް ބޭނުން ކޮށްގެން ކުޑަކޮށް އޮމާން ކޮށްލުމަށްފަހު އޭގެ މައްޗަށް ބާކީ ހުރި އޯރިއޯ ކޮޅު އަޅާލާ ފަތުރާލާށެވެ. އަދި އިނގިލިތައް ބޭނުން ކޮށްގެން، ފަހުން އެޅި އޯރިއޯތައް މިކްސް ގަނޑުގެ ތެރެއަށް އޮއްބާލަންވެސް ވާނެއެވެ.\nދެން ފްރިޖަށްލާފައި ސެޓްވަންދެން ބައިންދާށެވެ. ދެ ގަޑިއިރެއް ހާތާނގައި ސެޓްވާނެއެވެ. އަދި ސެޓްވުމުން ގޮޅި ގޮޅިއަށް ވާނެ ގޮތަށް ކަފާލާށެވެ.


މިނިސްޓްރީ އޮފް ހޯމްއެފެއާޒް / ޕްރޮގްރާމް އެންޑް އިވެންޓް މެނޭޖްމަންޓް ސެކްޝަން/ ކ. މާލެ\nޓެކްނިކަލް ކޯ އެލަވަންސް: މި މަޤާމުގެ ކޯ ޑިސިޕްލިން ކަމުގައިވާ ޕޮލިޓިކަލް ސައިންސް/ ސޯޝަލް ވޯރކް / ސޯޝިއޮލޮޖީ ދާއިރާއިން މޯލްޑިވްސް ނެޝަނަލް ފްރޭމްވަރކްގެ ލެވެލް7(ހަތެއް) އިން ފެށިގެން މަތީ ސަނަދެއް އޮތް ނަމަ، ޓެކްނިކަލް ކޯ އެލަވަންސްގެ ގޮތުގައި އަސާސީ މުސާރައިގެ %28 (އަށާވީސް އިންސައްތަ) ހަމަޖެހޭނެއެވެ.\nސަޕޯޓިންގ ކޯ އެލަވަންސް 2: މަޤާމުގެ ޓެކްނިކަލް ކޯ އަށް ޝަރުޠު ހަމަނުވާނަމަ ސަޕޯޓިންގ ކޯ އެލަވަންސްގެ ގޮތުގައި މަހަކު 1,100.00ރުފިޔާ ހަމަޖެހޭނެއެވެ.\nޤައުމީ ފެންވަރުގައި ސަރުކާރުން ފާހަގަކުރާ އެކިއެކި ރަސްމިއްޔާތުތަކުގެ ތެރެއިން މި މިނިސްޓްރީން ފާހަގަކުރާ ރަސްމިއްޔާތުތައް ފާހަގަ ކުރުމާއި، ޤައުމީ އިޙްތިފާލުތައް ބޭއްވުމަށް ކުރަންޖެހޭ މަސައްކަތްތައް ކުރުވުން.\nދިވެހީންގެ މެދުގައި ޤައުމީ އަދި ވަޠަނީ ރޫޙު އާލާކޮށް، ދިވެހި ޤައުމިއްޔަތުގެ ސިފަތައް ލިބިފައިވާ ދިވެހިވަންތަ މުޖ.ުތަމަޢެއް ބިނާކުރުމަށްޓަކައި ޕްރޮގްރާމްތައް މުވައްޒަފުންގެ ބައިވެރިވުމާއެކު ރޭވުމާއި އެ މަސައްކަތްތައް ކުރުވުން.\nޔޫތު ލީޑާރސް ނެޓްވަރކްގެ ފަރާތުން ހިންގާ ކަންތައްތައް މޮނިޓަރކޮށް ބެލެހެއްޓުމާއި، އެ ނެޓްވޯކުގެ ފަރާތުން ހިންގާނެ ހަރަކާތްތަތައް ވައިއެލް އެންގެ މެމްބަރުންނާއި އޮފީހުގެ މުވައްޒަފުންގެ ބައިވެރިވުމާއެކު ރޭވުމާއި އެ މަސައްކަތްތައް ކުރުވުން.\nޒިންމާދާރު ރައްޔިތުން ބިނާކޮށް ހޭލުންތެރިކަން އިތުރުކުރުމަށް ހިންގާ ޓްރެއިނިންގތަކާއި އަމާންވެއްޓެއް ޤާއިމުކުރުމަށް އަތޮޅުތަކާއި މާލޭގައިހިންގާ ވަރކްޝޮޕް / ސެމިނަރ މުވައްޒަފުންގެ ބައިވެރިވުމާއެކު ރޭވުމާއި އެ މަސައްކަތްތައް ކުރުވުން.\nޒިންމާދާރު ރައްޔިތެއް ބިނާކުރުމަށްޓަކައި ސިވިކް އެޑިއުކޭޝަނާ ގުޅޭ ޤައުމީ ފެންވަރުގައި ހިންގަން ބޭނުންވާ މަޝްރޫތަކަށް ޕޭޕަރ/ ޕްރޮޕޯޒަލް ތައްޔާރުކުރުން.\nސިޔާސީ ވިސްނުމާއި ފިކުރުގެ ބޭރުން ދިވެހި މުޖުތަމަޢުގައި ކަންކަމާމެދު ޚިޔާލު ފާޅުކޮށް\nމަޝްވަރާކުރާނެ މާހައުލެއް ޤާއިމްކުރުމަށްޓަކައި ހިންގަންޖެހޭ ޕްރޮގްރާމްތައް ރޭވުމާއި އެ މަސައްކަތްތައް ކުރުވުން.\nސެކްޝަންގެ އަހަރީ ރިޕޯޓް/އެކްޝަން ޕްލޭނާއި ޕްރޮގްރެސް/އަހަރީ ބަޖެޓް ތައްޔާރުކުރުން / ޕަރފޯމަންސް އެޕްރައިޒަލް އަދި ޓާގެޓްސް ކަނޑައެޅުމާއި އެ މަސައްކަތްތައް ކުރުވުން.\nސިވިލް ސާރވިސްގެ ގަވާއިދާއެއްގޮތަށް ސެކްޝަންގެ މުވައްޒަފުންގެ މަސައްކަތް އެޕްރައިޒް ކުރުމުގެ މަސައްކަތް ކުރުމާއި، މުވައްޒަފުންގެ ކުރިއެރުމަށް މަސައްކަތް ކުރުން.\nސެކްޝަންގެ މުވައްޒަފަކު ޗުއްޓީއެއް ނަގާނަމަ ޗުއްޓީ ނަގާ މުވައްޒަފު ކުރަމުން ގެންދާ މަސައްކަތް ސެކްޝަންގެ އެހެން މުވައްޒަފަކާ ލިޔުމުން ޙަވާލުކުރުން.\nމީގެ އިތުރުން މުޅި މިނިސްޓްރީއަށް ދިމާވާ ކުއްލި އިމަރޖެންސީތަކާއި އެންމެން ޝާމިލުވާންޖެހޭ ޚާއްޞަ ކަންކަމުގައި ބައިވެރިވެ އެހީތެރިވެދިނުން.\nޕޮލިޓިކަލް ސައިންސް/ ސޯޝަލް ވޯރކް / ސޯޝިއޮލޮޖީ ދާއިރާގެ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ހާސިލްކޮށްފައިވުމާއެކު، ސޯޝަލް ސާވިސަސް ދާއިރާއެއްގައި މަދުވެގެން4އަހަރު ދުވަހުގެ ތަޖުރިބާ ލިބިފައިވުން. ނުވަތަ،\nޕޮލިޓިކަލް ސައިންސް/ ސޯޝަލް ވޯރކް / ސޯޝިއޮލޮޖީ ދާއިރާގެ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް9އިން ފެށިގެން މަތީގެ ސަނަދެއް ހާސިލްކޮށްފައިވުމާއެކު، ސޯޝަލް ސާވިސަސް ދާއިރާއެއްގައި މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 10 އޮކްޓޫބަރ 2019 ވާ ބުރާސްފަތި ދުވަހުގެ 13:00 ގެ ކުރިން، މިނިސްޓްރީ އޮފް ހޯމްއެފެއާޒް އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް[email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nޕްރެޒެންޓޭޝަނާއި، އިމްތިހާން / ޕްރެކްޓިކަލް އަދި އިންޓަވިއު އޮންނާނެ ތަނާއި، މުއްދަތު:\nމި މަޤާމަށް މީހަކު ހޮވުމަށް ބޭއްވޭ އިންޓަވިއު، ޕްރެކްޓިކަލް / އިމްތިހާން އާއި ޕްރެޒެންޓޭޝަން އޮންނާނީ، 22 އޮކްޓޫބަރ އާއި 14 ނޮވެންބަރު 2019 އާ ދެމެދުގެ ތާރީޚެއްގައި، މިނިސްޓްރީ އޮފް ހޯމްއެފެއާޒުގައެވެ.\nޕަބްލިޝްކުރި ގަޑި: 1514


Tunisia ge boduvazeeru magaamun dhurukoh parliament huttuvaifi\nތޫނިސްގެ ރައީސް ގައިސް ސައީދު: ބޮޑުވަޒީރު މަގާމުން ދުރުކުރައްވައި ގާނުންހަދާ މަހިލިސް ހުއްޓުވާފައި\nޓިއުނީޝިއާ، ތޫނިސްގެ ރައީސް ގައިސް ސައީދު ބޮޑުވަޒީރު ހިޝާމް މަޝީޝީ މަގާމުން ދުރު ކުރައްވައި ޕާލަމެންޓް ހުއްޓުވައިފި އެވެ. ރައީސް ވިދާޅުވި ގޮތުން ގާނޫންހަދާ މަޖިލިސް އުވާލުމުގެ ބާރު އެމަނިކުފާނަށް ލިބިވަޑައިގެންފައި ނުވެ އެވެ. އެހެން ނަމަވެސް ވަކި މުއްދަތަކަށް މަޖިލިސް ހުއްޓުވާލުމުގެ ބާރު ގައުމުގެ ރައީސަށް ލިބިވަޑައި ގަންނަވަ އެވެ.\nސައީދު އަސްކަރީ ވެރިންނާ ބައްދަލުކުރައްވައި ވިދާޅުވި ގޮތުން ގައުމަށް ބޮޑު ބަދަލެއް ގެންނަން ޖެހިފައި އޮންނަތާ ދުވަސްތަކެއް ވެއްޖެ އެވެ. އެ މަނިކުފާން ވިދާޅުވީ ގައުމު ހިންގުމަށްޓަކައި އެ މަނިކުފާނަށް ލިބިވަޑައިގެންފައި ހުރި ރިޔާސީ ބާރުތައް އިޚުތިޔާރުކުރައްވާނެ ކަމަށެވެ. އެއީ ބޮޑުވަޒީރުގެ މަގާމަށް މީހަކު އައްޔަންކުރެވެންދެން ކަމަށް ވެސް ވިދާޅުވި އެވެ.\nސައީދު ވިދާޅުވީ ގާނޫނާ ޚިލާފު އެއްވެސް ކަމެއް ނުކުރައްވާނެ ކަމަށާއި އެފަދަ ކަމަކަށް އަމުރު ވެސް ނުކުރައްވާނެ ކަމަށެވެ. އަދި ވިދާޅުވީ ގާނޫންހަދާ މަޖިލީހުގެ މެމްބަރުންނަށް ލިބިވަޑައިގެންފައި ހުރި ހުރިހާ އިމްތިޔާޒުތަކެއް މި ވަގުތަށް ހިފަހައްޓަވާނެ ކަމަށެވެ.\nގާނޫންހަދާ މަޖިލީހުގެ ރައީސް ރަޝީދު ޣަނޫޝީ ވިދާޅުވި ގޮތުން ރައީސް ސައީދުގެ ނިންމެވުން ރަނގަޅެއް ނޫނެވެ. އެހެން ނަމަވެސް ސައީދު ވިދާޅުވީ ގައުމު ހިންގަވަނީ ގާނޫނާއި ކެބިނެޓް މެމްބަރުންގެ ލަފަޔާއެކު ކަމަށެވެ.\nތޫނިސްގައި މިހާރު ހިނގަމުން ކަންތައްތަކަށް އިދިކޮޅު ޕާޓީތަކުން ވެސް ދެކޮޅު ހަދަ އެވެ. ސިޔާސީ ބާރުވެރިން ބުނާ ގޮތުން ވޮޑުވަޒީރު ހިޝާމް މަޝީޝީ މަގާމުން ދުރުކުރައްވައި ވަނީ ހައްޔަރުކޮށްފަ އެވެ. އޭނާއަށް އެއްވެސް މީހަކަށް، މީޑީއާއަށް އަދި ނޫސްވެރިއަކަށް މައުލޫމަތު ދިނުން ވަނީ މަނާކޮށްފަ އެވެ.\nރައިސް ގައިސް ސައީދު ވިދާޅުވި އާ ބޮޑުވަޒީރު މަގާމާ ހަވާލުވެ ވަޑައިގަތުމުން ހުރިހާ ކަމެއް ހަމަޖެހޭނެ ކަމަށާއި ގައުމު އާންމު ހާލަތަށް ބަދަލުވާން ދުވަސްތަކެއް ނުނަގާނެ ކަމަށެވެ.


ހެނދުނާއި ހަވީރުގެ ޒިކުރުތައް – Faanooz\nހެނދުނާއި ހަވީރުގެ ޒިކުރުތައް\nFebruary 1, 2018 | މުޙައްމަދު މަޢޫން\nހެނދުނާއި ހަވީރުގެ ޛިކުރުތައް ކިޔުމަކީ ހެޔޮ ދަރުމައާއި ޘަވާބުލިބުމުގެ އިތުރުން، އިންސާނާއަށް ކުރިމަތިވާ ގިނަގުނަ މުޞީބާތްތަކާ ދަތިތަކާއި ޖިންނި ޝައިޠާނުންގެ އުނދަގޫފަދަ ކަންތައްތަކުން ރައްކާތެރިކޮށްދޭ ކަމެކެވެ. ވީމާ ފަރުވާ ބަހައްޓައިގެން، މިކަމުގެ މުހިންމުކަން ދަނެގެން ހެނދުނާއި ހަވީރުގެ ޛިކުރުތައް ކޮންމެ ދުވަހެއްގެ ފަތިސްނަމާދު ފަހުންނާއި އަދި ޢަޞުރުނަމާދުފަހުން ކިޔުމަށް ސަމާލުވެ ލައްވާށެވެ.\n* (اللَّـهُ لَا إِلَـٰهَ إِلَّا هُوَ الْحَيُّ الْقَيُّومُ ۚ لَا تَأْخُذُهُ سِنَةٌ وَلَا نَوْمٌ ۚ لَّهُ مَا فِي السَّمَاوَاتِ وَمَا فِي الْأَرْ‌ضِ ۗ مَن ذَا الَّذِي يَشْفَعُ عِندَهُ إِلَّا بِإِذْنِهِ ۚ يَعْلَمُ مَا بَيْنَ أَيْدِيهِمْ وَمَا خَلْفَهُمْ ۖ وَلَا يُحِيطُونَ بِشَيْءٍ مِّنْ عِلْمِهِ إِلَّا بِمَا شَاءَ ۚ وَسِعَ كُرْ‌سِيُّهُ السَّمَاوَاتِ وَالْأَرْ‌ضَ ۖ وَلَا يَئُودُهُ حِفْظُهُمَا ۚ وَهُوَ الْعَلِيُّ الْعَظِيمُ )\n“ﷲ އީ އެއިލާހު ފިޔަވައި އަޅުކަންވެވުން ޙައްޤުވެގެންވާ އެހެން އެއްވެސް އިލާހަކުނުވާ ރަސްކަލާނގެއެވެ. އެއިލާހީ ދިރިދެމިވޮޑިގެންވާ އަބަދަށް ޤާއިމުވެވޮޑިގެންވާ އިލާހެވެ. ތާއްޔާޖެހުމާއި ނިދުން އެކަލާނގެއަށް ނިސްބަތްވެގެންނުވެއެވެ. އުޑުތަކާއި ބިމުގައި ވާހާ އެއްޗެއް ވަނީ އެއިލާހަށެވެ. އެކަލާނގެ ޙަޟްރަތުގައި އެކަލާނގެ އިޒުނަފުޅާނުލައި ޝަފާޢަތްތެރިވެވޭނީ ކާކަށް ހެއްޔެވެ. އެބައިމީހުންގެ ކުރިމަތީގައި ވާހާ ކަމަކާއި އެބައިމީހުންގެ ފަހަތުގައި ވާހާ ކަމެއް (އެބަހީ އިސްވެދިޔަހާ ކަމަކާއި ފަހުން ވާނޭހާ ކަމެއް) އެއިލާހު ދެނެވޮޑިގެންވެއެވެ. އަދި އެއިލާހު ޢިލްމުފުޅުގެ ތެރެއިން އެއިލާހު އިރާދަކުރެއްވި މިންވަރެއް މެނުވީ އެބައިމީހުންނަކަށް ނޭނގޭނެއެވެ. އެއިލާހު ކުރުސިކޮޅު (އެއިލާހު ފައިންޕުޅު އަޅުއްވާ ގޮނޑިކޮޅު) އުޑުތަކާއި ބިމަށްވުރެ ތަނަވަސްވެގެންވެއެވެ. އަދި އުޑުތަކާއި ބިން ރައްކާތެރިކޮށް ބެލެހެއްޓެވުމުގައި އެއިލާހަށް އެއްވެސް ވަރުބަލިކަމެއް ނާދެއެވެ. އަދި އެއިލާހީ މަތިވެރިވެ މާތްވެވޮޑިގެންވާ ރަސްކަލާނގެއެވެ.” [سورة البقرة 255] \n* އަލްއިޚްލާޞް، އަލްފަލަޤް، އައްނާސް3ސޫރަތް ކިޔަވާނީ ހެނދުނާއި ހަވީރު ކޮންމެ އިރަކު3ފަހަރެވެ.\n( بِسْمِ اللَّـهِ الرَّ‌حْمَـٰنِ الرَّ‌حِيمِ * قُلْ هُوَ اللَّـهُ أَحَدٌ  اللَّـهُ الصَّمَدُ  لَمْ يَلِدْ وَلَمْ يُولَدْ  وَلَمْ يَكُن لَّهُ كُفُوًا أَحَدٌ )\n“ރަޙްމާނުވަންތަ ރަޙީމުވަންތަ ﷲގެ އިސްމުފުޅުން ފަށަަމެވެ. (އޭ މުޙައްމަދުގެފާނެވެ.) ކަލޭގެފާނު ވިދާޅުވާށެވެ. އެއީ ﷲއެވެ. ﷲ އެއްކައުވަންތައެވެ. ﷲއީ ފުދިވޮޑިގެންވާ އިލާހެވެ. އެއިލާހަށް ދަރިކަލަކު ނުވެއެވެ. އަދި ބަފައިކަލަކު ނުމެވޭމެއެވެ. އަދި އެއިލާހާ އެއްފަދަ އެހެން އެއްވެސް ފަރާތެއް ނުވެއެވެ.”\n* (بِسْمِ اللَّـهِ الرَّ‌حْمَـٰنِ الرَّ‌حِيمِ * قُلْ أَعُوذُ بِرَ‌بِّ الْفَلَقِ  مِن شَرِّ مَا خَلَقَ  وَمِن شَرِّ غَاسِقٍ إِذَا وَقَبَ  وَمِن شَرِّ النَّفَّاثَاتِ فِي الْعُقَدِ  وَمِن شَرِّ حَاسِدٍ إِذَا حَسَدَ )\n” ރަޙްމާނުވަންތަ ރަޙީމުވަންތަ ﷲގެ އިސްމުފުޅުން ފަށަަމެވެ. (އޭ މުޙައްމަދުގެފާނެވެ.) ކަލޭގެފާނު ވިދާޅުވާށެވެ. ހެނދުނުގެ ވެރިއިލާހު ޙަޟްރަތުން، އެއިލާހު ހެއްދެވި ހުރިހާ މަޚްލޫޤުންގެ ނުބައިކަމުން ރައްކާތެރިކަމަށް އެދެމެވެ. އަދި ރޭގަނޑުގެ އަނދިރިކަން ވެރިވާ ހިނދު އެރޭގަނޑުގެ އަނދިރިކަމުގެ ނުބައިކަމުން ރައްކާތެރިކަމަށް އެދެމެވެ. އަދި (ގޮށްތައްޖަހާ އެ) ގޮށްތަކަށް ފުމޭ އަންހެނުންގެ (އެބަހީ: ސިހުރުވެރިންގެ) ނުބައިކަމުން ރައްކާތެރިކަމަށް އެދެމެވެ. އަދި ހަސަދަވެރިޔާ ހަސަދަވެރިވާ ހިނދު އޭނާގެ ނުބައިކަމުން ރައްކާތެރިކަމަށް އެދެމެވެ.”\n* ( بِسْمِ اللَّـهِ الرَّ‌حْمَـٰنِ الرَّ‌حِيمِ * قُلْ أَعُوذُ بِرَ‌بِّ النَّاسِ  مَلِكِ النَّاسِ  إِلَـٰهِ النَّاسِ  مِن شَرِّ الْوَسْوَاسِ الْخَنَّاسِ  الَّذِي يُوَسْوِسُ فِي صُدُورِ النَّاسِ  مِنَ الْجِنَّةِ وَالنَّاسِ )\n” ރަޙްމާނުވަންތަ ރަޙީމުވަންތަ ﷲގެ އިސްމުފުޅުން ފަށަަމެވެ. (އޭ މުޙައްމަދުގެފާނެވެ.) ކަލޭގެފާނު ވިދާޅުވާށެވެ. ޖިންނީންނާއި އިންސާނުންގެ ތެރެއިން މީސްތަކުންގެ ހިތްތަކަށް ވަސްވާސްލައިދޭ (ﷲގެ ޛިކުރުކުރެވޭ ހިނދު) ފަހަތަށް އެނބުރިދާ ވަސްވާހުގެވެރި ޝައިޠާނާގެ ނުބައިކަމުން ރައްކާތެރިކޮށްދެއްވުމަށް މީސްތަކުންގެ ވެރިރަސްކަލާނގެ ޙަޟްރަތުން އެދި ދަންނަވަމެވެ. އެކަލާނގެއީ މީސްތަކުންގެ ޙަޤީޤީ ރަސްކަލާއެވެ. މީސްތަކުންގެ އިލާހެވެ.” \n* (أَصْبَحْنَا وَأَصْبَحَ المُلْكُ لِلَّهِ وَالْحَمْدُ لِلَّهِ ، لَا إِلٰهَ إِلَّا اللَّهُ وَحْدَهُ لَا شَرِيْكَ لَهُ ، لَهُ المُلْكُ وَلَهُ الْحَمْدُ ، وَهُوَ عَلَى كُلِّ شَيْءٍ قَدِيْرٌ، رَبِّ أَسْأَلُكَ خَيْرَ مَا فِيْ هَذَا اْليَوْمِ وَخَيْرَ مَا بَعْدَهُ ، وَأَعُوْذُ بِكَ مِنْ شَرِّ مَا فِيْ هَذَا الْيَوْمِ وَشَرِّ مَا بَعْدَهُ رَبِّ أَعُوْذُ بِكَ مِنَ الْكَسَلِ وَسُوْءِ الْكِبَرِ ، رَبِّ أَعُوْذُ بِكَ مِنْ عَذَابٍ فِيْ النَّارِ وَعَذَابٍ فِيْ القَبْرِ)\n“އަޅަމެން ހެނދުނުކޮށްފީމުއެވެ. އަދި އެންމެހާ ވެރިކަމެއް ﷲއަށްޓަކައި ހެނދުނުކޮށްފިއެވެ. (ނުވަތަ އެންމެހާ ވެރިކަމެއް ﷲއަށް މިލްކުވެއްޖެއެވެ.) އަދި ހުރިހާ ޙަމްދެއްވަނީ ﷲއަށެވެ. ﷲ މެނުވީ އަޅުކަންވެވުން ޙައްޤުވެގެންވާ އެހެން އެއްވެސް އިލާހަކު ނުވެއެވެ. އެއިލާހު އެއްކައުވަންތައެވެ. އެއިލާހަށް އެއްވެސް ބައިވެރިއަކު ނުވެއެވެ. ހުރިހާ ވެރިކަމަކާއި ހުރިހާ ޙަމްދެއް ލިބިވޮޑިގެންވަނީ އެއިލާހަށެވެ. އަދި އެއިލާހީ ހުރިހާ ކަމެއްގެ މައްޗަށް ކުޅަދުންވަންތަވެވޮޑިގެންވާ އިލާހެވެ. އޭ ހައްދަވާބޮޑުކުރައްވާ އިލާހު! މިއަދުގައި ވާހާ ހެޔޮކަމަކާއި މިއަދަށް ފަހުގައި ވާހާ ހެޔޮކަމެއް ދެއްވުމަށް އެދި މިއަޅާ އިބަ އިލާހުގެ ޙަޟްރަތުން ދަންނަވަމެވެ. އަދި މިއަދުގައި ވާހާ ނުބައިކަމަކުންނާއި މިއަދަށް ފަހުގައި ވާހާ ނުބައިކަމަކުން ރައްކާތެރިކޮށްދެއްވުމަށް އެދި މިއަޅާ އިބަ އިލާހުގެ ޙަޟްރަތުން ދަންނަވަމެވެ. އޭ ހައްދަވާބޮޑުކުރައްވާ އިލާހު! ކަންނެތްކަމާއި މުސްކުޅިކަމުގެ ނުބައިކަމުން ރައްކާތެރިކޮށްދެއްވުމަށް އެދި މިއަޅާ އިބަ އިލާހުގެ ޙަޟްރަތުން ދަންނަވަމެވެ. އޭ ހައްދަވާބޮޑުކުރައްވާ އިލާހު! ނަރަކައިގެ އަޛާބުންނާއި ކަށްވަޅުގެ އަޛާބުން ރައްކާތެރިކޮށްދެއްވުމަށް އެދި މިއަޅާ އިބަ އިލާހުގެ ޙަޟްރަތުން ދަންނަވަމެވެ.” \n* (اللَّهُمَّ بِكَ أَصْبَحْنَا وَبِكَ أَمْسَيْنَا ، وَبِكَ نَحْيَا وَبِكَ نَمُوْتُ وَإِلَيْكَ النُّشُوْرُ)\n“އޭ ﷲ! އިބަ އިލާހުގެ ވާގިފުޅާއެކު އަޅަމެން ހެނދުނު ކުރީމުއެވެ. އަދި ހަމަ އިބަ އިލާހުގެ ވާގިފުޅާއެކު އަޅަމެން ހަވީރު ކުރީމުއެވެ. އަދި އިބަ އިލާހުގެ ރައްކާތެރިކަމާއެކު އަޅަމެން ދިރިތިބެމުއެވެ. އަދި ހަމަ އިބަﷲގެ ރައްކާތެރިކަމާއެކު އަޅަމެން މަރުވަމުއެވެ. އަދި ކަށްވަޅުން ތެދުވެގެން ދިއުންވަނީ އިބަ އިލާހުގެ ޙަޟްރަތަށެވެ.” \n* (اللَّهُمَّ أَنْتَ رَبِّيْ لَا إِلٰهَ إِلَّا أَنْتَ ، خَلَقْتَنِيْ وَأَنَا عَبْدُكَ ، وَأَنَا عَلَى عَهْدِكَ وَوَعْدِكَ مَا اسْتَطَعْتُ ، أَعُوْذُ بِكَ مِنْ شَرِّ مَا صَنَعْتُ ، أَبُوْءُ لَكَ بِنِعْمَتِكَ عَلَيَّ وَأَبُوْءُ بِذَنْبِيْ فَاغْفِرْ لِيْ فَإِنَّهُ لَا يَغْفِرُ الذُّنُوْبَ إِلَّا أَنْتَ)\n“އޭ ﷲ! އިބަ އިލާހީ މިއަޅާގެ رَبّއެވެ. އިބަ އިލާހު ފިޔަވާ އަޅުކަންވެވުން ޙައްޤުވެގެންވާ އެހެން އެއްވެސް އިލާހަކުނުވެއެވެ. އިބަ އިލާހު މިއަޅާ ޚަލްޤުކުރެއްވިއެވެ. އަދި މިއަޅާއަކީ އިބަ އިލާހުގެ އަޅަކީމެވެ. އަދި މިއަޅާއަށް ކުޅަދާނަވީ މިންވަރަކުން މިއަޅާ މިހުރީ އިބަ އިލާހުގެ ޢަހުދާއި ވަޢުދުގެ މަތީގައެވެ. މިއަޅާއަށް ކުރެވިފައިވާ ކަންތައްތަކުގެ ނުބައިކަމުން ރައްކާތެރިކޮށްދެއްވުމަށް މިއަޅާ އިބަ އިލާހުގެ ޙަޟްރަތުން އެދި ދަންނަވަމެވެ. މިއަޅާގެ މައްޗަށްވާ އިބަ އިލާހުގެ ނިޢުމަތަށް މިއަޅާ އިޢުތިރާފުވަމެވެ. އަދި މިއަޅާގެ ފާފަތަކަށްވެސް މިއަޅާ އިޢުތިރާފުވަމެވެ. ފަހެ މިއަޅާއަށް ފާފަފުއްސަވާނދޭވެ. އެހެނީ ހަމަކަށަވަރުން އިބަ އިލާހު ފިޔަވާ ފާފަފުއްސަވާދެވޭނެ އެހެން ފަރާތެއް ނުވެއެވެ.” \n* (اللَّهُمَّ عَافِنِيْ فِيْ بَدَنِيْ ، اللَّهُمَّ عَافِنِيْ فِيْ سَمْعِيْ ، اللَّهُمَّ عَافِنِيْ فِيْ بَصَرِيْ ، لَا إِلٰهَ إِلَّا أَنْتَ. اللَّهُمَّ إِنِّيْ أَعُوْذُ بِكَ مِنَ الْكُفْرِ ، وَالْفَقْرِ ، وَأَعُوْذُ بِكَ مِنْ عَذَابِ الْقَبْرِ ، لَا إِلٰهَ إِلَّا أَنْتَ) (ތިން ފަހަރު)\n“އޭ ﷲ! މިއަޅާއަށް މިއަޅާގެ ހަށިގަނޑުގައި ދުޅަހެޔޮކަން ލައްވާނދޭވެ! އޭ ﷲ! މިއަޅާއަށް މިއަޅާގެ އެހުމުގައިވެސް ދުޅަހެޔޮކަން ލައްވާނދޭވެ! އޭ ﷲ! މިއަޅާއަށް މިއަޅާގެ ފެނުމުގައިވެސް ދުޅަހެޔޮކަން ލައްވާނދޭވެ! އިބަ އިލާހު މެނުވީ އަޅުކަންވެވުން ޙައްޤުވެގެންވާ އެހެން އެއްވެސް އިލާހަކުނުވެއެވެ. އޭ ﷲ! ކާފިރުކަމުންނާއި ފަޤީރުކަމުން ރައްކާތެރިކޮށްދެއްވުމަށް މިއަޅާ އިބަ އިލާހުގެ ޙަޟްރަތުން އެދި ދަންނަވަމެވެ. އަދި ކަށްވަޅުގެ އަޛާބުން ރައްކާތެރިކޮށްދެއްވުމަށްވެސް މިއަޅާ އިބަ އިލާހުގެ ޙަޟްރަތުން އެދި ދަންނަވަމެވެ. އިބަ އިލާހު ފިޔަވާ އަޅުކަންވެވުން ޙައްޤުވެގެންވާ އެހެން އެއްވެސް އިލާހަކު ނުވެއެވެ.” \n* (حَسْبِيَ اللَّهُ لَا إِلٰهَ إِلَّا هُوَ عَلَيهِ تَوَكَّلْتُ وَهُوَ رَبُّ الْعَرْشِ الْعَظِيْمِ) (ހަތް ފަހަރު)\n“މިއަޅާއަށް ﷲ ފުދެއެވެ. އެއިލާހު ފިޔަވާ އަޅުކަންވެވުން ޙައްޤުވެގެންވާ އެހެން އެއްވެސް އިލާހަކު ނުވެއެވެ. މިއަޅާ ވަކީލުކުރަނީ ހަމައެކަނި އެއިލާހަށެވެ. އަދި އެއިލާހީ މަތިވެރި ޢަރްޝުގެ ވެރި رَبّއެވެ.” [سورة التوبة 129 ] \n* (اللَّهُمَّ إِنِّيْ أَسْأَلُكَ الْعَفْوَ وَالْعَافِيَةَ فِي الدُّنْيَا وَالْآخِرَةِ ، اللَّهُمَّ إِنِّيْ أَسْأَلُكَ الْعَفْوَ وَالْعاَفِيَةَ فِيْ دِيْنِيْ وَدُنْياَيَ وَأَهْلِيْ وَمَالِيْ ، اللَّهُمَّ اسْتُرْ عَوْرَاتِيْ وَآمِنْ رَوْعَاتِيْ ، اللَّهُمَّ احْفَظْنِيْ مِنْ بَيْنِ يَدَيَّ وَمِنْ خَلْفِيْ وَعَنْ يَمِيْنِيْ وَعَنْ شِمَالِيْ ، وَمِنْ فَوْقِيْ ، وَأَعُوْذُ بِعَظَمَتِكَ أَنْ أُغْتاَلَ مِنْ تَحْتِيْ)\n“އޭ ﷲ! ހަމަކަށަވަރުން މިއަޅާ، އިބަ އިލާހުގެ ޙަޟްރަތުން ދުނިޔެއާއި އާޚިރަތުގައި ޢަފޫކުރެއްވުމަށާއި ފުރިހަމަ ޢާފިޔަތަށް އެދި ދަންނަވަމެވެ. އޭ ﷲ! ހަމަކަށަވަރުން މިއަޅާ އިބަ އިލާހުގެ ޙަޟްރަތުން ޢަފޫކޮށްދެއްވުމަށް އެދި ދަންނަވަމެވެ. އަދި މިއަޅާގެ ދީނާއި ދުނިޔޭގައި އަދި މިއަޅާގެ އަހުލުވެރިންނާއި މުދަލުގައި ފުރިހަމަ ޢާފިޔަތަކަށް އެދި ދަންނަވަމެވެ. އޭ ﷲ! މިއަޅާގެ ޢައިބުތައް ވަންހަނާކޮށްދެއްވާނދޭވެ! އަދި މިއަޅާގެ ބިރުގަތުންތަކުން އަމާންކަންދެއްވާނދޭވެ! އޭ ﷲ! މިއަޅާގެ ކުރިމަތިންނާއި، މިއަޅާގެ ފުރަގަހުންނާއި، މިއަޅާގެ ކަނާތްފަރާތުންނާއި، މިއަޅާގެ ވާތްފަރާތުންނާއި އަދި މިއަޅާގެ މަތިން މިއަޅާ ރައްކާތެރިކޮށްދެއްވާނދޭވެ! އަދި ކުއްލިއަކަށް މިއަޅާގެ ދަށުން މިއަޅާ ހަލާކުވެދިއުމުން ރައްކާތެރިކޮށްދެއްވުމަށް އެދި އިބަ އިލާހުގެ މާތްކަން މެދުވެރިކޮށް ދަންނަވަމެވެ.” \n* (اللَّهُمَّ عَالِمَ الْغَيْبِ وَالشَّهَادَةِ فَاطِرَ السَّمَاوَاتِ وَالأَرْضِ رَبَّ كُلِّ شَيْءٍ وَمَلِيْكَهُ ، أَشْهَدُ أَنْ لَا إِلٰهَ إِلَّا أَنْتَ ، أَعُوْذُ بِكَ مِنْ شَرِّ نَفْسِيْ وَمِنْ شَرِّ الشَّيْطاَنِ وَشِرْكِهِ ، وَأَنْ أَقْتَرِفَ عَلَى نَفْسِيْ سُوْءاً أَوْ أَجُرَّهُ إِلَى مُسْلِمٍ)\nއޭ ﷲ! ޣައިބުގައިވާ ކަންތައްތަކާއި ފެންނަހާ ކަންތައްތައް ދެނެވޮޑިގެންވާ އިލާހު! އުޑުތަކާއި ބިން ނެތުމުގެ ތެރެއިން ހެއްދެވި އިލާހު! ހުރިހާ އެއްޗެއް ހައްދަވާ ގެންގުޅުއްވާ އަދި އެތަކެތީގެ މިލްކުވެރި އިލާހު! އިބަ އިލާހު ފިޔަވާ އަޅުކަންވެވުން ޙައްޤުވެގެންވާ އެހެން އެއްވެސް އިލާހަކު ނުވާކަމަށް މިއަޅާ ހެކިވަމެވެ. މިއަޅާގެ ނަފްސުގެ ނުބައިކަމާއި، ޝައިޠާނާގެ ނުބައިކަމާއި، އެޝައިޠާނާ (އިބަ އިލާހާ) ޝަރީކުކުރުމަށް ލައިދޭ ވަސްވާހުން ރައްކާތެރިކޮށްދެއްވުމަށް އެދި އިބަ އިލާހުގެ ޙަޟްރަތުން ދަންނަވަމެވެ. އަދި މިއަޅާގެ އަމިއްލަ ނަފްސުގެ މައްޗަށް މިއަޅާއަށް ކުރެވޭ ނުބައި ކަންތަކުންނާއި ނުވަތަ އެ ނުބައި ކަންތައް އެހެން މުސްލިމަކު ލައްވާ ކުރުވުމުން ރައްކާތެރިކޮށްދެއްވުމަށް އެދި އިބަ އިލާހުގެ ޙަޟްރަތުން ދަންނަވަމެވެ.”\n* (بِسْمِ اللَّهِ الَّذِيْ لَا يَضُرُّ مَعَ اسْمِهِ شَيْءٌ فِي الْأَرْضِ وَلَا فِي السَّمَاءِ وَهُوَ السَّمِيْعُ الْعَلِيْمُ) (ތިން ފަހަރު)\n“ﷲގެ އިސްމުފުޅުގެ ބަރަކާތުން (ރައްކާތެރިކަން ލިބިގަންނަމެވެ.) އެއިލާހުގެ އިސްމުފުޅުގެ ބަރަކާތާއެކު ބިމާއި އުޑުން އެއްވެސް އެއްޗެއް ގެއްލުމެއް ނުދޭނެއެވެ. އަދި އެއިލާހީ މޮޅަށް އައްސަވާވޮޑިގެންވާ މޮޅަށް ދެނެވޮޑިގެންވާ އިލާހެވެ.” \n* (لَا إِلٰهَ إِلَّا اللَّهُ وَحْدَهُ لَا شَرِيْكَ لَهُ ، لَهُ الْمُلْكُ وَلَهُ الْحَمْدُ ، وَهُوَ عَلَى كُلِّ شَيْءٍ قَدِيْرٌ) (ހެނދުނު ސަތޭކަ ފަހަރު)\n“ﷲ މެނުވީ އަޅުކަންވެވުން ޙައްޤުވެގެންވާ އެހެން އެއްވެސް އިލާހަކުނުވެއެވެ. އެއިލާހު އެއްކައުވަންތައެވެ. އެއިލާހަށް އެއްވެސް ބައިވެރިއަކު ނުވެއެވެ. ހުރިހާ ވެރިކަމަކާއި ހުރިހާ ޙަމްދެއް ލިބިވޮޑިގެންވަނީ އެއިލާހަށެވެ. އަދި އެއިލާހީ ހުރިހާ ކަމެއްގެ މައްޗަށް ކުޅަދުންވަންތަވެވޮޑިގެންވާ އިލާހެވެ.” \n* (سُبْحَانَ اللَّهِ وَبِحَمْدِهِ عَدَدَ خَلْقِهِ ، وَرِضَا نَفْسِهِ، وَزِنَةَ عَرْشِهِ، وَمِدَادَ كَلِمَاتِهِ ) (ތިން ފަހަރު)\n“މާތްﷲ، އެކަލާނގެއަށް ޙަމްދުލިބިވޮޑިގެންވުމާއެކު ހުސްޠާހިރުވަންތަވެވޮޑިގެންވެއެވެ. އެއީ އެއިލާހުގެ މަޚްލޫޤުންގެ ޢަދަދާ އެއްވަރަށެވެ. އަދި އެއިލާހުގެ ޛާތުފުޅަށް އެއިލާހު ރުހިވޮޑިގެންވާ މިންވަރަށެވެ. އަދި އެއިލާހުގެ ޢަރްޝުގެ ބުރަދަނާ އެއްވަރަށެވެ. އަދި އެއިލާހުގެ ކަލިމަފުޅުތަކުގެ ގިނަކަމާ އެއްވަރަށެވެ.” \n* (اللَّهُمَّ إِنِّيْ أَسْأَلُكَ عِلْمًا نَافِعًا ، وَرِزْقًا طَيِّبًا، وَ عَمَلًا مُتَقَبَّلًا) (ހެނދުނު އެއް ފަހަރު)\n“އޭ ﷲ! ހަމަކަށަވަރުން މިއަޅާ، އިބަ އިލާހުގެ ޙަޟްރަތުން ފައިދާކުރަނިވި ޢިލްމަކާއި، ޙަލާލުވެގެންވާ ރިޒްޤަކާއި، ޤަބޫލުވެވިގެންވާ ޢަމަލެއް ދެއްވުމަށް އެދި ދަންނަވަމެވެ.” \n* (اللَّهُمَّ صَلِّ وَسَلِّمْ عَلَى نَبِيِّنَا مُحَمَّدٍ) (ދިހަ ފަހަރު)\n“އޭ ﷲ! އަޅަމެންގެ ނަބިއްޔާ، މުޙައްމަދުގެފާނުގެ މައްޗަށް ޞަލަވާތާއި ސަލާމް ލައްވާނދޭވެ!” \n* ( بِسْمِ اللَّـهِ الرَّ‌حْمَـٰنِ الرَّ‌حِيمِ * قُلْ هُوَ اللَّـهُ أَحَدٌ  اللَّـهُ الصَّمَدُ  لَمْ يَلِدْ وَلَمْ يُولَدْ  وَلَمْ يَكُن لَّهُ كُفُوًا أَحَدٌ )\n“ރަޙްމާނުވަންތަ ރަޙީމުވަންތަ ﷲގެ އިސްމުފުޅުން ފަށަމެވެ. (އޭ މުޙައްމަދުގެފާނެވެ.) ކަލޭގެފާނު ވިދާޅުވާށެވެ. އެއީ ﷲއެވެ. ﷲ އެއްކައުވަންތައެވެ. ﷲއީ ފުދިވޮޑިގެންވާ އިލާހެވެ. އެއިލާހަށް ދަރިކަލަކު ނުވެއެވެ. އަދި ބަފައިކަލަކު ނުމެވޭމެއެވެ. އަދި އެއިލާހާ އެއްފަދަ އެހެން އެއްވެސް ފަރާތެއް ނުވެއެވެ.”\n“ރަޙްމާނުވަންތަ ރަޙީމުވަންތަ ﷲގެ އިސްމުފުޅުން ފަށަަމެވެ. (އޭ މުޙައްމަދުގެފާނެވެ.) ކަލޭގެފާނު ވިދާޅުވާށެވެ. ހެނދުނުގެ ވެރިއިލާހު ޙަޟްރަތުން، އެއިލާހު ހެއްދެވި ހުރިހާ މަޚްލޫޤުންގެ ނުބައިކަމުން ރައްކާތެރިކަމަށް އެދެމެވެ. އަދި ރޭގަނޑުގެ އަނދިރިކަން ވެރިވާ ހިނދު އެރޭގަނޑުގެ އަނދިރިކަމުގެ ނުބައިކަމުން ރައްކާތެރިކަމަށް އެދެމެވެ. އަދި (ގޮށްތައްޖަހާ އެ) ގޮށްތަކަށް ފުމޭ އަންހެނުންގެ (އެބަހީ: ސިހުރުވެރިންގެ) ނުބައިކަމުން ރައްކާތެރިކަމަށް އެދެމެވެ. އަދި ހަސަދަވެރިޔާ ހަސަދަވެރިވާ ހިނދު އޭނާގެ ނުބައިކަމުން ރައްކާތެރިކަމަށް އެދެމެވެ.”\n“ރަޙްމާނުވަންތަ ރަޙީމުވަންތަ ﷲގެ އިސްމުފުޅުން ފަށަމެވެ. (އޭ މުޙައްމަދުގެފާނެވެ.) ކަލޭގެފާނު ވިދާޅުވާށެވެ. ޖިންނީންނާއި އިންސާނުންގެ ތެރެއިން މީސްތަކުންގެ ހިތްތަކަށް ވަސްވާސްލައިދޭ (ﷲގެ ޛިކުރުކުރެވޭ ހިނދު) ފަހަތަށް އެނބުރިދާ ވަސްވާހުގެވެރި ޝައިޠާނާގެ ނުބައިކަމުން ރައްކާތެރިކޮށްދެއްވުމަށް މީސްތަކުންގެ ވެރިރަސްކަލާނގެ ޙަޟްރަތުން އެދި ދަންނަވަމެވެ. އެކަލާނގެއީ މީސްތަކުންގެ ޙަޤީޤީ ރަސްކަލާއެވެ. މީސްތަކުންގެ އިލާހެވެ.” \n* (أَمْسَيْنَا وَأَمْسَى المُلْكُ لِلَّهِ وَالْحَمْدُ لِلَّهِ ، لَا إِلٰهَ إِلَّا اللَّهُ وَحْدَهُ لَا شَرِيْكَ لَهُ ، لَهُ المُلْكُ وَلَهُ الْحَمْدُ ، وَهُوَ عَلَى كُلِّ شَيْءٍ قَدِيْرٌ ، رَبِّ أَسْأَلُكَ خَيْرَ مَا فِيْ هَذِهِ اللَّيْلَةِ وَخَيْرَ مَا بَعْدَهَا ، وَأَعُوْذُ بِكَ مِنْ شَرِّ مَا فِيْ هَذِهِ اللَّيْلَةِ وَشَرِّ مَا بَعْدَهَا ، رَبِّ أَعُوْذُ بِكَ مِنَ الْكَسَلِ وَسُوْءِ الْكِبَرِ ، رَبِّ أَعُوْذُ بِكَ مِنْ عَذَابٍ فِيْ النَّارِ وَعَذَابٍ فِيْ القَبْرِ)\n“އަޅަމެން ހަވީރު ކޮށްފީމުއެވެ. އަދި އެންމެހާ ވެރިކަމެއް ﷲއަށްޓަކައި ހަވީރު ކޮށްފިއެވެ. (ނުވަތަ އެންމެހާ ވެރިކަމެއް ﷲއަށް މިލްކުވެއްޖެއެވެ.) އަދި ހުރިހާ ޙަމްދެއްވަނީ ﷲއަށެވެ. ﷲ މެނުވީ އަޅުކަންވެވުން ޙައްޤުވެގެންވާ އެހެން އެއްވެސް އިލާހަކު ނުވެއެވެ. އެއިލާހު އެއްކައުވަންތައެވެ. އެއިލާހަށް އެއްވެސް ބައިވެރިއަކު ނުވެއެވެ. ހުރިހާ ވެރިކަމަކާއި ހުރިހާ ޙަމްދެއް ލިބިވޮޑިގެންވަނީ އެއިލާހަށެވެ. އަދި އެއިލާހީ ހުރިހާ ކަމެއްގެ މައްޗަށް ކުޅަދުންވަންތަވެވޮޑިގެންވާ އިލާހެވެ. އޭ ހައްދަވާބޮޑުކުރައްވާ އިލާހު! މިރޭގައި ވާހާ ހެޔޮކަމަކާއި މިރެއަށް ފަހުގައި ވާހާ ހެޔޮކަމެއް ދެއްވުމަށް އެދި މިއަޅާ އިބަ އިލާހުގެ ޙަޟްރަތުން ދަންނަވަމެވެ. އަދި މިރޭގައި ވާހާ ނުބައިކަމަކުންނާއި މިރެއަށް ފަހުގައި ވާހާ ނުބައިކަމަކުން ރައްކާތެރިކޮށްދެއްވުމަށް އެދި މިއަޅާ އިބަ އިލާހުގެ ޙަޟްރަތުން ދަންނަވަމެވެ. އޭ ހައްދަވާބޮޑުކުރައްވާ އިލާހު! ކަންނެތްކަމާއި މުސްކުޅިކަމުގެ ނުބައިކަމުން ރައްކާތެރިކޮށްދެއްވުމަށް އެދި މިއަޅާ އިބަ އިލާހުގެ ޙަޟްރަތުން ދަންނަވަމެވެ. އޭ ހައްދަވާބޮޑުކުރައްވާ އިލާހު! ނަރަކައިގެ އަޛާބުންނާއި ކަށްވަޅުގެ އަޛާބުން ރައްކާތެރިކޮށްދެއްވުމަށް އެދި މިއަޅާ އިބަ އިލާހުގެ ޙަޟްރަތުން ދަންނަވަމެވެ.” \n* (اللَّهُمَّ بِكَ أَمْسَيْنَا وَبِكَ أَصْبَحْنَا وَبِكَ نَحْيَا وَبِكَ نَمُوْتُ وَإِلَيْكَ الْمَصِيْرُ)\n“އޭ ﷲ! އިބަ އިލާހުގެ ވާގިފުޅާއެކު އަޅަމެން ހަވީރު ކުރީމުއެވެ. އަދި ހަމަ އިބަ އިލާހުގެ ވާގިފުޅާއެކު އަޅަމެން ހެނދުނު ކުރީމުއެވެ. އަދި އިބަ އިލާހުގެ ރައްކާތެރިކަމާއެކު އަޅަމެން ދިރިތިބެމުއެވެ. އަދި ހަމަ އިބަﷲގެ ރައްކާތެރިކަމާއެކު އަޅަމެން މަރުވަމުއެވެ. އަދި އެނބުރި ދިއުންވަނީ އިބަ އިލާހުގެ ޙަޟްރަތަށެވެ.” \n* (اللَّهُمَّ عَالِمَ الْغَيْبِ وَالشَّهَادَةِ فَاطِرَ السَّمَاوَاتِ وَالْأَرْضِ رَبَّ كُلِّ شَيْءٍ وَمَلِيْكَهُ ، أَشْهَدُ أَنْ لَا إِلٰهَ إِلَّا أَنْتَ ، أَعُوْذُ بِكَ مِنْ شَرِّ نَفْسِيْ وَمِنْ شَرِّ الشَّيْطاَنِ وَشِرْكِهِ ، وَأَنْ أَقْتَرِفَ عَلَى نَفْسِيْ سُوْءاً أَوْ أَجُرَّهُ إِلَى مُسْلِمٍ)\n* (بِسْمِ اللَّهِ الَّذِيْ لَا يَضُرُّ مَعَ اسْمِهِ شَيْءٌ فِي الْأَرْضِ وَلَا فِي السَّمَاءِ وَهُوَ السَّمِيْعُ الْعَلِيْمُ )(ތިން ފަހަރު)\n* (لَا إِلٰهَ إِلَّا اللَّهُ وَحْدَهُ لَا شَرِيْكَ لَهُ، لَهُ الْمُلْكُ وَلَهُ الْحَمْدُ، وَهُوَ عَلَى كُلِّ شَيْءٍ قَدِيْرٌ) (ދިހަ ފަހަރު)\n* (أَعُوْذُ بِكَلِمَاتِ اللَّهِ التَّامَّاتِ مِنْ شَرِّ مَا خَلَقَ) (ހަވީރު ތިން ފަހަރު)\n“މާތްﷲގެ ފުރިހަމަވެގެންވާ ކަލިމަފުޅުތައް މެދުވެރިކޮށް، އެކަލާނގެ ހެއްދެވި އެންމެހާ މަޚުލޫޤުންގެ ނުބައިކަމުން މިއަޅާ (އެކަލާނގެ ޙަޟްރަތުން) ރައްކާތެރިކަމަށް އެދެމެވެ.”\nނޯޓު: މިހުރިހާ ދުޢާއަކީވެސް فضيلة الشيخ سعيد بن وهب القهطاني -حفظه الله – ލިޔުއްވާފައިވާ حصن المسلم ކިޔުނު ފޮތުގައި ގެނެސްފައިވާ ދުޢާތަކެކެވެ.


Medhirumatheege Enme Varugadha Eh Fathuruverikamuge Harakaathugai MATATO - Vaguthu\nމެދުއިރުމަތީގެ އެންމެ ވަރުގަދަ ފަތުރުވެރިކަމުގެ ހަރަކާތުގައި މަޓާޓޯ\n3 މަސް ކުރިން ( ފެބުރުއަރީ 12, 2019 )\nމެދުއިރުމަތި ސަރަޙައްދުގައި ބާއްވާ އެންމެ ވަރުގަދަ އެއް ޓްރެވެލް ރޯޑް ޝޯވ ކަމުގައިވާ "އައުޓްބައުންޑް ޓްރެވެލް ރޯޑްޝޯވ: މިޑްލް އީސްޓް އެޑިޝަން" ގައި ރާއްޖޭގެ ފަރާތުން، މޯލްޑިވްސް އެސޯސިއޭޝަން އޮފް ޓްރެވެލް އެޖެންޓްސް އެންޑް ޓުއަރ އޮޕަރޭޓަސް (މަޓާޓޯ) އިން ބައިވެރިވަމުން އެބަގެންދެއެވެ.\nމި މަހުގެ 10 ވަނަ ދުވަހުން 13 ވަނަ ދުވަހުގެ ނިޔަލަށް މި ހަރަކާތް ކުރިއަށްދާއިރު މިއީ މެދުއިރުމަތީގެ އެންމެ ވަރުގަދަ ފަތުރުވެރިކަމުގެ ބާޒާރުތަކަށް ރާއްޖެ އިޝްތިހާރު ކުރުމަށް ލިބިގެން ގޮސްފައިވާ ފުރުޞަތެއްކަމަށް މަޓާޓޯ އިން ބުނެއެވެ.\nސްފިޔަރ ޓްރެވެލް މީޑިޔާ އެންޑް އެގްޒިބިޝަން އިން މި ހަރަކާތް ކުރިއަށް ގެންދާއިރު، މަޓާޓޯއާއެކު، ރާއްޖޭގެ ފަރާތުން މޮ ހަރަކާތުގައި ބައިވެރިވަމުންދަނީ ރާއްޖޭގެ ދެ ކުންފުންޏެކެވެ.\nމަޓާޓޯ އިން ބުނި ގޮތުގައި މެދުއިރުމަތީގެ ފަތުރުވެރިކަމުގެ މާކެޓަކީ ދުނިޔޭގައި މި ވަގުތު އެންމެ ބާރަށް ކުރިއަރަމުން އަންނަ އެއް މާކެޓެވެ. ދުނިޔޭގެ ވިޔަފާރިއާ ބެހޭ މައި ޖަމިއްޔާ، ޑަބްލިޔުޓީއޯ އިން އަންދާޒާ ކުރާ ގޮތުގައި ކުރިއަށް އޮތް 2020 ވަނަ އަހަރުގެ ތެރޭގައި މެދުރުމަތީގެ ސަރަޙައްދުގައި ދިރިއުޅޭ 35 މިލިއަނެއްހާ މީހުން، އެކި ސަރަޙައްދުތަކަށް، ފަތުރުވެރިންގެ ގޮތުގައި ދަތުރުކުރާނެއެވެ.\nމި ހަރަކާތުގެ އިތުރުން، އަންނަ މަހު ސައުދީ އަރަބިޔާގެ ރިޔާދުގައި ބޭއްވުމަށް ހަމަޖެހިފައިވާ ޓްރެވެލް ފެއަރ އަކަށްވެސް، މަޓާޓޯ އިން ދަނީ ތައްޔާރުވަމުންނެވެ.\nރާއްޖެ އަންނަ ޗައިނާ ޓޫރިސްޓުންގެ އަދަދު އަނެއްކާވެސް ބޮޑުތަން އިތުރުވެއްޖެ\nސައުތު އޭޝިއަން ޓްރެވެލް އެވޯޑްސްއަށް ވޯޓުލުމަށް ހުޅުވާލައިފި\nޓޫރިޒަމް ދާއިރާގައި މަސައްކަތް ކުރާ މީހުންގެ ދަފްތަރެއް އެކުލަވާލާނަން - އަލީ ވަހީދު


Allah gandhi Huva koggen thibe bagaavai koh, rayyithunnah kuri...\nއިންސާފުގެ އަތަކީ ދިގު އަތެއްކަން ގަބޫލު ނުކުރާނަމަ އެއީ ވަރަށް ބޮޑު ކުށެއް\nމިއަދު ރައްޔިތުން އެދުވަސް ހަނދާން ނެތުނު ކަމަށް ހީކޮށް ރައްޔިތުންގެ ލޮލުގައި އަނދުން އަޅުވައި ތިއްބަސް ތިއީ ހަގީގަތުގައި ކުށްވެރިން\nމަހުޖަނަކަސް ރައްޔިތުންނަށް ހަގީގަތް ނޯޅުވޭނެ\nކ. މާލެ 8 ފެބުރުއަރީ 2020 | ހޮނިހިރު 14:51 12,759\nބަޢާވަތުގައި ބައިވެރިންތަކެއް - ގޫގުލް\nމިއަދު މިވާހަކަ ދައްކަން މި ޖެހެނީ ރައްޔިތުންގެ ހިދުމަތުގައި ރައްޔިތުންނަށް ރައްކާތެރިކަން ކަށަވަރުކުރަން ޔުނިފޯމް ތުރުކުރައްވައިގެން ތިބެ ރައްޔިތުންނާއި މެދު ޖަނަވާރަކަށް ކަންތައް ކުރާ އުސޫލަށް ވުރެންވެސް ދެރަކޮށް ކަންތައްކޮށް އިންސާފުން އެއްކިބާވެ ތިބި ބަޔެއްގެ ވާހަކަ ފާހަގަކޮށްލުމަށެވެ. 8 ފެބްރުއަރީ 2012 ވެގެން ދިޔައީ، ގައުމުގެ ސަލަމާތީ ބާރުތަކުގައި ތިބި މީހުންގެ އަސްލު ސިފަ ދައްކުވައިލި ދުވަހެކެވެ.\nގާނޫނީ ގޮތުން އުފެދިފައިވާ ވެރިކަމެއް، ގަދަ ބާރުން، މަޖޫބުރުކޮށް ވެރިމީހާއަށް ބިރު ދައްކައި ވައްޓާލި ދުވަހަށް ފަހު ޖެހިގެން އައި ދުވަހަކީ ގައުމު ދުށް އެންމެ އަނިޔާވެރި އެއް ދުވަހުގެ ގޮތުގައި ބައެއް މީހުން ސިފަކުރެއެވެ. ވެރިކަމަށް ފެންބޮވައިގަނެފައިތިބި ބަޔަކު އަޑީގައި ތިބެ ގައުމުގެ ސުލްހަމަސަލަސްކަން ނަގާލައި ރައްޔިތުންގެ ލޭ އޮހުރުވާލީ އަމިއްލަ މަންފާއެއް ހާސިލްކުރުމަށެވެ. މިއަދު ހާލަތު ބަދަލުވެ މިތަނުން އެއް ބަޔަކު، އެއް ނަވެއްގައި ތިއްބަސް މިއީ ރައްޔިތުމީހާއަށް ހަނދާން ނައްތާލަން އުނދަގޫ ދުވަހެކެވެ.\nބަޢާވާތް ކުރަން ނުދައްކާ ބަހަނާއެއް ނެތެވެ. އިގްތިސާދީ، އިޖުތިމާއީ އަދި ދީނީ އެތައް މައްސަލަތަކެއް ފެންމަތިކުރިއެވެ. ޝަކުވާތަކުގެ ތެރޭގައި ބައިނަލްއަގުވާމީ އެއާޕޯޓް އިންޑިއާގެ ޖީއެމްއާރު ކުންފުންޏަށް ދިނުމާއި އައްޑޫގައި ބެހެއްޓި މޮނިއުމެންޓްތަކުގައި އެހެން ދީންތަކުގެ ކުރެހުންތައް ސިފަވާ ކަމަށް ބުނުމާއި ތަކެތީގެ އަގުބޮޑުވެ ރައްޔިތުން "ހަނާވެ، ފަނާވުމާއި" ސަލާމަތީ ބާރުތަކުގެ ތެރެއަށް ސިޔާސީ ނުފޫޒު ފޯރުވުމާއި މުޒާހަރާކުރުން ފަދަ އަސާސީ ހައްގުތަކަށް ހުރަސްތައް ކުރިމަތިކުރުވުމާއި ސަރުކާރުގައި ކޮރަޕްޝަން ބޮޑުވުމުގެ ޝަކުވާއަކީ އެ ދުވަހު ބަޢާވާތް ކުރުމަށް ދެއްކި ސަބަބުތަކެވެ. މިކަންމިގޮތަށް ހިންގީ ލާދީނީ ގޮވުމާއި އިސްވެރީން ބަދުނާމު ކުރުމުގެ މައްޗަށެވެ. ދީން ހަތިޔާރަކަށް ހަދައިގެންނެވެ.\nއޭރު ރައީސް ނަޝީދުގެ ސަރުކާރާ ދެކޮޅަށް ނުކުތް ސިފައިންނާއި ފުލުހުން ބުނަމުންދިޔައީ އެމީހުން ރައީސް ނަޝީދާ ދެކޮޅަށް ނުކުންނަން ޖެހުނީ އެމަނިކުފާނު ކުރެއްވި ޣައިރު ގާނޫނީ އަމުރުތަކާ ގުޅިގެން ކަމަށެވެ. ފަސް އަހަރު ދުވަސްވީ އިރު ވެސް އެއީ ކޮން ޣައިރު ގާނޫނީ އަމުރެއް ކަމެއް އެ ފުލުހުންނާއި ސިފައިންނަށް ސާފުކޮށް ބުނެދެވިފައެއް ނުވެއެވެ. ފުލުހުންގެ ފަރާތުން ފެނިގެންދިޔަ ލާއިންސާނީ އަމަލުތައް ފެނި އިސްވެރިން އިންސާފުގެ ކުރިމައްޗަށް ނުގެނެވޭނަމަ ހަގީގަތުގައި ލަދުވެސް ގަންނަންޖެހެއެވެ.\nރައްޔިތުންގެ ވެރިކަމެކޭ ބުނެވޭނީ ވެރިކަމުގައި އާރާއި ބާރާއި ނުފޫޒަށް ވުރެ ރައްޔިތުންގެ މަސްލަހަތު އިސްކޮށް ރައްޔިތުންނަށް އަނިޔާވެރިވި ހުރިހާ ފަރާތްތަކެއް ގާނޫނުގެ ކުރިމައްޗަށް ގެނެސްގެންނެވެ. ވަތަން ދެކެ ލޯބިވާކަމަށް ހެދިގެން ތިބި ބަޔަކު، ރާއްޖޭގެ ވެރިޔަކަށް ހުންނެވި ބޭފުޅާއަށް ޝަރުތަކާއި ނުލައި ވެރިކަމުން އިސްތިއުފާދޭން އޯޑަރު ކުރިން އެންމެން ހިމެނޭގޮތަށެވެ. މިއަދު ރައްޔިތުންގެ ލޮލުގައި އަނދުން އަޅުވައިގެން ތިއްބަސް، ތިއީ ހަގީގަތުގައި ކުށްވެރިންކަމާމެދު ދެބަސްވާނެ އެކަކުވެސް ނުހުންނާނެވެ.\nމިއަދު ނަމެއްގައި އެއް އޮޑިއަކަށް އަރައި ތިއްބަސް އެދުވަހު ރައްޔިތުންނަށް ކުރި އަނިޔާ ހިތަކުން ނުފޮހެވޭނެއެވެ. އިންސާފުގެ އަތަކީ ދިގު އަތެއްކަން ގަބޫލު ނުކުރާނަމަ އެއީ ވަރަށް ބޮޑު ކުށެއްކަން ދަންނާށެވެ. ކޮންމެވެސް އެއް ދުވަހަކުން އެއަތް އަރައި ހަމަކުރާނެއެވެ.


25 kulhuntherin ge squad aai eku gaumee team Dubai ah furaifi\n25 ކުޅުންތެރިންގެ ސްކޮޑާއި އެކު ގައުމީޓީމު ޑުބާއީއަށް ފުރައިފި\nޝާއިޢުކުރީ: ޙަންނާން މެއި 22, 2021, 07:36\nކުރިއަށް އޮތް ފީފާ ވޯލްޑް ކަޕާއި އޭއެފްސީ އޭޝިއަން ކަޕުގެ ޖޮއިންޓް ކޮލިފިކޭޝަން މެޗުތަކަށް ތައްޔާރުވުމަށް 25 ކުޅުންތެރިންނާއި އެކު ގައުމީ ފުޓްބޯޅަ ޓީމު ދުބާއީއަށް ފުރައިފިއެވެ.\nކުޅުންތެރިންނާއި އިފިޝަލުން މިއަދު ޑުބާއިއަށް ފުރިއިރު، އޭގެ ކުރިން ގައުމީ ޓީމު ތަމްރީނުތަށް ބާއްވާފައިވަނީ އެޓީމު ކޭމްޕް ކޮށްގެން ތިބި ހޮޓެލް ޖެންގައެވެ.\nކޮލިފައިން މެޗުތަކަށް ތައްޔާރުވުމުގެ ގޮތުން 10 ދުވަހުގެ ތަމްރީނުތަކެއް ޑުބާއީގައި ހަދާއިރު، ޑުބާއީގައި ހަދާ މި ތަމްރީނުތަކަށް ފަހު ގައުމީޓީމުގެ ކުޅުންތެރިންނާއި އޮފިޝަލުން ދާނީ ސީދާ ޗައިނާއަށް ކަމަށް މައުލޫމާތު ލިބެއެވެ.\nކޮވިޑް-19 އާއި ގުޅިގެން ޗައިނާގައި ކޮލިފައިން މެޗުތައް ކުޅެން ހަމަޖައްސާފައިވާއިރު، ކޮލިފައިންގައި ރާއްޖެއަށް ބާކީ އޮތީ ތިން މެޗެވެ. އެއީ ޗައިނާ އާއި، ސީރިއާ އަދި ފިލިޕީންސާ ދެކޮޅަށް ކުޅެން އޮތް މެޗުތަކެވެ. ފުރަތަމަ މެޗުގައި އަންނަ މަހުގެ3ވަނަ ދުވަހު ޗައިނާއާއި ދެކޮޅަށް ރާއްޖެ ނިކުންނައިރު، ޖޫން7ވަނަ ދުވަހު ނިކުންނާނީ ސީރިއާއާއި ދެކޮޅަށެވެ. އަދި ޖޫން 15 ވަނަ ދުވަހު ރާއްޖެ ނިކުންނާނީ ފިލިޕީންސާއި ދެކޮޅަށެވެ.\nރާއްޖެ ހިމެނެނީ ކޮލިފައިން ގުރޫޕް އޭގައެވެ. މި ގުރޫޕުގައި ރާއްޖޭގެ އިތުރުން ދެން ހިމެނެނީ ޗައިނާ، ގުއާމް، ފިލިޕީންސް އަދި ސީރިއާއެވެ.\nމި ގުރޫޕަށް ބަލާއިރު، ގުރޫޕުގެ އެއްވަނާގައި15 ޕޮއިންޓާއި އެކު އޮތީ ސީރިއާއެވެ. ޗައިނާ އާއި ފިލިޕީންސްއަށް އެއް ވަރަކަށް ޕޮއިންޓު ލިބިފައިވާއިރު، ގޯލުގެ ތެފާތުން ކުރިލިބިގެން ގުރޫޕުގެ ދެވަނާގައި އޮތީ ޗައިނާއެވެ. މި ގުރޫޕުގައި ރާއްޖެ އޮތީ ހަތަރު މެޗުން ލިބުނު ހަ ޕޮއިންޓާއެކު ގްރޫޕުގެ ހަތަރުވަނައިގައެވެ. ގުރޫޕުގެ އެންމެ ފުލުގައި ޕޮއިންޓެއް ނުލިބި އޮތީ ގުއާމެވެ.


Mihuree Thimaavetta thimaage mamma!\nމިއީ ތިމާވެއްޓާ ތިމާގެ މަންމަ!\nލުޖެިން އޭނާގެ ދަރިފުޅާއެކު: ލުޖައިން އޭނާގެ ހުރިހާ ކުދިން ޖައްސަނީ ފޮތި ނެޕީ\nއަހަރެމެނަށް ތެޅެނީ އަނގައެކެވެ. ދުނިޔެއަށާއި ތިމާވެއްޓަށް މާ ލޯބި ކުރާ ކަމަށް ހެދިގެން އުޅޭ އިރު ތިމާވެއްޓަށް އެއް ކަމެއް ވެސް ކޮށެއް ނުދެވެ އެވެ. އެކަމަކު މި މަރިޔަމް ލުޖެއިން ހަސަން އަހަރެމެނާ މުޅީން ތަފާތެވެ. އުމުރުން 24 އަހަރުގެ މި ލުޖެއިން އަކީ ޒުވާން މަންމައެކެވެ. އަދި ކޮބައި ދެ މަހާއި 14 މަހުގެ ތުއް ދެ ކުދީންގެ މަންމައެކެވެ. އަދި އެއް ނޫނެވެ. މި މަންމައަކީ އަހަރެމެންހެން ތިމާވެއްޓަށް ހެޔޮ އެދިގެން އަނގަ ތަޅާ މަންމައެއް ނޫނެވެ. ހަމަ އަސްލަށްވެސް ލުޖެއިން ތިމާވެއްޓާއި ރަށްޓެހީ އަމަލާއި ބަހުންނެވެ.\nހައިރާން ވެދާނެ ވާހަކައެއް ބުނަން ހެއްޔެވެ؟ މިއޮއް ޒަމާނުގައި ލުޖެއިން އޭނާގެ ދެ ކުދިންނަށް ވެސް ބޭނުން ކުރަނީ މުޅީން ފޮތި ނެޕީއެވެ. ލުޖެއިންގެ ފޮތި ނެޕީގެ ޖާނީ ހިއްސާކޮފާނަންތޯ އަހައިލަން މި ހަދާލަނީ "ކޮފީ ވިތު ލުޖެއިން" އެވެ. މި ކޮފީގައި ތިބެ، ލުޖެއިންގެ ދަބަހުން ދަމާ ނެރުނު ތަފާތު ވައްތަރުގެ ފޮތި ނެޕީ ތަކަކާ ހަމައިން މި ވާހަކަ ފަށަމާ ހިނގާށެވެ.\nލުޖެއިން އާއި ދަރިފުޅު\nލުޖެއިން އޭނާގެ ކުދިން ޖައްސަން ބޭނުން ކުރާ ނެޕީއަކީ އާއްމުކޮށް ފެންނަ ޑިސްޕޯސަބަލް ނެޕީއާ ތަފާތު ފޮތި ނެޕީ އެވެ. މި ފޮތި ނެޕީއަކީ ދޮވެލައިގެން އަލުން ބޭނުން ކުރެވޭނެ ނެޕީތަކެކެވެ. ހަރަދު ކުޑަ ތިމާވެއްޓާ ތިމާގެ ނެޕީތަކެވެ.\n"އަޅުގަނޑުގެ ހަގުދަރިފުޅަށް ދުވަހަކުވެސް ޑިސްޕޯސަބަލް ޑައިޕާ އެއް ބޭނުން ނުކުރަން. ދޮށީ ދަރިފުޅު ވެސް ހޮސްޕިޓަލްގައި އޮއްވާ ފޮތި ނެޕީ ދިނުމުން ނަރުހުން ޑިސްޕޯސަބަލް ޑައިޕަރަކަށް އެދުމުން ފުރަތަމަ ނިއުބޯން ސްޓޭޖްގައި 10 ވަރަކަށް ފަހަރު ޑިސްޕޯސަބަލް ޑައިޕާ ބޭނުންކުރި ގޮތަށް އޭގެ ފަހުން ދުވަހަކު ވެސް ނުކުރަން،" ލުޖައިން ބުންޏެވެ.\nލުޖެއިންގެ ކުޑަކުޑަ އާއިލާ\nމި ޒުވާން މަންމަ ބުނާ ގޮތުގައި ޑިސްޕޯސަބަލް ނެޕީއިން ތިމާވެއްޓަށް ކުރާ އަދި ކުރާނެ ނޭދެވޭ އަސަރާމެދު އޭނާއަށް ފިކުރު ކުރެވެ އެވެ. އަދި އޭނާ މާބަނޑުވި ދުވަހުން ފެށިގެން އެންމެ ފުރަތަމަ ހެދި ރިސާޗަށްވީ ވިހައިގެން ދަރިފުޅު ޖައްސާނީ ކޮންކަހަލަ ނެޕީއެއް ތޯ ބަލަން ކުރި ރިސާޗެވެ.\nލުޖެއިން އާނާގެ ދެ ކުދިންނާއެކު މިވަގުތު ގޭގައި މަޑުކޮށްލައިގެން ހުއްޓަސް އޭނާއަކީ ޑައިވް އިންސްޓްރަކްޓަރެކެވެ. ދިރިއުޅުން އޮންނަނީ ކަނޑުގަ އެވެ. ނެޕީއާމެދު އޭނާގެ ބުއްދިއަށް ފެންނަ ރަނގަޅު ގޮތް ހޯދަން ވިސްނެން ފެށުނީ ވެސް އެހެންވެ އެވެ.\n"ފީނާއިރު މޫދުއަޑިން ވެސް ވަރަށް ގިނައިން ފެނޭ ބޭނުންކޮށް އެއްލާލާފައި ހުންނަ ނެޕީތައް. އެހެންވެ އަޅުގަނޑާ އަޅުގަނޑުގެ ދަރިންގެ ފަރާތުން ވެސް ތިމާވެށީގެ މައްސަލަތަކަށް އިތުރަށް ގޯސްވިޔަ ނުދީ އިތުރު ކުނިތަކެއް ނުއުފައްދައި އިކޮލޮޖިކަލް ފުޓްޕްރިންޓް ކުޑަ ކުރެވޭނެ ގޮތަކާމެދު ވިސްނަމުން ގޮސް ނިންމުނީ ފޮތި ނެޕީ ބޭނުން ކުރަން،" އޭނާ ބުންޏެވެ.\nކުރިޔާ ހިލާފަށް މި ޒަމާނުގައި ފޮތި ނެޕީ ހަދާފައި ހުންނަނީ ހަމަ ހަތަރެސްކަން ފޮތިގަނޑެއް ނޫނެވެ. ބަލައިލަން ވެސް ރީތި އަދި ޖަހަން ފަސޭހަ ގޮތަށް ޕްރީފޮލްޑްސް ލެންބުމެއް ވެސް ގެނެސްދީގެނެވެ.\n"ހަމަ އެހެން ނެޕީ ދަތި ޖަހާގޮތަށް ލަންބަލާފަ ފާސްޓްނާ އެއް ލައްވާލަނީ. ބަނޑުބޮޑުވެގެން ހަތް މަހުގައި އޮންލައިންކޮށް މި ނެޕީ ގަތީ... ދެން މި ހުންނަނީ ނެޕީ ކަވަރުތަކެއް. މިއަށް ޖެހެނީ ހަމަ ކޮޓަން ފޮތިގަނޑެއް ލައްވާލަން. އަދި ކަވާސް ހަދާފައި މި ހުންނަނީ ލީކްނުވާ ކަހަލަ މެޓީރިއަލްއަކުން، ޕީޔޫއެލް އާއި ވޫލް އިން ހުންނަނީ،" ލުޖެއިން ކިޔައި ދިނެވެ.\nފޮތި ނެޕީ ޖައްސާފައި\nބުނަން ބޭނުމީ ހޮސްޕިޓަލް ތަކުން މާބަނޑު މީހުނަށް ވިހަންދާއިރު ގެންދަންޖެހޭ ލިސްޓު ދޭއިރު ހަމައެކަނި ޑިސްޕޯސަބަލް ޑައިޕާގެ ބަދަލުގައި ފޮތި ނެޕީވެސް ބަލައިގަންނާށޭ.\nލުޖެއިން ބުނި ގޮތުގައި ނެޕީ ފޯވުމުން އެ ފޯވެއްޖެކަން އޭނާ ގާތުގައި ބުނެލައި އިޝާރާތް ކޮށްލަން ދަރިފުޅަށް އެނގޭނެ އެވެ. އަދި ކުލަގަދަ ޑިޒައިންތަކަކުން ކަވަރުލާގައި ހުންނާތީ ދަރިފުޅު ވެސް އުފާވެ އެވެ.\n"ލާ ނެޕީއެއް އިހްތިޔާރުކުރުމުގެ ބާރު އޮންނާތީ ދަރިފުޅުވެސް އުފާވޭ، އަދި އެންމެ ފަހަރަކު ނެޕީ ރޭޝް ނެގީ މި ނެޕީ ބޭނުން ކުރި ފަހުން. އެކަމަކު އެއީ ހަމަ އެދުވަސްވަރު ހޫނުގަދަކަމުން ވީގޮތެއް،"\nލުޖެއިން އޭނާގެ ކުދިން ފޮތި ނެޕީ ޖައްސަބް ހިޔާލު ކުރީއްސުރެ މީހުން އޭނާ ގާތުގައި ބުނަމުން އައި ވާހަކައަކީ ތިޔަ ކަމެއް ތިޔަ ގޮތަކަށް ނުކުރެވޭނެ އޭއެވެ. ތިޔައީ ވަރަށް ބޮޑު ބުރަ މަސައްކަތެކޭ އެވެ. ނަމަވެސް ދޮންނަނީ އޮޓޯ މެޝިނުން ކަމަށްވެފައި ތިމާވެއްޓާ ރައްޓެހި ގޮތަކަށް އެކަން ވާނެތީ ލުޖެއިން ބޭނުންވީ ހަމަ ފޮތި ނެޕީގައި ޖައްސާށެވެ.\n"ލުޖެއިން ވަރަށް ގިނައިން ރަށްރަށަށް ދަން. ރަށްރަށަކީ ފެނުގެ ޕްރެޝަރާއި، އަވި ލިބޭ ތަންތަންވީމަ އަދި މާ ފަސޭހަ ދޮވެ ހަދަން. މި ނެޕީ ހަދާފައި ހުންނަ ފޮއްޗަކީ ހަމަ އަވީ ލާ އިރަށް ފަސޭހައިން ހިކޭ ކަހަލަ ފޮއްޗެއް." އޭނާ ބުންޏެވެ.\nލުޖެއިން ކުދިން ޖައްސާ ފޮތި ނެޕީ\nސޯޝަލް މީޑިއާ އިންސްޓަގްރާމްގައި ވެސް މި ކަމާ ގުޅޭ މައުލޫމާތު ލުޖެއިން ޝެއާ ކުރެ އެވެ. އެހެންވެ އޭނާ ގާތުގައި މީހުން އަހައިވެސް ހަދަ އެވެ. އޭނާ ވެފައި ވަނީ ގާތްގަނޑަކަށް ތިމާވެއްޓާއި ފޮތި ނެޕީއާ ދެމެދުގެ އެމްބެސެޑަރަކަށެވެ.\n"އަޅުގަނޑު ބުނަން ބޭނުމީ ހޮސްޕިޓަލް ތަކުން މާބަނޑު މީހުނަށް ވިހަންދާއިރު ގެންނަންޖެހޭ ލިސްޓެއް ދޭ އިރު ހަމައެކަނި ޑިސްޕޯސަބަލް ޑައިޕާގެ ބަދަލުގައި ފޮތި ނެޕީވެސް ބަލައިގަންނާށޭ. މި ހޮސްޕިޓަލްތަކަށް ކުރެވިދާނެ ކަމެކޭ،" އޭނާ ބުންޏެވެ.\nހަރަދު ކުޑަ ތިމާވެއްޓާ ރައްޓެހި ފޮތި ނެޕީއާއެކު ލުޖެއިން ކުރިޔަށއްދާއިރު މައިންބަފައިން ކުރަންޖެހޭ ބޮޑު އެއް ހަރަދަކަށް ނެޕީވެ އެވެ. އެކަމަކު ޑިސްޕޯސަބަލް ޑައެޕާސް އަކީ އޭގެ ސަބަބުން ތިމާވެއްޓަށް ބޮޑު ގެއްލުމެއްދޭ އެއްޗެކެވެ. އަދި އޭގައި ހިމެނޭ ކެމިކަލްތަކުގެ ސަބަބުން ތުއްތު ކުދިންނަށް ވެސް ގެއްލުންވާކަން ފަހުގެ ދިރާސާތަކުން ދައްކައެވެ. އެހެންވީމާ ލުޖެއިންގެ އައިޑީއާ ސަޅިވެފައި ތިމާވެއްޓާ ރައްޓެއްސެވެ. ތިމާވެއްޓާ ތިމާގެ ބަޔަކަށް ހެދިގެން އަހަރެމެނަށް ތެޅެނީ އަނގަ އެކެވެ.\nސިނަމާ އަށް ދިރުން ގެނެސްދޭން ޝަރަފް\nމަގަތުސަފުގެ އެންމެ އިތުބާރު ބޮޑު އަންހެނާ!


Indiagai Bandubodu Anheneh Rape Nukurevumun Roakollaifi! - Vaguthu\nކޮވިޑް-19 ކޮންޓްރޯލް ނުކުރެވި، އަދަދުތައް މައްޗަށް - 20 ގަޑިއިރު ކުރިން\nބަނޑުބޮޑު އަންހެނެއް ރޭޕް ނުކުރެވުމުން ރޯކޮށްލައިފި!\n10 މަސް ކުރިން ( ޑިސެމްބަރު 11, 2019 )\nއިންޑިއާގެ ބިހާރްގައި 19 އަހަރުގެ ބަނޑުބޮޑު އަންހެން ކުއްޖަކު ރޭޕްކުރަން އޭނާގެ ލޯބިވެރިޔާ މަސައްކަތް ކުރުމުން އެކަމަށް ހުރަސްއެޅުމުގެ ސަބަބުން، އެ ކުއްޖާގެ ގައިގައި ރޯކޮށްލައިފިއެވެ.\nއިންޑިއާގެ ބިހާރްގެ މުޒައްފަރުޕޫރުގައި އިއްޔެ ހިނގި ހާދިސާގައި ރޯކޮށްލާފައިވަނީ ކޮލެޖަށްދާ އަންހެން ކުއްޖެއްގެ ގައިގައެވެ. ކަރާސީން ތެޔޮ އަންހެން ކުއްޖާގެ ގަޔަށް ޖެހުމަށްފަހު، އޭނާގެ ގައިގައި ރޯކޮށްލުމާ ގުޅިގެން އެ ކުއްޖާ މިހާރު ދަނީ މަރާ ހަނގުރާމަ ކުރަމުންނެވެ. އޭނާގެ މޫނަށާއި، ގައިގެ އެހެން ހިސާބުތަކަށްވެސް ވަނީ އެ ހަމަލާގެ ސަބަބުން އަސަރު ކޮށްފައެވެ.\nއަންހެން ކުއްޖާގެ ހަށިގަނޑުގެ 70 އިންސައްތަ އެ ހަމަލާގެ ސަބަބުން ފިހިފައިވާ ކަމަށް އޭނާއަށް އިންޑިއާގެ ގަވަމެންޓް މެޑިކަލް ކޮލެޖް އެންޑް ހޮސްޕިޓަލުގައި ފަރުވާދެމުން ގެންދާ ޑޮކްޓަރު، ސުމިތް ކުމާރު ވަނީ ބުނެފައެވެ. އެ ހޮސްޕިޓަލުން އޭނާ އަށް ދެވެން ހުރި ފަރުވާ އެއް ދީފައި، އޭނާ ޕަޓްނާގެ ބޮޑު ހޮސްޕިޓަލަކަށް ބަދަލުކުރުމުގެ މަސައްކަތް މިހާރު ދަނީ ކުރަމުންނެވެ.\nއަންހެން ކުއްޖާގެ ބޭބެ ބުނިގޮތުގައި އެދެމީހުން ލޯބީގެ ގޮތުން ގުޅިގެން އުޅޭތާ ދުވަސްގަނޑެއް މިހާރު ވެއްޖެއެވެ. އޭނާގެ ކޮއްކޮ ބަނޑުބޮޑުވުމާ އެކު ދެމީހުންގެ ކައިވެނި ކުރުވަން އޭނާގެ އާއިލާއިން ބާރު އެޅި ކަމަށާއި، ނަމަވެސް އެ ފިރިހެން މީހާ އާއި އޭނާގެ އާއިލާއިން އެކަމަށް އެއްވެސް ކަހަލަ އެއްބާރުލުމެއް ނުދޭ ކަމަށް އޭނާ ބުންޏެވެ.\nމި ހާދިސާ އާއި ގުޅުންހުރި މީހާ މިއަދު އެ ސަރަޙައްދުގެ ފުލުހުން ވަނީ ހައްޔަރު ކޮށްފައެވެ. އަދި އެ މައްސަލަ މިހާރު އިތުރަށް ފުލުހުން ތަހުގީގު ކުރަމުންދާ ކަމަށް ފުލުހުން ބުނެއެވެ. އިންޑިއާ އަކީ މުޅި ދުނިޔޭގެ ނިސްބަތުންވެސް އެންމެ ގިނައިން ރޭޕްގެ ހާދިސާތައް ހިނގާ އެއް ޤައުމެވެ. އެ މައްސަލަ ހައްލުކުރަން ބޮޑުވަޒީރު ނަރެންދުރަ މޯދީ އެކަށީގެންވާ ފިޔަވަޅުތަކެއް ނާޅާ ކަމަށް ބުނެ، އެ ޤައުމުގެ އިދިކޮޅު ސިޔާސީ ފަރާތްތަކުން އަންނަނީ ސަރުކާރަށް ފާޑުކިޔަމުންނެވެ.\nއިންޑިއާގައި ކޮންމެ ދުވަހަކު 88 އަންހެނުން ރޭޕް ކުރޭ!\nއިންޑިއާގެ އުއްތަރް ޕްރަދޭޝްގައި ރޭޕްގެ މައްސަލަތައް ރިޕޯޓް ކުރާ މިންވަރު ދަށަށް\nދަރިފުޅު މަރާލުމަށްފަހު ހަތް މީހަކުވެގެން އަންހެނަކު ރޭޕްކޮށްލައިފި\nޑިސެމްބަރު 12, 2019 13:54\nއިންޑިއާގެ ނަން ރޭޕިސްތާނަށް\nޑިސެމްބަރު 12, 2019 14:17\n﴿19﴾ إِنَّ الَّذِينَ يُحِبُّونَ أَن تَشِيعَ الْفَاحِشَةُ فِي الَّذِينَ آمَنُوا لَهُمْ عَذَابٌ أَلِيمٌ فِي الدُّنْيَا وَالْآخِرَةِ ۚ وَاللَّهُ يَعْلَمُ وَأَنتُمْ لَا تَعْلَمُونَ\nހަމަކަށަވަރުން، إيمان ވި މީހުންގެ ތެރޭގައި ހުތުރުކަންބޮޑު ފާފައިގެ ވާހަކައާއި، عمل، ފެތުރިގެންދިއުމަށް ލޯބިކުރާމީހުން (ދަންނާށެވެ!) ދުނިޔެއާއި آخرة ގައި ވޭންދެނިވި عذاب އެމީހުންނަށް ހުށްޓެވެ. اللَّه ދެނެވޮޑިގެންވެތެވެ. އަދި ތިޔަބައިމީހުންނަކަށް ނޭނގެތެވެ.\nޑިސެމްބަރު 12, 2019 14:31\nޑިސެމްބަރު 12, 2019 16:35\nނުބައި އަމަލުތައް ކުރާ މީހުން އަދި އެހެން މީސްތަކުން އެންމެ އަނިޔާ ވެރި ކޮށް މަރާ މީހުންގެ ވާހަކަތައް ދައްކަން ޖެހޭ. އެބައެއްގެ ނުކުޅެދުންތެރިކަމުން އެބައެއްގެ އަންހެން ވެރިންނާ ދަރީންނާ މައިން ބަފައިންނަށް ރައްކާތެރި ކަން ނުދެވޭ އިންސާފު ހޯދައި ނުދެވޭ ބަޔަކަށް އެހެނިހެން ގައުމުތަކުން ވޯނިންގ ދޭން ޖެހޭ. މުޅި ދުނިޔޭގަ ވެސް މިވާހަކަތައް ދައްކާ މުޒާހަރާ ކޮށް އެބަޔަކާ މެދު ފިޔަވަޅު އަޅަން ޖެހޭ. ބޭން އިންޑިޔާ . އިންޑިޔާގެ ނާގާބިލު އަނިޔާ ވެރި ސަރުކާރު ދުނިޔޭގެ އެއްވެސް ގައުމަކުން ބަލައެއް ނުގަންނާނެ.\nޑިސެމްބަރު 12, 2019 22:07\nފާޙިށް ވާހަކަތައް މީހުންގެ ތެރޭފެތުރަން ލޯބި ކުރާމީހުންވެސް އުޅޭ.. އަންހެންވެރިންނާއި ދަރިންނާއި މައިންބަފައިންނަށް ރައްކާތެރިކަންހޯދަން އޮތް މަގަކީ ތީ ތޯ؟\nޑިސެމްބަރު 12, 2019 22:42\nޑިސެމްބަރު 12, 2019 22:46\nމީހަކަށް އަނިޔާ ލިބޭ ވާހަކަ އެއް އަޑު އިވުނީމަ ގުނަވަން ތައް ހޭލާ ވާހަކަ ބުނާނީ ހާދަހާ ނުބައި ކަން ބޮޑު ވީމަ އޭ ދޯ.. ތިކަހަލަ ތާކުން ތާކު ނުޖެހޭ މީހުން ކޮމެންޓު ނުކުރިއްޔާ ރަނގަޅު ވާނީ\nޑިސެމްބަރު 12, 2019 16:39\nހާދަ އަސަރެއް ކުރެއޭ ދޯ މިއުޅޭ ބައެއް މީހުން އަނިޔާއާ ދެކޮޅަށް ވާހަކަ ދެއްކިޔަސް ރޭޕިސްތާނު ބައެއް މީހުން އެބައުޅޭ ކަން ދައްކަނީ..


vnews - Shaqiri hoadhumah Liverpool'un masaikai fashaifi\nޝަކީރީ ހޯދުމަށް ލިވަޕޫލުން މަސައްކަތް ފަށައިފި\nސްޓޯކް ސިޓީއަށް ކުޅެމުން އަންނަ ސްވިޒަލޭންޑްގެ ވިންގާ ޝަކީރީ - ފޮޓޯ: ސޯޝަލް މީޑިއާ\nސްޓޯކް ސިޓީއަށް ކުޅެމުން އަންނަ ސްވިޒަލޭންޑްގެ ވިންގާ ޝަކީރީ ހޯދުމަށް ލިވަޕޫލުން މަސައްކަތް ފަށައިފި ކަމަށް ރިޕޯޓްތައް ބުނެފިއެވެ.\nގޯލްޑްޑޮޓްކޮމް އިން ބުނީ އުމުރުން 26 އަހަރުގެ ޝަކީރީ ހޯދުމަށް ލިވަޕޫލުން މަސައްކަތް ކުރަމުން އަންނަ ކަމަށާއި، އެގޮތުން އޭނާ ހޯދުމަށް އެ ކްލަބުން 13 މިލިއަން ޕައުންޑު ހުށަހަޅާފައިވާ ކަމަށެވެ.\nމީގެއިތުރުން ޝަކީރީ ހޯދުމަށް ސްޓޯކްއާއެކު ލިވަޕޫލުން މަޝްވަރާތައް ފަށާފައިވާ ކަމަށްވެސް ގޯލްޑޮޓްކޮމް އިން ވަނީ ބުނެފައެވެ. ޕްރިމިއާ ލީގުން ސްޓޯކް ރެލިގޭޓްވެފައިވުމާއެކު، ޝަކީރީ ލިވަޕޫލް އަށް ބަދަލުވާން އެއްބަސްވާނެ ކަމަށް ބެލެވެއެވެ.\nސްވިޒަލޭންޑްގެ ބަސެލްގެ ޒުވާން ޓީމުން 2007 ވަނަ އަހަރު ކެރިޔަރު ފެށި ޝަކީރީ ވަނީ އެ ކްލަބުގެ ސީނިއާ ޓީމަށް ކުޅުނު 130 މެޗުގައި 23 ލަނޑު ކާމިޔާބުކޮށްފައެވެ. އޭނާ ވަނީ ބަސެލްއާއެކު ތިން ފަހަރު ސްވިސް ސުޕާ ލީގު ކާމިޔާބުކުރުމުގެ އިތުރުން ދެފަހަރު ސްވިސް ކަޕް ކާމިޔާބުކޮށްފައެވެ.\nބަސެލްގައި ތިން ސީޒަން ހޭދަކުރުމަށްފަހު 2012 ވަނަ އަހަރު ޝަކީރީ ބަދަލުވީ ބަޔާން މިއުނިކަށެވެ. އޭނާ ވަނީ އެ ކްލަބުގައި ހޭދަކުރި ތިން ސީޒަނުގައި ކުޅުނު 81 މެޗުގައި 17 ލަނޑު ކާމިޔާބުކޮށްފައެވެ.\nސްވިޒަލޭންޑްގެ މޮޅު ކުޅުންތެރިޔާގެ މަގާމު ދެފަހަރު ހޯދާފައިވާ ޝަކީރީ ވަނީ ބަޔާންއާއެކު ދެ ބުންޑަސްލީގާ އާއި ދެ ޖަރުމަން ކަޕް، އެއް ޖަރުމަން ސުޕާ ކަޕް، އެއް ޔުއެފާ ޗެމްޕިއަންސް ލީގު، އެއް ޔުއެފާ ސުޕާ ކަޕް އަދި އެއް ކްލަބް ވޯލްޑް ކަޕް ކާމިޔާބުކޮށްފައެވެ.\nބަޔާންގައި ކާމިޔާބު ސީޒަންތަކެއް ހޭދަކުރުމަށްފަހު 2014 ވަނަ އަހަރު ޝަކީރީ ބަދަލުވީ އިންޓަ މިލާނަށެވެ. އޭނާ ވަނީ އެޓީމަށް ކުޅުނު 20 މެޗުގައި ތިން ލަނޑު ކާމިޔާބުކޮށްފައެވެ.\nއިންޓަގައި ސީޒަނެއް ހޭދަކުރުމަށްފަހު 2015 ވަނަ އަހަރު ޝަކީރީ ބަދަލުވީ ސްޓޯކް އަށެވެ. އޭނާ ވަނީ މިހާތަނަށް އެޓީމަށް ކުޅުނު 92 މެޗުގައި 15 ލަނޑު ކާމިޔާބުކޮށްފައެވެ.


Sheikh Ushaimeen's article\nފުރަތަމަ ޞަފްޙާUshaimeenSheikh Ushaimeen's article\nAruzam 6:56 AM\nތަރުޖަމާ: އުންމު ޝުޖާޢު (جزاها الله خير)\nޝައިޚް މުޙައްމަދު އިބްން ޞާލިޙް އަލްއުޘައިމީންގެ ލިޔުއްވުމެއް\nﷲތަޢާލާ ވަހީކުރެއްވެވިއެވެ. ”الَّذِي يَرَاكَ حِينَ تَقُومُ (*)وَتَقَلُّبَكَ فِي السَّاجِدِينَ“ ”އެކަލާނގެއީ، ކަލޭގެފާނު (ނަމާދަށް) ތެދުވެވަޑައިގަންނަވާ ހިނދު، ކަލޭގެފާނު ދެކެވޮޑިގެންވާ ކަލާނގެއެވެ. އަދި ސަޖިދަކޮށް ނަމާދު ކުރާ މީހުންގެ ތެރޭގައި ކަލޭގެފާނު ހަރަކާތްތެރިވެ ވަޑައިގަންނަވާތަންވެސް އެކަލާނގެ ދެކެވޮޑިގެންވެއެވެ “(ސޫރަތު އައް-ޝުޢަރާ 219-218) ”وَهُوَ مَعَكُمْ أَيْنَ مَا كُنْتُمْ“ ”އަދި ތިޔަބައިމީހުންވީ ކޮންމެ ތަނެއްގައި، ތިޔަބައިމީހުންނާއިއެކު، އެކަލާނގެ ވޮޑިގެންވެއެވެ.“ (ސޫރަތުލް ޙަދީދް 4)\n” إِنَّ اللَّهَ لا يَخْفَى عَلَيْهِ شَيْءٌ فِي الأرْضِ وَلا فِي السَّمَاءِ“\n”ހަމަކަށަވަރުން، ﷲ އީ، ބިމާއި އުޑުގައިވާ އެއްވެސްއެއްޗެއް އެއިލާހަށް ވަންހަނާވެގެންނުވާ އިލާހެވެ.“\n(ސޫރަތުލް އާލް-އިމްރާން 5)\n”إِنَّ رَبَّكَ لَبِالْمِرْصَادِ “\n”ހަމަކަށަވަރުން، ކަލޭގެފާނުގެ ވެރިއިލާހު (އެބައިމީހުން ކުރާ ކަންތައް) ބެއްލެވުމުގައި ވޮޑިގެންވާކަން ކަށަވަރެވެ.“\n(ސޫރަތުލް ފަޖުރު 14)\n” يَعْلَمُ خَائِنَةَ الأعْيُنِ وَمَا تُخْفِي الصُّدُورُ“\n”ލޮލުގެ ޚިޔާނާތްތެރި ބެލުންތަކާއި، ހިތްތަކުގައި ފޮރުވިފައިވާ ކަންތައް އެކަލާނގެ ދެނެވޮޑިގެންވެތެވެ.“\n(ސޫރަތުލް މުއުމިން 19)\nމިކަމާއި ގުޅޭ އާޔަތްތައް ވަރަށް ގިނަވެފައި މަޝްހޫރެވެ.\nތެދުވެރިކަމާއި ގުޅޭ ބާބުތައް ބަޔާންކޮށް އަދި އެކަމާއި ގުޅޭ އާޔަތްތަކާއި ޙަދީޘްތަކަށް ފަހުގައި، ލިޔުންތެރިޔާ ކުރިއަށް ގެންދެވީ ވިސްނާފިކުރު ކުރުމުގެ ބާބުންނެވެ. ވިސްނާ ފިކުރު ކުރުމުގެ2ގޮތެއްވެއެވެ. 1- ﷲ ތަޢާލާއާއި މެދު ވިސްނާ ފިކުރު ކުރުން، 2- ﷲ ތަޢާލާ ތިބާއަށް ބައްލަވާ ވޮޑިގެންވާ ކަން ދެނެގަތުން، މިއެވެ. ﷲ ތަޢާލާ ވަހީކުރައްވާފައިވާ ފަދައިންނެވެ.\nތިބާ ﷲ ތަޢާލާއާއި މެދު ވިސްނާ ފިކުރު ކުރުމަކީ، ތިބާގެ ކޮންމެ ބުނުމަކާއި، ޢަމަލަކާއި އަދި ވިސްނުމެއް، މަތިވެރި ވަންތަ ﷲ ތަޢާލާއަށް އެގިވޮޑިގެންވާކަން ތިބާ ދެނެގަތުމެވެ. އެހެނީ، އެކަލާނގެ ވަހީކުރެއްވިއެވެ.\n” وَتَوَكَّلْ عَلَى الْعَزِيزِ الرَّحِيمِ (*)الَّذِي يَرَاكَ حِينَ تَقُومُ\n”އަދި ޢަޒީޒުވަންތަ، ރަޙީމްވަންތަ ކަލާނގެއަށް ކަލޭގެފާނު ވަކީލް ކުރައްވާށެވެ!. އެކަލާނގެއީ، ކަލޭގެފާނު (ނަމާދަށް) ތެދުވެވަޑައިގަންނަވާހިނދު، ކަލޭގެފާނު ދެކެވޮޑިގެންވާ ކަލާނގެއެވެ.“\n”ތިބާ ކޮޅަށް ހުންނައިރުގައި ތިބާ ފެންނަނީ ކާކަށް ހެއްޔެވެ“ މާނައަކީ ރޭގަނޑުގައި، މީހަކު އެހެން މީހުންނާއި އެކަހެރިވެގެން އެހެން މީހުންނަށް ނުފެންނަ ފަދައިން ކޮޅަށް ހުންނައިރުގައެވެ. ނަމަވެސް، އެމީހާ އަނދިރީގެ އެންމެ ގަދަ އަނދިރީގައި ހުރި ކަމުގައި ވިޔަސް، ﷲ ތަޢާލާއަށް އެމީހާ ފެންނާނެއެވެ.\n”އަދި ސަޖިދަ ކުރާ މީހުންނާއި އެކުގައި ތިބާ ކުރާ ހަރަކާތްތައް.“ މާނައަކީ، އެވަގުތުގައި ﷲ އަށް ސަޖިދަކުރާ ހުރިހާ އެންމެންނާއިއެކުގައި ތިބާ ހަރަކާތްކުރެއެވެ. ހަމަޔަޤީނުން ވެސް، މީހަކު ކޮޅަށް ތެދުވެ އަދި ސަޖިދަ ކުރާ ހިނދުގައި ﷲތަޢާލާއަށް އެމީހާ ފެންނާނެއެވެ. ކޮޅަށް ހުރުމާއި ސަޖިދަ ކުރުން ޚާއްޞަ ގޮތެއްގައި ފާހަގަކޮށްފައި މިވަނީ، ﷲ ތަޢާލާ ހަނދުމަކުރާ ކުރުމާއި ގުޅޭގޮތުން، ނަމާދުގައި ކޮޅަށް ހުރުމަކީ ސަޖިދަކުރުމަށްވުރެ ހެޔޮކަން ބޮޑުކަމަކަށްވާތީއެވެ އަދި ސަޖިދަ ކުރުމަކީ، އޭގެ ޙާލާތާއި ފެންނަ ފެނުމާއި ގުޅޭ ގޮތުން މާހެޔޮކަން ބޮޑުކަމެކެވެ. ސަޖިދަކުރުމަށްވުރެ، ކޮޅަށް ހުރުން ﷲ ތަޢާލާ ހަނދުމުރާ ކުރުމުގެ ގޮތުން ބަލާއިރު، ހެޔޮކަން ބޮޑުވެގެންވަނީ، ކޮޅަށް ހުރުމުގައި ﷲ މަތިން ހަނދުމަކުރުން ޝަރުޢު ކުރައްވާފައިވާ ގޮތަކީ، ޤުރުއާން ކިޔެވުން ކަމަށް ވުމާއި އަދި ބަސްފުޅު ތަކުގެ ތެރެއިން އެންމެ މާތް ބަސްފުޅަކީ ޤުރުއާން ކަމަށް ވުމެވެ. ކޮޅަށް ހުންނަ ހުރުމަށް ވުރެ ސަޖިދަކުރުން، އޭގެ ޙާލަތާއި ފެންނަ ފެނުން، ކޮޅަށް ހުންނަ ހުރުމަށްވުރެ ހެޔޮކަން ބޮޑުވެގެންވާ ސަބަބަކީ، މީހަކު ސަޖިދައިގައިވާ ޙާލަތަކީ އެމީހާ، އެމީހާގެ ވެރި އިލާހާއި އެންމެ ކުއްތަންވާ (ކައިރި) ވަގުތު ކަމަށް ވުމުންނެވެ. އަދި ރަސޫލާ (صلى الله عليه وسلم) ގެ ކިބައިން އައިސްފައިވާ ފަދައިންނެވެ. އެކަލޭގެފާނު (صلى الله عليه وسلم) ޙަދީޘް ކުރެއްވެވިއެވެ.\n”އަޅާ، އޭނާގެ ވެރި އިލާހާއި އެންމެ ގާތްވާ ވަގުތަކީ، އޭނާ ސަޖިދައިގައި އޮންނަ ވަގުތެވެ.“ (މުސްލިމް)\nސަޖިދައިގައި އޮންނަ ހިނދުގައި، ދުޢާ ކުރުން އިތުރުކުރުމަށް އަމުރު ކުރެއްވިގެންވަނީ މިސަބަބާއި ގުޅިގެންނެވެ.\nﷲ ތަޢާލާއި މެދު ވިސްނާ ފިކުރު ކުރުމުގެ ތެރެއިންވާ ކަމަކީ، ތިބާ ބުނާ ކޮންމެ އެއްޗެއް ﷲ ތަޢާލާ އައްސަވާވޮޑިގަންނަވާކަން ތިބާ ދެނެގަތުމެވެ. އެހެނީ އެކަލާނގެ ވަހީކުރެއްވިއެވެ.\n” أَمْ يَحْسَبُونَ أَنَّا لا نَسْمَعُ سِرَّهُمْ وَنَجْوَاهُمْ بَلَى وَرُسُلُنَا لَدَيْهِمْ يَكْتُبُونَ“\n”ނުވަތަ އެބައިމީހުން ހީކުރަނީ، އެބައިމީހުންގެ ސިއްރު ވާހަކަތަކާއި، އެބައިމީހުންގެ ސިއްރު ސައްލާތައް ތިމަންއިލާހު އައްސަވާވޮޑިގެން ނުވާކަމަށް ހެއްޔެވެ؟ އެހެންނަކުން ނޫނެވެ. (އައްސަވާވޮޑިގެންވަމެވެ.) އަދި އެބައިމީހުންގެ ގާތަށް، ތިމަންއިލާހު ފޮނުއްވާފައިވާ މަލާއިކަތުން އެކަންތައް ލިޔުއްވައެވެ.“\n(ސޫރަތުއް ޒުޚުރަފް 80)\nހަމަމިއާއި އެއްކޮށް، ތިބާ ސިއްރުގައި ނުވަތަ ފާޅުގައި ބުނާ ކޮންމެ ހެޔޮ އެއްޗެއް އަދި ނުބައި އެއްޗެއް، އެއެއްޗެއް ތިބާއާއި ދެކޮޅަށް ނުވަތަ ތިބާއާއި އެއްކޮޅަށް ލިޔެވިގެންވާނޭކަންވެސް ތިބާ ދަންނަން ޖެހޭނެއެވެ.\nމަތިވެރިވަންތަ ﷲ ތަޢާލާ ވަހީ ކުރެއްވެވިއެވެ.\n”مَا يَلْفِظُ مِنْ قَوْلٍ إِلا لَدَيْهِ رَقِيبٌ عَتِيدٌ“\n”(ކުރާ ޢަމަލްތައް) ބަލަހައްޓަވަން އޭނާގެ ކައިރީގައި ޙާޟިރުވެ މަލާއިކަތަކު ނެތި، އޭނާއަކަށް އެއްވެސް ބަހެއް ނުބުނެވެއެވެ.“\n(ސޫރަތުލް ޤާފް 18)\nމިކަން ދަންނާށެވެ. އަދި މިކަމަށް ފަރުވާތެރިވާށެވެ! ޤިޔާމަތްދުވަހުގައި ތިބާއާއި ދެކޮޅަށް ހިސާބު ކުރެވޭނެ ބުނުމެއް ތިބާގެ ދުލުން ނިކުމެދާނެކަމާއި މެދު ފަރުވާތެރިވާށެވެ. އަބަދުވެސް ދުލުން ޙައްޤު ބުނުންތައް ބުނުވުމަށް ޔަޤީންކުރާށެވެ. ނުވަތަ، ރަސޫލާ (صلى الله عليه وسلم) ހަދީޘް ކުރައްވާފައިވާ ފަދައިން، އެދޫ ހަނުހިމޭނުން ހުރުމަށް ޔަޤީންކުރާށެވެ. އެކަލޭގެފާނު (صلى الله عليه وسلم) ހަދީޘް ކުރެއްވެވިއެވެ.\n”ﷲ އަށާއި ޤިޔާމަތްދުވަހަށް އީމާންވާ މީހާ، ހެޔޮ ބަހެއް މެނުވީ ނުބުނާނެއެވެ.. ނޫންނަމަ، ހަނު ހުންނާށެވެ.“ (ބުޚާރީ)\nﷲ ތަޢާލާއާއި މެދު ވިސްނާ ފިކުރު ކުރުމުގެ ތެރެއިންވާ އަނެއް ކަމަކީ، ތިބާގެ ސިއްރުތަކާއި ހިތުގައިވާ އެއްޗެއްސާއި ގުޅޭގޮތުން ވެސް އެގޮތަށް ޢަމަލު ކުރުމެވެ. ތިބާގެ ހިތުގައިވާ އެއްޗަށް ބަލާށެވެ! ﷲ އަށް ޝަރީކު ކުރުމާއި، ދެއްކުންތެރިކަމާއި، މަގުފުރެދުމާއި، ހަސަދަވެރިކަމާއި، މުސްލިމުންނާއި މެދުގައި ރުޅިވެރިކަމާއި ނުރުހުންވުމާއި، ކުއްފާރުންނަށް ލޯބިވުމާއި އަދިވެސް ﷲ ތަޢާލާ އެކަންތައްތަކާއި މެދު ނުރުއްސަވާ ކަންތައްތަކަށެވެ. ހިތް ބަލާ ހޯދާ، ހިތާއިމެދު ފަރުވާތެރިވާށެވެ. އެހެނީ، ﷲ ތަޢާލާ ވަހީކުރެއްވިއެވެ.\n” وَلَقَدْ خَلَقْنَا الإنْسَانَ وَنَعْلَمُ مَا تُوَسْوِسُ بِهِ نَفْسُهُ وَنَحْنُ أَقْرَبُ إِلَيْهِ مِنْ حَبْلِ الْوَرِيدِ“\n”އަދި ހަމަކަށަވަރުން، ތިމަންއިލާހު އިންސާނާ ހެއްދެވީމެވެ. އަދި އޭނާގެ ނަފްސު އޭނާއަށް ވަސްވާސްދޭ ކަންތައް ތިމަންއިލާހު ދެނެވޮޑިގެންވަމެވެ. އަދި އޭނާގެ ކަނދުރައިގެ މައިނާރަށްވުރެ ވެސް ތިމަންއިލާހު އޭނާއާއި ކުއްތަންވެ ވޮޑިގަތުން ބޮޑެވެ.“\n(ސޫރަތުލް ޤާފް 16)\nއެހެންކަމުން، ތިބާ ޢަމަލުންނާއި، ބުނާ ބުނުން ތަކުންނާއި އަދި ހިތުންނާއި، މިތިން ތަނުގައި ﷲތަޢާލާއާއި މެދު ވިސްނާ ފިކުރު ކުރާށެވެ. އެއީ ތިބާގެ ވިސްނުމާއި ފިކުރު ކުރުން ފުރިހަމަ ކުރުމަށްޓަކައެވެ. ރަސޫލާ (صلى الله عليه وسلم) އާއި އިޙްސާންތެރިކަމާއި ބެހޭގޮތުން ސުވާލު ދެންނެވުމުން އެކަލޭގެފާނު މިފަދައިން ޙަދީޘް ކުރެއްވީ އެސަބަބަށްޓަކައެވެ. ”އެއީ އެކަލާނގެ ފެންނަ ފަދައިން އެކަލާނގެއަށް އަޅުކަން ކުރުމެވެ. އަދި އެކަލާނގެ ނުފެންނަ ނަމަ، ދެން ހަމަކަށަވަރުންވެސް އެކަލާނގެއަށް ތިބާ ފެންނާނެއެވެ.“\nތިބާއަށް ﷲ ތަޢާލާ ފެންނަ ފަދައިން އަޅުކަން ކުރާށެވެ. އަދި ލޮލުން އެކަލާނގެ ހެކިކޮށް ބަލާށެވެ. އަދި ތިބާއަށް އެކަލާނގެ ނުފެންނަ ނަމަ ޖެހިގެން އޮތް މަރުޙަލާއަށް ތިބާ ދާށެވެ. ދެން ހަމަޔަޤީނުންވެސް އެކަލާނގެއަށް ތިބާ ފެންނާނެއެވެ.\nއެހެންކަމުން، ފުރަތަމަ މަރުޙަލާއަކީ އުންމީދުގައި އެދިގެންވާ ޙާލުގައި އެކަލާނގެއަށް އަޅުކަން ކުރުމެވެ. ދެވަނަ މަރުޙަލާއަކީ، ޤަދަރުކުރުމާއި ބިރުގަންނަ ޙާލުގައި އެކަލާނގެއަށް އަޅުކަން ކުރުމެވެ. އެކަލޭގެފާނު މިފަދައިން ޙަދީޘް ކުރެއްވީ މިހެން ވެގެންނެވެ.\n”އަދި ތިބާއަށް އެކަލާނގެ ނުފެންނަމަ، ހަމަކަށަވަރުންވެސް އެކަލާނގެއަށް ތިބާ ފެންނާނެއެވެ.“\nއެހެންކަމުން، ﷲ ތަޢާލާއާއި މެދު ވިސްނާ ފިކުރުކޮށް، އެކަލާނގެ ބައްލަވާ ވޮޑިގެންވާކަން ދެނެގަތުމަކީ މުހިންމު ކަމެކެވެ. ތިބާ ބުނާ ކޮންމެ އެއްޗަކާއި، ކުރާ ކޮންމެ ކަމަކާއި ނުވަތަ ސިއްރުން ކުރާ ކޮންމެ ކަމެއް، الله تعالى މޮޅަށް ދެނެވޮޑިގަންނަވައެވެ. މިކަން ދަލީލުކޮށްދޭ އެތައް އާޔަތްތަކެއް ލިޔުންތެރިޔާ ބަޔާންކޮށްދީފައިވެއެވެ. އަދި ފަށާފައިވަނީ އަހަރެމެން ކުރިންވެސް ބަޔާންކޮށްފައިވާ އާޔަތަކުންނެވެ.\n”وَتَوَكَّلْ عَلَى الْعَزِيزِ الرَّحِيمِ (*)الَّذِي يَرَاكَ حِينَ تَقُومُ“\n”އަދި ޢަޒީޒުވަންތަ، ރަޙީމްވަންތް ކަލާނގެއަށް ކަލޭގެފާނު ވަކީލް ކުރައްވާށެވެ!. އެކަލާނގެއީ، ކަލޭގެފާނު (ނަމާދަށް) ތެދުވެވަޑައިގަންނަވާހިނދު، ކަލޭގެފާނު ދެކެވޮޑިގެންވާ ކަލާނގެއެވެ.“\nމަސްދަރު: ކުލިކްފޮރއިސްލާމް ވެބްސައިޓު\nislam Sufis in Maldives Ushaimeen


Netanyahu ge isthiufa ah govaalai kuramundhaa muzaaharaa thah ithurah varugadha vanee | Jazeera\tނަތަންޔާހޫގެ އިސްތިއުފާއަށް ގޮވާލައި ކުރަމުންދާ މުޒާހަރާތައް އިތުރަށް ވަރުގަދަވަނީ - Jazeera\nނަތަންޔާހޫގެ އިސްތިއުފާއަށް ގޮވާލައި ކުރަމުންދާ މުޒާހަރާތައް އިތުރަށް ވަރުގަދަވަނީ\nސާއިފް ޝިޔާދު August 23, 2020 58 views0\nއިސްރާއީލްގެ ބޮޑުވަޒީރު ބެންޖަމިން ނަތަންޔާހޫގެ އިސްތިއުފާއަށް ގޮވާލައި އެގައުމުގައި ކުރަމުންދާ މުޒާހަަރާތައް އިތުރަށް ވަރުގަދަވާން ފަށައިފިއެވެ.\nއޭނާއާ ދެކޮޅަށް މުޒާހަރާކުރަމުންދާތާ އެތައް މަސްތަކެއް ވެފައިވާއިރު ހޮނިހިރު ދުވަހު އޭނާގެ ރަސްމީ ގެކޮޅު ކައިރިއަށް އެތައް ހާސް ބަޔަކު އެއްވެސް އަޑު އުފުލާފައިވެއެވެ. މުޒާހަރާގެ ބައިވެރިން ޑިމާންޑް ކުރަމުންދަނީ ކޮރަޕްޝަންގެ މައްސަލައެއްގައި ނަތަންޔާހޫގެ މައްޗަށް ދައުވާ އުފުލިފައިވާތީ އޭނާ މަގާމުން އިސްތިއުފާ ދިނުމަށެވެ. ހަމައެހެންމެ ކޮވިޑް 19 ކޮންޓްރޯލް ކުރުމަށް ސަރުކާރުން އަޅަމުންދާ ފިޔަވަޅުތަކަކީ އެންމެ އެދެވޭ ފިޔަވަޅުތަކެއް ނޫން ކަމަށް ބުނެ ވެސް މުޒާހަރާގެ ބައިވެރިން ވަނީ އަޑުއުފުލާފައެވެ.\nމުޒާހަރާތައް އިތުރަށް ވަރުގަދަވެފައިވާއިރު މި ހަފްތާގެ އަންގާރަ ދުވަހުގެ ކުރިން ވެރިކަން ކުރާ ކޯލިޝަނުން އަންނަ އަހަރުގެ ބަޖެޓް ޕްލޭނަށް މަޝްވަރާކޮށް ވަކި ގޮތަކަށް އެއްބަސްވާން ޖެހެއެވެ. އެހެން ނޫންނަމަ އައު އިންތިހާބަކަށް ހުޅުވާލަން ޖެހެއެވެ. ބަޖެޓް ޕްލޭނަކަށް އެއްބަސް ނުވެވި އައު އިންތިހާބެއް ބާއްވާނަމަ ވެގެންދާނީ އެއް އަހަރުގެ ތެރޭގައި އިސްރާއިލުގައި ބާއްވާ ހަތަރުވަނަ އިންތިހާބަށެވެ.\nއިސްރާއީލުގެ ފުލުހުން ވަނީ މި މުޒާހަރާގެ ތެރެއިން ހަތް މީހަކު ހައްޔަރުކޮށްފައެވެ.\nއިސްތިއުފާ ދިނުމަށް ގޮވަލާ ފަރާތްތަކުން ގޮވާލުންތަކަށް ނަތަންޔާހޫ ބީރު ކަންފަތެއް ދީފައިވާއިރު އޭނާ ބުނެފައިވަނީ މި މުޒާހަރާތަކަކީ މީޑިއާ އާއި ވާތުފިޔައިގެ މީހުންގެ ސަބަބުން ކުރަމުންދާ މުޒާހަރާތަކެއް ކަމަށެވެ.\nމިދިޔަ އަހަރުގެ ތެރޭގައި ނަތަންޔާހޫއާ ދެކޮޅަށް ވަނީ ރިޝްވަތު ދިނުމާއި، މަކަރު ހެދުމުގެ އިތުރުން އިތުބާރު ކުރެވޭ މަގާމެއްގައި ހުރެ އިތުބާރު ގެއްލުވާލުމުގެ ދައުވާ އުފުލާފައެވެ. މި ދައުވާތައް އުފުލާފައިވަނީ ވަކިވަކި ތިން ކޮރަޕްޝަން މައްސަލައާ ގުޅިގެންނެވެ.


Dhiraagun hiley data aai discount june mahuge niyalah ithuru koffi | Mihaaru\nދިރާގުން ހިލޭ ޑޭޓާ އާއި ޑިސްކައުންޓް ޖޫން މަހުގެ ނިޔަލަށް އިތުރުކޮށްފި\nދިރާގު ހެޑް އޮފީސް-- ފޮޓޯ: ނިޝާން އަލީ/ މިހާރު\n26 މެއި 2020 - 19:33\nކޮވިޑް-19އާ ގުޅިގެން ކަސްޓަމަރުންނަށް ދިމާވާ ދަތިތަކަށް ލުޔެއް ދިނުމުގެ ގޮތުން ދިރާގު ހޯމް ފިކްސްޑް ބްރޯޑްބޭންޑާއި މޮބައިލް ފޯނުތަކަށް ދީފައިވާ ހިލޭ ޑޭޓާ އާއި ޑިސްކައުންޓް އަންނަ މަހު ވެސް ލިބޭނެ ކަމަށް އެ ކުންފުނިން ބުނެފި އެވެ.\nދިރާގުން ހިލޭ ޑޭޓާ އާއި ޑިސްކައުންޓް އޮފާތައް ތައާރަފްކުރީ މިދިޔަ މާޗް މަހު ސިއްހީ ކުއްލި ނުރައްކަލުގެ ހާލަތު އިއުލާން ކުރުމުންނެވެ. މި އޮފާތައް އަންނަ ޖޫން މަހު ވެސް ދޭ ގޮތަށް ނިންމީ މި ދަނޑިވަޅު އިންޓަނެޓް ބޭނުން ކުރަން ޖެހިފައިވާ މިންވަރު ކުރިއަށްވުރެ އިތުރު ވެފއިވާތީ ކަމަށް އެ ކުންފުނިން ބުންޏެވެ.\nއެ ކުންފުނިން ދޭ އޮފާތަކުގެ ތެރޭގައި ހޯމް ފިކްސްޑް ބްރޯޑް ބޭންޑު ކަސްޓަމަރުންނަށް އަންނަ މަހު ވެސް 50 ޕަސެންޓާއި 140 ޕަސެންޓާ ދެމެދުގެ އިތުރު ޑޭޓާ ހިލޭ ލިބޭނެ އެވެ. އަދި ޖޫން 15 އާ ހަމައަށް ހުރިހާ ބޫސްޓާތަކުން 50 ޕަސެންޓު ޑިސްކައުންޓް ލިބޭނެ އެވެ.\nދިރާގުގެ ހުރިހާ ޕޯސްޓް ޕެއިޑް ކަސްޓަމަރުންނަށް މިދިޔަ ތިން މަހު ލިބުނު އިތުރު ޑޭޓާ އަންނަ މަހު ވެސް ލިބޭނެ އެވެ. އެއީ 50-75 ޕަސެންޓާ ދެމެދުގެ ހިލޭ ޑޭޓާ އެވެ. އަދި ބޫސްޓާތަކުން ވެސް 50 ޕަސެންޓުގެ ޑިސްކައުންޓު ލިބޭނެ އެވެ.\nޕްރީޕެއިޑް ކަސްޓަމަރުންނަށް ވެސް ދިރާގުން ވަނީ ހާއްސަ އޮފާތަކެއް ތައާރަފު ކޮށްފަ އެވެ. މީގެ ތެރޭގައި މަންތްލީ ޑޭޓާ އެޑް އޮންތަކުން އިތުރު 50 ޕަސެންޓް ޑޭޓާ ހިލޭ ދިނުމާއި ވޮއިސް އެޑް އޮންތަކުން 50 ޕަސެންޓް ޑިސްކައުންޓް ދިނުން ހިމެނެ އެވެ. މި އޮފާތައް އަންނަ މަހުގެ 15 ވަނަ ދުވަހުގެ ނިޔަލަށް ލިބޭނެ އެވެ.\nމީގެ އިތުރުން ދިރާގު މަމެން ބޭނުން ކުރާ ކަސްޓަމަރުންނަށް ހުރިހާ ޑޭޓާ ޕްލޭންތަކުން 20 ޕަސެންޓް އިތުރު އެލަވެންސް ލިބޭއިރު ހުރިހާ އެލްޓީއީ ބޫސްޓަރުތަކުން 50 ޕަސެންޓުގެ ޑިސްކައުންޓު ލިބޭނެ އެވެ.\nއިންޓަނެޓް ދިރާގު ދިރާގު އިންޓަނެޓް ވިޔަފާރި ޕްރޮމޯޝަން\nއަޅުގަނޑަށް ޑިސްކައުންޓްގެ ގޮތުގައި އެއްލާރި ވެސް ބޭނުމެއްނޫން، ތިޔަކުންފުނިން އަޅުގަޑު ބޭނުމީ އަޅުގަނޑު އެދިފައިވާ ޚިދުމަށް ރަގަޅަށް އެއްވެސް ކަހަލަ މަކަރާއި ހީލަތެއް، އަދި އޮޅުވާލުމެއް ވެސްނެތި ތެދުދުވެރިކަމާއި އެކު އަޅުގަނޑަށް ދެއްވުން، އަދި އެއްވެސް ކަހަލަ އޮޅުވާލުމެއްނުވާނެ ކަމުގެ ޔަގީންކަން ދެއްވުން. ޢެވަރުން ފުދޭނެ...\nޑޭޓާ އަކީ ހުރިހާ ޤައުމެއްގސވެސް މަސްނިމުނީމަ ރިސެޓް ވާ އެއއޗެއް...އެއީ ފިޙަާރަ އިން ގަންނަ ފެއް ބަސްތާހެން ޓެންޖިބަލް އެއް×ެއްނޫން.އަބުރާ ގެންގޮސް ދޭކަށް\nއެމެރިކާގެ ރައީސްކަން ކުރެއްވި ތޯމަސް ޖެފަރސަން ވިދާޅުވެފައިވަނީ. މީހުން އެމީހުން ކާތަކެއްޗާއި ބޭނުން ކުރާ ބޭސް ސަރުކާރުން ނިންމުމަށް ދޫކޮށްލައިފިނަމަ އެމީހުންގެ ހަށިގަނޑު ނިކަމެތިވެގެންދާނީ ހުދުމުހުތާރު ވެރިކަމެއްގައި ދިރިއުޅޭ ނަފްސެއްގެ ދަރަޖައަށެވެ. މިއަދު ރާއްޖޭއިން ފެނިގެންދާ މަންޒަރަކީ އޭނާ އެވިދާޅުވި ކަހަލަ މަންޒަރެއްކެވެ. މަޖިލީހުގެ ރައީސް މިކަން ދެނެވަޑައިގަނެ އެމަގުން ރާއްޖެ ނުދޭތޯ ކުރައްވާ މަސައްކަތައް ތައުރީފު ހައްޤެވެ.\nކަންމަތީ ފިހާރައިން މިދިޔަމަހު 200 ރުޔިޔާއަށް ގަތް ފުއްބަސްތާ މަސްނިމުނު އިރު ކައިހުހެއްނުވިއެވެ. މަސްނިމުނުއިރު ފުއްބަސްތާއިން ނުކެވި ހުރި 20 ކިލޯފުއް ކަންމަތީ ފިހާރައިގެ ސޭޓު އަތުލައިގަނެގެން ނުގެންދެއެވެ. ނަމަވެސް ދިރާގުން އަހަރެމެން ގަނެފައިވާ ޑޭޓާއިން މަސްނިމޭއިރު ބޭނުންނުކުރެވި ހުރިޑޭޓާ ދިރާގުން އަތުލަނީ ކޮންހަމަޔަކުންތޯ މިހާރު ނޫހުން ސުވާލުކޮށްބަލަ.\nކޮބާ ހޭ އަގުހެޔޮ ކުރި އިންޓަނެޓް. އަންލިމިޓެޑް ކުރަން ވީ އިންޓަނެޓް.\nގަނެފަ ފައިސާ ދައްކާފަ ހުންނަ މޮބައިލް ޑޭޓަރ އާ ހޯން އިންޓަރނެޓް މަސްނިމޭއިރު ބާކީ ހުންނަ ބައި ޖެހިގެން އަންނަމަހު ލިބޭގޮތް ހަދާލަ ދިނީމަ ނިމުނީ ... މި ބުނަނީ ފައިސާ ދައްކާފަ ގަނެފަ ހުންނަ އެއްޗެއްގެ ވާހަކަ .. ހިލޭ ދޭށެކޭނޫން .. އަމިއްލަ ހައްގެއް ހޯދަން މިބުނަނީ\nރަނގަޅު ކަ މެއް. އެކަ މަކު ދިރާގުން ބޮޑު އަގު ނަގާފައި ދޭ ޚިދު މަތުގެ ފެންވަރު ވަރަށް ދަށް. އިރު އިރު ކޮޅާ ވައިފައި ކެނޑި ކެނޑި. މިގޮތަށް ހޯދަ ފައިސާ ހަލާލެއް ނުވަނެ....\nތި އެހީ ބަލައެއް ނުގަންނަން .. ހެޔޮހިތުން ކަމެއް ކޮއްދެންޔާ ބިލްތަކުން އެއްރުފިޔާ ނަމަވެސް ކުޑަކޮއްދީ